ފޮތް:ޤިޔާމަތް ދުވަސް – DhiSalafiyyah\n12/01/20163- ޢަޤީދާއާއި ފިރުޤާތައް, ފޮތްތައްދިސަލަފިއްޔާ\nقال الله تعالي: أَيُّهَا الَّذِينَ آمَنُوا اتَّقُوا اللَّـهَ حَقَّ تُقَاتِهِ وَلَا تَمُوتُنَّ إِلَّا وَأَنتُم مُّسْلِمُونَ [آل عمران : ١٠٢]\nﷲ ގެ ވަޙީ ބަސްފުޅުގެ މާނައިގައިވެއެވެ. : އޭ އީމާންވި މީސްތަކުންނޭވެ! އެކަލާނގެއަށް ތަޤްވާވެރިވުން ޙައްޤުވެގެންވާ ގޮތުގައި ތިޔަބައިމީހުން ﷲ އަށް ތަޤްވާވެރި ވާށެވެ! އަދި މުސްލިމުން ކަމުގައިވާ ޙާލުގައި މެނުވީ، ތިޔަބައިމީހުން މަރުނުވާ ހުށިކަމެވެ.”\nوقال تعالى: مَن جَاءَ بِالْحَسَنَةِ فَلَهُ خَيْرٌ مِّنْهَا وَهُم مِّن فَزَعٍ يَوْمَئِذٍ آمِنُونَ [النمل : ٨٩]\nމާނައީ: “ހެޔޮކަމައިގެން އަތުވެއްޖެމީހާ ދަންނާށެވެ! ފަހެ، އެމީހަކަށް އެއަށްވުރެ ހެޔޮވެގެންވާ ޘަވާބު (އާޚިރަތުގައި) ހުށްޓެވެ. އަދި އެދުވަހުން، އެބައިމީހުންވަނީ ހުރިހައި ބިރުވެރި ކަމަކުން އަމާންކަން ލިބިގެންނެވެ.”\nوقال تعالى:إِنَّ هَـٰؤُلَاءِ يُحِبُّونَ الْعَاجِلَةَ وَيَذَرُونَ وَرَاءَهُمْ يَوْمًا ثَقِيلًا [الإنسان : ٢٧]\nމާނައީ: ހަމަކަށަވަރުން، މިބައިމީހުން ދުނިޔޭގެ ދިރިއުޅުމަށް ލޯބިކުރެއެވެ. އަދި ބުރަދަންހުރި ދުވަހެއް އެބައިމީހުންގެ ފަހަތަށް ދޫކޮށްލައެވެ.\n“ޤިޔާމަތްދުވަސް، ހަމަކަށަވަރުން ވަނިވިދުވަސް” މިފޮތަކީ “ދަރުމަ” މަޖައްލާގައި ސިލްސިލާކޮށް އަޅުގަނޑު ލިޔެފައިވާ ލިޔުންތަކެއްގެ މައްޗަށް ބިނާކޮށްގެން އެކުލަވާލެވިފައިވާ ފޮތެކެވެ. “ދަރުމަ” މަޖައްލާގައި މިލިޔުންތަކުގެ ސުރްޚީއަކަށް އޮންނާނީ ” ޤިޔާމަތްދުވަސް، ﷲގެ ޙަޟްރަތުގައި ކޮޅަށްތިބޭ ދުވަސް” މިފަދައިންނެވެ.\nފޮތުގެ ނަން: ޤިޔާމަތް ދުވަސް ޞަފްޙާގެ ޢަދަދު: 201\nލިޔުއްވީ: އައްޝައިޚު އާދަމް ނަސީމް (ބީއޭ ނަސީމް) ސައިޒު:4.31 mb


buruniyaz: May 2011\nލޯބިވާ ދަރިފުޅާއެވެ! ކޮންމެ ދަރިޔަކީ، الله سبحانه وتعالى މައިންބަފައިންނާ ޙަވާލު ކުރައްވާފައިވާ އަމާނާތެކެވެ. ޤިޔާމަތް ދުވަހުން ދަރިންގެ ޙައްޤުތަކާމެދު މައިންބަފައިންނާ ސުއާލު ވެވޭނެއެވެ. ދަރީންގެ ތެރެއިން އަންހެން ދަރީންގެ މަސްއޫލިއްޔަތު ވަކީން ބޮޑެވެ.\nPosted by buruniyaz.com at 4:35 AM No comments:\nފަލްސަފާވެރިން އެންމެ ގިނައިން އެއް ކަމެއްގައި ބަސްބުނެ ނަޒަރިއްޔާތައް އެކުލަވާލާފައިވަނީ ކޮން ކަމަކާ މެދުގައިތޯ ސުވާލުކޮށްފި ނަމަ، އޭގެ ޖަވާބަކަށްވާނީ އަންހެނުންނާ ބެހޭ ގޮތުންކަމުގައެވެ. ނުވަތަ އަންހެނުންނާއި ލޯތްބާ ބެހޭ ގޮތުންނެވެ. އޭގެ ތެރެއިން ބައެއް ނަޒަރިއްޔާތައް ޒަމާނާއި ހާލަތާއި ތަނުގެ ގޮތުން ހަގީގަތަކަށް ވަނީ އެކި މިންވަރަށެވެ. މިއީ ވެސް އޭގެ ތެރެއިން ބައެއް ނަޒަރިއްޔާތަކެވެ. މީގެ ތެރޭގައި ދިވެހި އަންހެނުންނަށް މުނާސަބު ވާހަކަތަކެއް ވެސް ހުރެދާނެއެވެ.\nއަންހެނުންނަކީ އަރަތެކެވެ. އެ އަރަތުގެ ތަޅުދަނޑިއަކީ އެންމެ ލަފްޒެކެވެ. އެއީ ލޯތްބެވެ.\nމާތް އަންހެނަކީ ޖަވާހިރުގެ ކަންޒެކެވެ. އެކަންޒުން ކޮންމެ ދުވަހަކު އައު ޖަވާހިރެއް ފެންނާނެއެވެ.\nބުއްދިވެރި އަންހެނާ، ފިރިހެނާ އަށް ބުނާ ކޮންމެ ބަހެއްގައި ފޮނިކަން އެކުލަވައެވެ. އަދި ފިރިހެނާ އަންހެނާ އަށް ބުނާ ކޮންމެ ބަހެއްގައި ހިތިކަމެއްވާ ކަން ސާބިތުކޮށްދެއެވެ.\nއެންހެނާގެ ރީތިކަމަށްޓަކައި އޭނާއާ ކައިވެނިކުރުމަކީ، ގެއެއްގެ ބޭރުގައި ލާފައި ހުންނަ ކުލައިގެ ރީތިކަމުން އެ ގެ ގަތުން ފަދަ ކަމެކެވެ.\nމޮޔައަކާ ޖަދަލު ނުކުރާށެވެ! އެހެނީ ތިޔަ ދެ މީހުން ވަކިކުރަން މީސްތަކުންނަށް ނުއެނގިދާނެތީއެވެ.\nއަންހެނުންގެ ނަޒަރުގައި ސިއްރު ބެހިގެންވަނީ ދެ ބަޔަކަށެވެ. އެއީ ތާކުންތާކު ނުޖެހޭ ބޭކާރު ސިއްރެވެ. އެ ބާވަތުގެ ސިއްރު ހިފަހައްޓާކަށްނުޖެހެއެވެ. ދެ ވަނަ ބާވަތަކީ ވަރަށް މުހިންމު ސިއްރެވެ. އެ ފަދަ ސިއްރު ހިފެހެއްޓުމަކީ ކުޅަދާނަ ކަމަކަށްނުވެއެވެ.\nއިންސާނުންގެ ތެރޭގައި އުޅެނީ އަންހެނުން ދެނެގަންނަން ނުއެނގޭ ތިން ބާވަތެކެވެ. އެއީ ކުޑަކުދިންނާއި ޒުވާނުންނާއި މުސްކުޅިންނެވެ.\nފިރިހެނާ އަބަދު ވެސް އޭނާ ބޭނުންވާ ގޮތް އަންހެން މީހާ ގާތު ބުނާނެއެވެ. އެކަމަކު އެންހެނާ އަބަދު ވެސް އޭނާ ބޭނުންވާ ގޮތަކަށް ފިރިހެން މީހާއާ މެދު އަމަލުކުރާނެއެވެ.\nފެޝަން ހައުސްތަކުގައި އަންހެން ކުދިން ހުށަހަޅައިދެނީ އެ ކުދިންގެ ލޫޅާފަތިކަމާއި ފަރިކަމެވެ. ނަމަވެސް ފިރިހެނުން ހުށަހަޅައިދެނީ އެ މީހުންގެ ފައިސާ ދަބަހެވެ. (ވޮލެޓެވެ.)\nކައިވެނީގެ ކުރިން އަންހެން ކުދިން ފިރިހެން ކުދިންނާ ވާހަކަ ދައްކާނީ އެ ކުދިންގެ ހިތުންނެވެ. ކައިވެންޏަށް ފަހު ދުލުންނެވެ.\nފިރިހެނެއްގެ ކުރިމަތީގައި ގޯހެއް ހެދިއްޖެ ނަމަ އެންމެ ބުއްދިވެރި ގޮތަކީ އެ ކަމަށް މައާފަށް އެދުމެވެ. އަންހެނެއްގެ ކުރިމަތީގައި ނަމަ، ތިބާ އަށް ގޯހެއް ނުހެދުނު ކަމުގައި ވިޔަސް އެންމެ ބުއްދިވެރީ މައާފަށް އެދިއެދި ހުރުމެވެ.\nސިފަ ހުތުރު އަންހެނުން އެ މީހުންގެ މޫނު ބަލަނީ ލޯގަނޑުންނެވެ. ރީތި އަންހެނުން އެ މީހުންގެ މޫނު ބަލަނީ އަނެކުންގެ މޫނުންނެވެ.\nއަބަދު ވެސް ކަންކަމުގައި އަނބިމީހާއާ މަޝްވަރާކުރާށެވެ. އެއަށް ފަހުގައި ތިބާ އަށް ފެންނަ ގޮތަކަށް އެ ކަމެއް ތަންފީޒުކުރާށެވެ.\nބޮޑާހާކައި ރޯ އަންހެނާ މަސަލަސްކުރަން އުޅުމަކީ، ކޮޅިގަނޑެއްގެ ތެރޭގައި ހުރެ ނޫހެއްގެ ޞަފްޙާތައް ތަރުތީބުކުރަން އުޅުން ފަދަ ކަމެކެވެ.\nއަންހެނާ އުށްބައްތިއެއް ފަދައެވެ. އެ ބައްތީގައި ހިފާނެ ގޮތް ފިރިހެނާ އަށް އެނގިއްޖެ ނަމަ، އެ މީހެއްގެ މަގަށް އަލިކޮށްދޭނެ އެވެ. އެ ބައްތީގައި ހިފަން ނުއެނގިއްޖެ ނަމަ، އަތް އަނދައިފާނެއެވެ.\nއަންހެނާ އެންމެ އެއްގޮތްވާނީ ނޫހަކާއެވެ. އެ ޚަބަރެއް އިވުނު ގޮތަކަށް ފަތުރާނެއެވެ.\nފިރިހެނެއްގެ ކިބައިން ފެންނާނެ ތެދުވެރި ލޯބީގެ އެންމެ ފުރަތަމަ ސިފައަކީ ލަދުގަތުމެވެ. އަންހެނެއްގެ ކިބައިން ނަމަ، ޖެހިލުންކުޑަކަމެވެ.\nލޯބީގެ ދުވަސްވަރު އަންހެން ކުއްޖާ ލޯބީގެ ބަސްތައް އޮއްސަމުންދާ އިރު ފިރިހެންކުއްޖާ އިންނާނީ ކަނުލައި އަޑުއަހާށެވެ. ކައިވެނިކުރާ އިރު ވާހަކަ ދައްކާނީ ފިރިހެން ކުއްޖާއެވެ. ކައިވެންޏަށް ފަހުގައި ދެމަފިރިން ވާހަކަ ދައްކާ އިރު އެ އަޑު އަހާނީ އަވައްޓެރިންނެވެ.\nދެ އަންހެނަކު އެއްތަންވެއްޖެ ނަމަ، ކޮންމެ މީހަކު ވެސް ވަކާލާތުކުރާނީ އޭނާއަކީ އެންމެ ބުއްދިވެރި އަދި މަގާމުގެ ގޮތުން މަތީގައި ހުރި މީހާ ކަމަށާއި އަދި އަނެކާ އަށް ވުރެ ހަގު މީހާ ކަމަށެވެ.\nއަންހެނާ ކަލަންޑަރެއް ފަދައެވެ. ދުވަހުން ދުވަހަށް ދާނީ ބަދަލުވަމުންނެވެ.\nއަނބިމީހާ، ލޯނު ދޫކުރާ ބޭންކެއް ފަދައެވެ. އޭނާގެ ފަރާތުން ދޭ ޚިދުމަތްތައް އަބަދުވެސް ފިރިމީހާ އަށް ހަނދާންކޮށްދޭނެއެވެ.\nފިރިހެނާ އަބަދު ވެސް އަންހެނާގެ ކިބައިން އެދެނީ އޭނާ ދެނެގަތުމަށެވެ. (އަންޑަސްޓޭންޑްވުމަށެވެ.) އަންހެނާ އަބަދު ވެސް ފިރިހެނާގެ ކިބައިން އެދެނީ އޭނާ ދެކެ ލޯބިވުމަށެވެ. ކޮންމެ ދެމަފިރިއެއްގެ ދެމެދުގައި ޚިލާފު އުފެދެން ފަށަނީ އެ ހިސާބުންނެވެ.\nއަންހެނަކު އިޚްތިޔާރުކުރުން ހަނގުރާމައެއް ފަދައެވެ. ހެދޭ އެންމެ ގޯހަކުން ކުރިމަގު އެކުގައި ޚަރާބުވެދާނެއެވެ.\nމާތް އަންހެނާ، ފަތްޖަހާލެވިފައިވާ ފޮތެއް ފަދައެވެ. އޭނާގެ ޙަޔާތުގައި ބައިވެރިކުރަން އިޚްތިޔާރުކުރާ ފިރިހެނަކަށް މެނުވީ އެ ފޮތެއް ނުކިޔޭނެއެވެ.\nފިރިހެނެއްގެ ހަށިގަނޑުން އެންމެ ފަހުން މަރުވަނީ އޭނާގެ ހިތެވެ. އަންހެނެއްގެ ހަށިގަނޑުން އެންމެ ފަހުން މަރުވަނީ އޭނާގެ ދުލެވެ.\nފިރިހެނަކު އަންހެނަކު ދެކެ ލޯބިވެއްޖެ ނަމަ، އެ ކަނބުލޭގެއަށްޓަކައި އޭނާ ކޮންމެ ފަދަ ކަމެއް ވެސް ކޮށްފާނެއެވެ. އެންމެ ކަމެއް ފިޔަވައެވެ. އެއީ އެ ލޯބީގައި ދެމިހުރުމެވެ.\nއަންހެނަކަށް ފިރިހެނަކު ދެނެގަނެވިދާނެއެވެ. ނަމަވެސް އަންހެނަކަށް ނޫނީ އަންހެނަކު ދެނެއެއްނުގަނެވޭނެއެވެ.\nއަންހެންކުއްޖަކު މި ދުނިޔެ މަތިން އެދޭނީ އެންމެ ކަމަކަށެވެ. އެއީ ކައިވެންޏެއް ކުރެވުމެވެ. ކައިވެނިކުރެވިއްޖެ ނަމަ ހުރިހާ ކަމަކަށް އެދޭނެއެވެ.\nދެމަފިރިންގެ ދެމެދުގައި މައްސަލައެއް ޖެހޭ ހިނދު ގޯސް ހެދުނީ އަންހެން މީހާއަށް ކަމަށްވާ ނަމަ، އޭނާ ވަރަށް އަވަހަށް އެ ކަމަކަށް މައާފްކުރާނެއެވެ.\nއަންހެނާ، މާމުއި ކުޅަނދުރެއް ފަދައެވެ. މާމުއި ދޭނެއެވެ. އަދި ހަމަ އެއާއެކު ކަށިވެސް ޖަހާނެއެވެ.\nއަންހެނަކު ފަސޭހަކަމާ އެކު މޮޔަކޮށްލަން ބޭނުން ނަމަ، މޫނުބަލާ ލޯގަނޑެއް ނުފެންނަ ތަނެއްގައި އެއް ދުވަސްވަންދެން އޭނާ ގެންގުޅެލާށެވެ.\nލޯބި، ހަނދެއް ފަދައެވެ. ފެށޭނީ ނިޔަރޮއްޖެއް ފަދަ ހުޅެވި ހަނދެއްގެ ގޮތުގައެވެ. އެއަށް ފަހު އުޖާލާ ފޮއިމަތީ ހަނދެކެވެ. އަދި އޭގެ ފަހުގައި މަޑުމަޑުން އޭގެ އަލިކަން ފިލައިދެ އެވެ.\nކޮންމެ އިންސާނެއްގެ ހަޔާތުގައި ދެ ހިތާމައަކާ ބައްދަލުވެއެވެ. ފުރަތަމައީ އޭނާގެ ލޯބި އޭނާގެ އަތުން ބީވެދާ ހިނދެވެ. ދެ ވަނައީ އެ ލޯބި އަލުން އަނބުރާ ލިބޭ ހިނދެވެ.\nލޯބި ބެހެނީ ދެ ބަޔަކަށެވެ. އެއީ ނާކާމިޔާބު ލޯތްބާއި ކާމިޔާބު ލޯތްބެވެ. ފުރަތަމަ ހާލަތުގައި މަހެއްހާ ދުވަހު އެ ކަމުގެ ހިތާމައިގައި އުޅޭނެއެވެ. ދެ ވަނަ ހާލަތުގައި މުޅި ޙަޔާތުގައި ވެސް އުޅޭނީ ހިތާމައިގައެވެ.\nރުޅިއައިސްފައި ހުރި އަންހެނަކާ ޖަދަލުނުކުރާށެވެ. އޭރުން ތިބާގެ ވަގުތު ގެއްލޭނީއެވެ. ރުހި ގަބޫލުވެގެން ހުރި އަންހެނަކާ ޖަދަލުނުކުރާށެވެ. އޭރުން އޭނާގެ ވަގުތު ގެއްލުނީއެވެ.\nއިންނަން ބޭނުންވެފައިވާ އަންހެނާއީ އެންމެ ރީތި އަންހެނާއެވެ. އެކަމަކު އެއީ ކައިވެނިވެއްޖައުމަށް ދާންދެނެވެ.\nއަންހެނާގެ ހިތް، މާވަހަރު ފަދައެވެ. މާވަހަރު ވެސް އެންދުމުން މެނުވީ އޭގެ ޙަޤީޤީ ވަހެއް ނުނުކުންނާނެއެވެ.\nހުތުރު އަންހެނާއީ ބަނޑަށް ލިބޭ ރިހުމެކެވެ. ރީތި އަންހެނާއީ ބޮލު ރިހުމެކެވެ.\nލޮލުން ބަލައިގެން އަންބަކު އިޚްތިޔާރު ނުކުރާށެވެ. ކަންފަތުން އަހައިގެން އިޚްތިޔާރުކުރާށެވެ!\nމައިދައިތަގެ ދުލާއި ބަޑީގެ އުންޑައިގައިވަނީ އެންމެ ތަފާތެކެވެ. އެއީ ބަޑީގެ އުންޑައަކުން މަރުވާނީ އެންމެ ފަހަރަކުއެވެ.\nއަންހެނާ އޭނާގެ އުމުރު ބުނާނީ ދެ ބައިކުޅަ އެއްބައެވެ. އޭނާގެ ހެދުމުގެ އަގު ބުނާނީ ތިން ގުނައަށް ބޮޑުކޮށްފައެވެ. އޭނާގެ އެންމެ ގާތް އެކުވެރިޔާގެ އުމުރު ބުނާނީ ފަސް އަހަރު އިތުރުކޮށްފައެވެ.\nPosted by buruniyaz.com at 4:12 AM No comments:


Kulhudhuhfusheegai anhenaku olhuvaalaigen faisaa hoadhan geygeah hinganee\nކުޅުދުއްފުށީގައި އަންހެނަކު އޮޅުވާލައިގެން ފައިސާ ހޯދަން ގޭގެއަށް ހިނގަނީ\nމިމަހު ކުރީ ކޮޅު މި އަންހެން މީހާ އަހަރެންނާ ބައްދަލުވި އެވެ. އެމީހާ ވަރަށް ބަލިވެ އުޅުނު ޚަބަރު އަހަރެންނަށް އިވިފައި އޮތުމުން ހާލު އަހާލީމެވެ. މިހާރު ކިހެނެއްހޭ ކިޔާފައި އެވެ. ޖަވާބުގައި ރަނގަޅުކަމަށް ބުނެ އެމީހާ މަޑުކޮށްލި އެވެ. މަޑުކޮށްލުމަށްފަހު އެމީހާ ވާހަކަދައްކަން ފެށި އެވެ. ރަނގަޅުކަމަށްވިޔަސް އަދިވެސް ޓެސްޓް ހަދަން އިންޑިޔާއަށް ދާން ޖެހޭ ކަމަށާއި ފައިސާގެ ދަތިތަކެއް ހުރުމުން އެކަމުގެ ކަންބޮޑުވުމުގެ ވާހަކަތައް ފެށި އެވެ. އަދި ރުފިޔާކޮޅެއް ދެންވެން ނެތްހޭ އަހާލި އެވެ.\nހަތަރުމަސް ވަރު ވަންދެން އިންޑިޔާގައި ކެންސަރު ބައްޔަށް ފަރުވާ ހޯދުމަށްފަހު މިއަންހެން މީހާ ރަށަށް (ކުޅުދުއްފުއްޓަށް) އައީ ޖޫން މަހުގެ ފަހު ކޮޅުއެވެ. ފައިސާގެ ވާހަކަ އަހާލުމުން ތިކަމުގައި އަހަރެންނަށް ޚަބަރެއް ޖަހާލެވިދާނެކަމަށް ބުނީ މެވެ. އޭރުން ވަރަށް ގިނަ މީހުން އެހީތެރިކަން ލިބިދާނެ ކަމަށާއި ބޮޑެތި ބަލިތަކުގައި ދިގު މުއްދަތަށް ބޭސްކުރާ ވަރަށް ގިނަ މީހުން އެގޮތަށް ނޫސްތަކުގައި ޖަހައިގެން އެހީ ހޯދާކަމަށް ބުނެ އަހަރެން ވާހަކަ ދެއްކީމެވެ. ނަމަވެސް އޭނާ އެކަމަށް ވަގުތުން ދެކޮޅު ހެދި އެވެ. އެމީހާ ދެކޮޅު ހެދުމުންވެސް އަހަރެން އިތުރަށް ވާހަކަ ދެއްކީމެވެ. އަދި އެއީ ލަދުވެތި ކަމެއް ނޫން ކަމަށް ބުނެ އެމީހާއަށް އެހީއެއްވެދެވޭތޯ މަސައްކަތް ކުރީމެވެ. ފަހުން އެމީހާ ބުނީ ދަރިން ހިތްހަމަނުޖެހިދާނެކަމަށާއި އެމީހުންގެ ގާތު އަހާފަ ޖަވާބެއް ދޭނެ ކަމަށެވެ.\nއެއަށްފަހުން އެއްދުވަހަކު ރޭގަނޑު 12 ގެ ފަހުންވެސް އަހަރެންނަށް އެމީހާ މަގުމަތި ފެނިގެން އެކަމާ ސުވާލުކުރީމެވެ. ޖަވާބު ދިނުމުގެ ބަދަލުގައި އޭނާ ބުނީ ފޫހިވާތި ހިނގެނީ ކަމަށެވެ. އަދި ދަރިން ގާތު ރޭގަނޑު ފެނުނު ވާހަކަ ނުބުނުމަށް އެދެމުން އަމީނީމަގުން ދެކުނަށް ހިނގައިގަތެވެ.\nއެއަށްފަހުން އަހަރެން ހިތުގައި ސުވާލުތަކެއް އުފެދުނެވެ. މިހާ މަޑުމަތިރި މީހެއް ކުއްލިއަށް ވެފައިމިހުރީ ކިހެނެއްބާ އެވެ. ހިތުގައި އުފެދުނު ސުވާލުތަކަށް ޖަވާބު ލިބިގެންދިޔައީ އޭގެ ދުވަސްކޮޅެއް ފަހުންނެވެ.\nގޭގެއަށް ވަދެ ބަލިވެ އުޅޭކަމަށްބުނެ ފައިސާއިން އެހީވުމަށް އެދެން ފެށި ހިސާބުން ގިނަ ބަޔަކު މީނާގެ ވާހަކަ ދައްކަން ފަށައިފި އެވެ. ބައެއް ފަހަރު ދަނީ ޑޮކްޓަރުގެ ލިޔުންތަކެއް ކަމަށް ބުނާ ކަރުދާސްތަކެއް ފައިލަކަށް ލައިގެންނެވެ. ގިނަ ގޭގެއިން ފައިސާ ދޭ ކަމަށްވެ އެވެ. އެމީހާ ބަލިކަމަށްހީވެގެންނެވެ. އަދި އިންޑިޔާއިން ކެންސަރު ބައްޔަށް ފަރުވާ ހޯދި ވާހަކަތައް މަސްތަކެއް ކުރިން އަޑުއިވިފަ އޮތުމުންވެސް މެ އެވެ.\nމި އަންހެން މީހާގެ ގާތް މީހުން ކޭއޯގައި ވާހަކަދައްލަމުން ބުނީ ކެންސަރަށް ފަރުވާ ހޯދި ނަމަވެސް މިހާރު އޭނާ ބަލިން ރަނގަޅުވެފައިވާ ކަމަށެވެ. އަދި މާލެއިން އެންމެ ފަހުން ހެދި ޓެސްޓްތަކުން ބަލިން ރަނގަޅުވެފައިވާކަން ކަށަވަރުކުރެވިފައިވާ ކަމަށެވެ.\nހިނގާފައި އުޅޭ މިއަންހެން މީހާ ފައިސާ ހޯދަނީ މާލޭގައި ހުންނަ ފިރިހެންނަށް ފޮނުވުމަށްކަމަށް އެމީހާގެ ގާތް މީހުން ކޭއޯއަށް މައުލޫމާތުދީފައިވެ އެވެ. ރީލޯޑާއި ރާސްޓަސް ފަދަ އެއްޗެހި ވަރަށް ގިނައިން އެބުނާ ފިރިހެނަކަށް ފޮނުވާކަމަށް ބުނެ އެވެ.\nބަލިކަމަށް ބުނެ އޮޅުވާލައިގެން ގޭގެއަށް ގޮސް ސަލާންޖަހައިގެން ފައިސާ ހޯދައި މިއަންހެން މީހާއާ ސަމާލުވުން އެދެމެވެ. މިނާއަކީ 46 އަހަރުގެ މީހެކެވެ.\nބަނދަރުގެ މައްސަލާގައި ރައްޔިތުންނާއި އޮޑިވެރިންގެ ކަންބޮޑުވުންތައް ރައީސްއާ ހިއްސާކޮށްފި


Nasheed geygai laila beyrugai\nނަޝީދު ގޭގައި، ލައިލާ ބޭރުގައި\nރައީސް ނަޝީދުގެ އަނބިކަބަލުން ލައިލާ އަލީ އެމެރިކާގެ ސެކްރެޓަރީ އޮފް ސްޓޭޓް، ޖޯން ކެރީއާ ބައްދަލު ކުރައްވަނީ: ނަޝީދު ޖަލުން ސަލާމަތް ކުރެއްވުމަށް ކުރާ މަސައްކަތުގެ މައި އިންޖީނަކީ އެކަމަނާ.\nކުރީގެ ރައީސް މުހައްމަދު ނަޝީދުގެ މައްޗަށް ޓެރަރިޒަމްގެ ކުށް ސާބިތުވެ، އިއްވި 13 އަހަރުގެ ޖަލު ހުކުމާއެކު ރާއްޖޭގެ މުޅި ޕޮލިޓިކަލް ޑައިނަމިކް އެކީ އެކަށް ބަދަލުކޮށްލި އެވެ. ރާއްޖޭގެ ސިޔާސީ އެކްޓިވިޒަމްގެ "މައި ސިކުނޑި" ޖަލުގައި ބަންދުވުމުން، އެމްޑީޕީގެ އަޑަށާއި ހަރަކާތްތަކަށް ވެސް ފަނޑުކަން އައެވެ. ކުރިން އޮތް ގޮތް ނޫން، ދިމާ އިދިކޮޅަށް ހަމަ ކުއްލިއަކަށް ކަންތައްތަކެއް ބަދަލުވެގެން އައެވެ.\nއެކަމަކު ވެސް އެންމެން ހައިރާންކޮށްލި ބަދަލެއް އައީ އެމަނިކުފާނުގެ އަނބިކަބަލުން ލައިލާ އަލީ އަށެވެ. ނަޝީދުގެ ވެރިކަމުގައި ވެސް ލައިލާ ފެނިވަޑައިގަތީ ފިރިކަލުންގެ މަސައްކަތްތަކާ ވަރަށް ވެސް ދުރުން އުޅުއްވި ތަނެވެ. އެހެން ގޮތަކަށް ބުނާ ނަމަ، ނަޝީދުގެ ސިޔާސީ ދުނިޔޭގައި ލައިލާ އަކީ ފެންނަ މޫނެއް ނޫނެވެ.\nމީގެ ކުރިން ތަކުރާރުކޮށް ޖަލުގެ ގޮޅިތަކުގައި ނަޝީދު ހޭދަ ކުރައްވަން ޖެހިވަޑައިގަތް އިރު ވެސް ލައިލާ ފެނިވަޑައިގަތީ މަޑުމައިތިރިކޮށެވެ. އެހެން ނަމަވެސް މިފަހަރު އެކަމަނާ ފެންނަނީ ތަފާތު ކޮށެވެ. ފިރިކަލުން ސަލާމަތް ކުރެއްވުމަށް ކުރެވޭ މަސައްކަތުގެ މައި ސޯބަކީ ލައިލާ އެވެ. ހާއްސަކޮށް ބޭރު ދުނިޔޭގައި ނަޝީދު ސަލާމަތް ކުރެއްވުމަށް ކުރެވޭ ސިޔާސީ މަސައްކަތްތަކުގެ ސޯބު އެކަމަނާއާ ނުލާ ނޭނބުރެ އެވެ.\nނަޝީދުގެ ވެރިކަމުގައި ފިރިލަުންނާ އެކު ލައިލާ ހަފްލާއެއްގައި ބައިވެރިވެ ވަޑައިގަންނަވަނީ: ލައިލާ އޭރު އެއްގޮތަކަށް ވެސް ސިޔާސީ ކަންކަމުގައި ނޫޅުއްވާ.\nއަވަހާރަކޮށްލެވުނު އިންޑިއާގެ ބޮޑު ވަޒީރު ރަޖީވް ގާންދީ އަށް އިންސާފު ހޯއްދަވާ ދެއްވުމަށް ހުވަފަތް އަނބިކަބަލުން ސޯނިޔާ ގާންދީ ނިކުންނަވައި މަސައްކަތް ފެއްޓެވި ގޮތަށް، ލައިލާގެ މަސައްކަތް ވެސް ސިފަވެގެން މި އަންނަނީ ރާއްޖޭގެ "ސޯނިޔާ" ގެ ގޮތުގަ އެވެ. އެކަމަކު އެ ހުރިހާ މަސައްކަތްތަކެއް އެކަމަނާ ކުރައްވަނީ މީޑިއާގެ ފާރަވެރި ލޯތަކާ ވީހާވެސް ދުރުގަ އެވެ. މީގެ ކުރިން ވެސް އެކަމަނާ އަބަދުވެސް ހިޔާރު ކުރެއްވީ ލޯ ޕްރޮފައިލްގެ ދިރިއުޅުއްވުމެކެވެ. އެހެންވެ، ނަޝީދުގެ ސިޔާސީ ހަޔާތުގައި ލައިލާގެ މުހިންމު ދައުރު ތިލަނުވެ އޮތީ ކަމަށް ވެދާނެ އެވެ.\nއެމްޑީޕީގެ އިސް ބޭފުޅަކު ވިދާޅުވި ގޮތުގައި ނަޝީދު ޖަލުން ސަލާމަތް ކުރެއްވުމަށް ކުރާ މަސައްކަތަށް ލިބޭ އެންމެ ބޮޑު ހިތްވަރަކީ ލައިލާ އެކަމުގެ ތެރޭގައި އުޅުއްވާލެއް ބޮޑު ކަމެވެ. ހާއްސަކޮށް އެކަމުގައި ކުރެވޭ މަސައްކަތްތައް ހާއްސަ ސަމާލުކަމެއް ދީގެން ސީދާ ލައިލާ ދުވަހުން ދުވަހަށް ބައްލަވައި ކަމަށް އެބޭފުޅާ ވިދާޅުވި އެވެ. އެ މަސައްކަތްތައް ކުރިއަށް ގެންދަން ލައިލާ އަށް ފެނިވަޑައިގަންނަވާ ގޮތުގެ ހިޔާލުތައް ލޯޔަރުންނަށް ވެސް ހިއްސާ ކުރެއްވި ކަމަށް އޭނާ ވިދާޅުވި އެވެ. ބޭރު ދުނިޔޭގައި ނަޝީދު ސަލާމަތް ކުރެއްވުމުގެ މަސައްކަތްތައް ކުރެއްވުމަކީ ލައިލާ އަމިއްލަފުޅަށް ހިޔާރު ކުރެއްވި މަގެއް ކަމަށް އޭނާ ވިދާޅުވި އެވެ.\n"ލައިލާ މަސައްކަތްޕުޅު ފާޅުގައި ފެއްޓެވުމާ އެކު ނަޝީދު ސަލާމަތް ކުރަން މި ޕާޓީ އިން ކުރާ މަސައްކަތްތަކަށް ހަލުވި ދުވެލި އައި. ހާއްސަކޮށް ބޭރު ދުނިޔެއަށް މި ބޭއިންސާފަށް ލޯ ހުޅުވާލަ ދިނީ ލައިލާ ބޭރު ދުނިޔޭގައި ފެއްޓެވި މަސައްކަތުގެ ސަބަބުން. އެ މަސައްކަތްތަކަށް އުންމީދު އާވެފައި މި ވަނީ އެ ސަބަބާ ހުރެ،" އެމްޑީޕީގެ އިސް ބޭފުޅަކު ވިދާޅުވި އެވެ.\nނަމަވެސް ފިރިކަލުން ސަލާމަތް ކުރެއްވުމަށް އެކަމަނާ ކުރައްވައި މަސައްކަތާއި ގުރުބާނީތަކުގެ ވާހަކަ ލައިލާ އާންމު ކުރައްވަން ބޭނުންފުޅެއް ނޫނެވެ. އޭގެ ބަދަލުގައި އެކަމަނާ އެކަން ދެކިވަޑައިގަންނަވަނީ ޒާތީ ދިރިއުޅުއްވުމާ ގުޅިފައި ހުރި މަސައްކަތްޕުޅެއްގެ ގޮތުގަ އެވެ.\nރާއްޖެއިން ބޭރުގެ ގާނޫނީ ޓީމާ އެކު އެންމެ ކައިރިން މަސައްކަތް ކުރައްވާ ބޭފުޅެއްގެ ގޮތުގައި މި ފެންނަނީ ލައިލާ އެވެ. އދ. ގެ ވޯކިން ގުރޫޕް އޮން އާބިޓްރަރީ ޑިޓެންޝަނަށް ނަޝީދުގެ މައްސަލަ ސީދާ ހުށަހެޅުއްވީ ގާނޫނީ ޓީމާ އެކު ލައިލާ ޖެނީވާޔަށް ވަޑައިގެންނެވެ. އަދި އެތަނުގައި އިންޓަނޭޝަނަލް މީޑިއާތަކާ ބައްދަލު ކުރައްވައި ފިރިކަލުންނާ މެދު އެކުރެވިފައިވާ ބޭއިންސާފު ޝަރީއަތެއްކަން ސާބިތު ކޮށްދެއްވުމަށް ނޫސްވެރިންނާ ކުރިމަތިލައްވައި ދިގު ސްޓޭޓްމަންޓެއް ދެއްވި އެވެ.\nއދގެ ވޯކިން ގްރޫޕަށް މައްސަލަ ހުށަހެޅުއްވުމަށް ފަހު ގާނޫނީ ޓީމާ އެކު ލައިލާ އެމެރިކާގެ ނޫސްވެރިންނަށް މައުލޫމާތު ދެއްވަނީ: ސަރުކާރަށް އެންމެ ބޮޑު ޕްރެޝަރެއް އަންނަނީ ލައިލާގެ މަސައްކަތްތަކާ ހެދި ކަމަށް ބުނެވިދާނެ.\nވިދާޅުވަނީ ފިރިކަލުންގެ ސަލާމަތާ މެދު އެއްވެސް ޔަގީންކަމެއް ނެތް ކަމަށެވެ. ޝަރީއަތް ހިނގާ ދިޔައީ ފިރިކަލުން ހައްގުތައް މަހުރޫމް ކުރުވާފައި ކަމަށް ވެސް ވިދާޅުވި އެވެ. އަދި އެމްޑީޕީގެ ސަޕޯޓަރުންނާ ސަރުކާރާއި ސަލާމަތީ ބާރުތަކުން ކުރިމަތިލައި ބިރު ދައްކަމުން ދާކަމަށް ލައިލާ ފާޅުގައި އެދުވަހު ވިދާޅުވި އެވެ. މިއީ މިފަދަ ޕޯޑިއަމްގައި މިހާ ސިޔާސީކޮށް ލައިލާ ވާހަކަފުޅު ދެއްކެވި ފުރަތަމަ ފަހަރެވެ. މީގެ ކުރިން މިކަހަލަ ހަރުކަށި ސިޔާސީ ވާހަފުޅެއް ލައިލާ ދެއްކެވި ވާހަކަ ބުނާ އަޑެއް ނާހަމެވެ.\n"އަޅުގަނޑު މިތަނަށް [އެމެރިކާއަށް] އައިސްް މި ހުރީ މި ބޭއިންސާފާ ހުއްޓުވުމަށް އެމެރިކާ އދ. އާއި އިނގިރޭސި ވިލާތާއި އިންޑިއާގެ އެހީ ހޯދުމަށް،" ލައިލާ ފެއްޓެވި އެ މަސައްކަތްޕުޅުގެ މައިގަނޑު ފޯކަސް ވިދާޅުވެ ދެއްވި އެވެ.\nއޭގެ ފަހުން ލައިލާ ވަނީ އެމެރިކާގެ އެންމެ އިސް ޑިޕްލޮމެޓް، ސެކްރެޓަރީ އޮފް ސްޓޭޓް ޖޯން ކެރީއާ ބައްދަލު ކުރައްވައި ނަޝީދާ މެދު ކުރި ޝަރީއަތާއި ރާއްޖޭގެ ސިޔާސީ މަޝްރަހުގައި ހިނގާ ކަންކަމާ ގުޅޭ ގޮތުން މައުލޫމާތުތައް ހިއްސާ ކުރައްވައިފަ އެވެ. އަދި އޭގެ ފަހުން އިނގިރޭސިވިލާތަށް ވަޑައިގެން އެ ގައުމުގެ ބޮޑު ވަޒީރު ޑޭވިޑް ކެމަރަން އާއި އެހެން ވެސް ސިޔާސީ ނުފޫޒު ގަދަ އިސްބޭފުޅުންނާ އެކަމަނާ ބައްދަލު ކުރައްވައި ނަޝީދު ޖަލުން ނެރުމަށް ކުރާ މަސައްކަތަކުގައި ސަރުކާރަށް ކުރާ ކުރިއަށް ޖެއްސެވި އެވެ. އެ މަސައްކަތަށް ހުއްޓުމެއް ނުގެނެސް، މިދިޔަ ހަފްތާގައި ލައިލާ ވަނީ ޔޫރަޕްގެ ބައްރަށް ދަތުރު ކުރައްވައި، އީޔޫގެ ގާނޫނު ހަދާ މަޖިލީހުގެ ރައީސް މާޓިން ޝޯލްޓްޒްއާ ބައްދަލު ކުރައްވައި ރާއްޖޭގެ ސިޔާސީ މަޝްރަހުގައި ހިނގާ ބޭއިންސާފު ކަންކަން ހަމަގަށް އެޅުވުމުގައި އެ ޖަމާއަތުގެ މަސައްކަތްތައް އިތުރު ކުރުމަށް އެދިވަޑައިގެންފަ އެވެ.\nއިނގިރޭސި ބޮޑުވަޒީރު ދޭޥިޑް ކެމެރަންއާ ލައިލާ ބައްދަލު ކުރައްވަނީ: އެކަމަނާ އަންނަނީ ބޭރުގެ އެންމެ އިސް ފަރާތްތަކާ ބައްދަލު ކުރައްވަމުން.\nނަޝީދުގެ މައްސަލައިގައި ސަރުކާރަށް ކުރިމަތިވާ ޕްރެޝަރު ތަކުގެ އެންމެ ބޮޑު އަސްލަކީ ލައިލާގެ މި ވަރުބަލިފުޅުވުމެއް ނެތް، ފިރިކަލުންނަށް ވަފާތެރިވުމާއި ލޯބި ވުމުގެ ނަމޫނާ މަސައްކަތް ނޫން އެހެން ކަމެއް ނޫނެވެ. ހާއްސަކޮށް ބޭރު ދުނިޔެ ރާއްޖެއާ ދިމާލަށް އަނބުރާލުމަށް ކުރެވޭ މަސައްކަތް ކާމިޔާބުވުމުގެ އަސްލަކީ ލައިލާ ކުރައްވައި މަސައްކަތް ކަމަށް އެމްޑީޕީ އޮތީ ހިތުން ރުހުމުން ގަބޫލުކޮށްގެންނެވެ. ހަގީގަތުގައި އެމްޑީޕީގެ މިހާރުގެ އެންމެ އިސް ޑިޕްލޮމެޓްގެ ގޮތުގައި މި ސިފަވަނީ ލައިލާ އެވެ. ބޭރު ދުނިޔޭގައި އެކަމަނާ މަސައްކަތް ނުކުރައްވާ ނަމަ، އެ އިންޖީނުގައި މިހާރު ހަކަތައެއް ނުހުންނާނެ އެވެ.\nނަޝީދުގެ މައްޗަށް ހުކުމްކޮށް ޖަލަށް ލުމާ އެކު ލައިލާ މީޑިއާތަކަށް ވިދާޅުވެފައިވާ ގޮތުގައި، ބައްޕަވީ ކޮންތާކުކަން ދަރިންނަށް ސިއްރު ކުރެވޭ ވަރަށް ވުރެ، އެ ކުދިން ވަނީ މިހާރު މާ ބޮޑަތިވެފަ އެވެ. އެހެން ވީމާ، އެއްވެސް ކަމެއް މިހާރު ފޮރުވެން ނެތީ އެވެ. ހަމައެކަނި ފިރިކަލުން ދެކިލުމަށް ޖަލަށް ޒިޔާރަތް ކުރެއްވުމުގެ ބަދަލުގައި، ފިރިކަލުންނަށް ޓަކައި ފާޅުގައި ނިކުތުމުގެ މަގު އެކަމަނާ ވަނީ ހިޔާރު ކުރައްވައިފަ އެވެ. މިއީ ފިރިކަލުން ހުރަގޭގައި ބަންދު ވުމުގެ އެތައް އިހުސާސަކާއި ހިތްދަތި ކަމުގެ ތެރެއިން ލައިލާ ހިތްވަރު ގަދަ އަދި ތަފާތު މަސައްކަތެވެ.


Ras Online - ޓެކްސީ ޚިދުމަތް ވިޔަފާރިއަށްވެ، ހުޅުމާލެއަށް ނޫނީ ދަތުރެއްވެސް ނުކުރޭ!\nޓެކްސީ ޚިދުމަތް ވިޔަފާރިއަށްވެ، ހުޅުމާލެއަށް ނޫނީ ދަތުރެއްވެސް ނުކުރޭ!\nއަހުމަދު މަސްނޫމް 8 ޑިސެމްބަރު 2021 - 14:1\nޓެކްސީ ޚިދުމަތަކީ ގްރޭޓަރ މާލެ ސަރަޙައްދަށް ވަރަށް މުހިއްމު ހިދުމަތެކެވެ. އެކި ބޭނުންތަކަށް މާލެ އަންނަ މީހުންނާއި މާލޭގައި ދިރިއުޅޭ ފަރާތްތަކަށް ޓެކްސީގެ ޚިދުމަތަކީ މުހިއްމު ޚިދުމަތެކެވެ. ޚާއްސަކޮށް ޕަބްލިކް ޓްރާންސްޕޯޓް ނެތް ރާއްޖެ ފަދަ ޤައުމަކަށް ވަރަށް މުހިއްމު ޚިދުމަތެކެވެ. ކުދިން ސްކޫލަށް ގެންދިއުމަށް، އޮފީހަށް ދިއުމަށް، ނޫނީ ހޮސްޕިޓަލަށާއި، މި ނޫންވެސް ކަންކަމަށް ޓެކްސީ ޚިދުމަތަކީ ވަރަށް މުހިއްމު ޚިދުމަތެކެވެ. ވާރޭ ވެހޭ ދުވަސްކޮޅެއްނަމަ ޓެކްސީގެ މުހިއްމުކަން އިތުރުވެ، ޑިމާންޑްވެސް ބޮޑުވެއެވެ. މީގެއިތުރުން ހުޅުމާލެއާއި މާލެ އަދި ހުޅުލެ ގުޅުވައިދޭ ބްރިޖާއެކު ޓެކްސީތަކަށް އޮންނަ ޑިމާންޑް ކުރިއަށްވުރެ އެތައް ގުނައެއް ވަނީ ބޮޑުވެފައެވެ. މީގެ ސަބަބުން ޓެކްސީ ޑްރައިވަރުންނަށްވެސް ބޮޑެތި ފައިދާތަކެއްކޮށް، އޮންލައިން ޓެކްސީ އެޕްލިކޭޝަންތައްވެސް ވަނީ ވުޖޫދަށް އައިސްފައެވެ.\nއެކަމަކު ދައްކަން މިއުޅެނީ ބްރިޖާއެކު ޓެކްސީތަކަށް ލިބެމުންދާ ފައިދާގެ ވާހަކައެއް ނޫނެވެ. ދައްކަން މިއުޅެނީ ބްރިޖާއެކު ޓެކްސީގެ ޚިދުމަތަށް އައި ނުރަނގަޅު ބަދަލުތަކުގެ ވާހަކައެވެ. ޚިދުމަތުގެ ފެންވަރުގެ ދަށްވެ، ޓެކްސީ ދުއްވާ މީހުންގެ ހިތް މޮޅުވި ވާހަކައެވެ. އެކަމުގެ ފައިދާ ނަގަން ރައްޔިތުން "ފެލާލަން" ކުރާ މަސައްކަތުގެ ވާހަކައެވެ. އެއާއެކު ޓެކްސީ ޚިދުމަތާއި ގުޅޭގޮތުން ރައްޔިތުން ކުރާ ޝަކުވާތައް އިންތިހާއަށް ބޮޑުވި ވާހަކައެވެ.\nފުރަތަމަ ކަމަކަށް މާލޭގެ އެއްތަނުން އަނެއް ތަނަށް ދިއުމަށް ޓެކްސީގަނޑެއް ހޯދުމަކީ މިހާރު ވުމަށްވުރެ، ނުވުން ގާތްކަމެކެވެ. މާލެ ތެރޭގަައި ދަތުރެއް ކޮށްދޭން އެދިއްޖެނަމަ ޑްރައިވަރުން އެކަމަށް ދެކޮޅު ހަދަނީއެވެ.\n"މާލެ ތެރޭގައި ދަތުރެއް ނުކުރެވޭނެ... ހުޅުމާލެއަށް ދެވިދާނެ ނޫނީ ހުޅުލެއަށް ދެވިދާނެ.." މިއީ ދަތުރެއް ކޮށްދޭން ބުނުމުން އާއްމުކޮށް މިހާރު ޑްރައިވަރުން ދޭ ޖަވާބެވެ. ބައެއް ފަހަރު ޓެކްސީއަށް އަރާފައި، ޓެކްސީން ފައިބާ ހިސާބަށްވެސް ކަންކަން އެބަދެއެވެ. ވާނީވެސް އެެހެންތާއެވެ. ފެހި ބޯޑެއް ދިއްލައިގެން އަންނަންޏާ އެ ޓެކްސީއަށް މީހުން އަރާނެއެވެ. ނަމަވެސް މާލެތެރޭގައި ކުރާ ދަތުރެއްކަން އެނގޭ ހިސާބުން ޑްރައިވަރު އަންގަނީ ޓެކްސީން ފައިބާށެވެ.\nމާލެއެކޭ އެއްގޮތަށް ހުޅުމާލެ ތެރެއިންވެސް، ރަށު ތެރޭގައި ދަތުރެއް ކުރުމަށް ޓެކްސީއެއް ހޯދުމަކީ ގިނަ ފަހަރު އުނދަގޫކަމެކެވެ. ހިތް މޮޅުކަމުން ދަތުރެއް ކޮށްދޭން ޑްރައިވަރުން ދެކޮޅު ހަދަނީއެވެ.\nޓެކްސީ ޑްރައިވަރުންގެ ފަރާތުން ފެންނަ އަނެއް ކަމަކީ، ހިތަށް އެރި އަދަދެއް ދަތުރުގެ އަގުގެ ގޮތުގައި ނެގުމެވެ. ހުޅުމާލެ، މާލެ، ހުޅުލެއަށް ދަތުރުކުރުމަށް ވަކި އަގުތަކެއް ސަރުކާރުން ވަނީ ކަނޑައަޅާފައެވެ. ހުޅުމާލެއިން މާލެއަށް ނުވަތަ މާލެއިން ހުޅުމާލެއަށް ދަތުރެއް ކުރަންޖެހެނީ 75 ރުފިޔާއަށްކަމަށްވާއިރު، ބައެއް ފަހަރު 100 ރުފިޔާ ހޯދުމަށް ޑްރައިވަރުން ޑިމާންޑްކުރެއެވެ. ނޫނީ ދަތުރުމަތީގައި ތިބެގެން ކުދި ކިޔައެވެ. މީގެއިތުރުން ހުޅުމާލޭގެ ދެވަނަ ފިޔަވައްސަށް ދަތުރުކުރަންޏާ ނަގާ އަގު ވަކިން ބޮޑުކުރެއެވެ.\nމިފަހުން ދިމާވި ހާދިސާއެކެވެ. މާލެއިން ހުޅުމާލެއަށް ދިޔަ ކުޑަކުއްޖެއް ކައިރީ ޓެކްސީ ޑްރައިވަރު ބުނިކަމަށްވަނީ ހުޅުމާލެ ދެވަނަ ފިޔަވައްސަށް ދާން ވަރަށް ފޫހިކަމަށެވެ. އަދި ދެވަނަ ފިޔަވައްސަށް ދެވޭނީ 100 ރުފިޔާ ދިނުމުންކަމަށް އެ ޑްރައިވަރު ބުންޏެވެ. އެންމެފަހުން އެ ކުއްޖާއަށް ޖެހުނީ އިތުރު ގޮތެއް ނެތިގެން 100 ރުފިޔާ ދޭށެވެ. މިއީ ކަނޑައެޅިގެން މަނާ ކަންކަމެވެ. ނަމަވެސް ޓެކްސީ ޤުރުއާން ނުވަތަ ދަރުސް ޖަހައިގެން ތިބި ބައެއް ޑްރައިވަރުންގެ ފަރާތުން މި އަމަލުތައް ދަނީ ފެންނަމުންކަން އެއީ ހިތާމަޔާއެކު ފާހަގަކުރަންޖެހޭ ކަންކަމެވެ.\nޓެކްސީ ޑްރައިވަރުންގެ ފަރާތުން ފެންނަ އަނެއްކަމަކީ، ދަތުރެއް ނަގައިގެންދާއިރު، މަގުމަތިން ފެންނަ އެންމެން އެ ދަތުރުގައި ބައިވެރިކުރުމެވެ. ޤަވާއިދު އޮންނަ ގޮތުން ދަތުރަށް ފުރަތަމަ އަރާ ކަސްޓަމަރުގެ ހުއްދަ ނެތި އިތުރު ކަސްޓަމަރެއް ނޭރުވޭނެއެވެ. ނަމަވެސް މިކަމަށް އަމަލުކުރާ މީހަކު މަދެވެ. ބައެއް ފަހަރު ވަކިވަކި4ކަސްޓަމަރުން ގޮވައިގެން މާލެއިން ހުޅުމާލެއަށްދާ މަންޒަރުވެސް ފެނެއެވެ. މީގައި އޮތް އެންމެ ހެއްވާ ކަމަކީ ކިތަންމެ ބައިވަރު ބަޔަކު ގޮވައިގެންދިޔަނަމަވެސް، އެމީހުން އަތުން ފައިސާގެ އަދަދަށް ބަދަލު ނާންނަކަމެވެ.\nކޮންމެއަކަސް ރާއްޖޭގައި ދެމުން އަންނަ ޓެކްސީ ހިދުމަތް މޮނިޓަރކޮށް ރެގިއުލޭޓްކުރަންވެއްޖެއެވެ. ޓެކްސީގެ ޚިދުމަތް ރައްޔިތުންނަށް ލިބޭކަން ކަށަވަރުކުރަންޖެހެއެވެ. ސަރުކާރުން ދޫކުރާ ހުއްދަތައް ނަގައިގެން ޓެކްސީ ސެންޓަރުތައް ހިންގާކަމުގައިވާނަމަ އެކަމަށް އެކަށައަޅާފައިވާ ޤަވާއިދުތަކާއި އެއްގޮތަށް އެކަންކަން ކުރޭތޯ ޔަގީންކުރުމަކީ މުއައްސަސާތަކުގެ ޒިންމާއެކެވެ. އެހެންނޫނީ ޓެކްސީ ޚިދުމަތެކޭ ކިޔާފައި ނަމެއްގައި މި ޚިދުމަތް ދިނުމުގެ ބޭނުމެއް ނެތެވެ.\nކޮންމެ މީހަކުވެސް ކާރެއް އޮތިއްޔާ މަގުމައްޗަށް ނިކުމެ ދަތުރުކުރަންވީއެވެ. ޓެކްސީ ބޯޑެއް ލިބެންދެން މަޑުކުރުމުގެ ބޭނުމެއް ނެތެވެ. އެގޮތުން މިހާރުވެސް އަމިއްލަ ގިނަ ބަޔަކު މިކަން ކުރާކަން ފާހަގަކޮށްލެވެއެވެ. އެކަމާއިވެސް ޓެކްސީ ޑްރައިވަރުން ތިބެނީ ތުން ދަމާފައެވެ. އެއީ އެމީހުންނަށް ލިބޭ ބައި މަދުވެދާނެތީތޯއްޗެކެވެ. ހަޤީޤަތަކީ މިއަދު ޓެކްސީއަކީ ހިދުމަތެއް ނޫނެވެ. އެއީ ބަޔަކު ކުރާ ބޮޑު ވިޔަފާރިއެކެވެ. އެހެންކަމުން މިކަމުގައި ދެން ލިބެން އޮތް ހައްލަކީ މި ވިޔަފާރި ވީހާވެސް ގިނަ ބަޔަކަށް ހުޅުވާލުމެވެ. އެހެން ނޫނީ މިހާރު ވަކި ބަޔަކަށް އެކަނި އޮންނަ ޓެކްސީގެ އަގުތައް އަތުފަތު ނުހެޖޭ ހިސާބަށް ހިނގައިދާނެއެވެ.\nއަޅުގަނޑަށް ފެންނަނީ އެހެން ގައުމުތަކުގައި ވެސް ހުންނަގޮތަށް، ފައިސާ ނެގުމަށް މީޓަރު ހަރުކުމެވެ. ޑްރައިވަރުންނާއި ދިމާލަށް އެއްޗިހި ކިޔުމަކީ ހައްލެއްނޫނެވެ.\nޓެކްސީޱދުއްވާ ބޭފުޅުން ވެސް އާމުދަނީ ހޯދަން ކުރާ މަސަތްކައި ، މާލެތެރޭ ކާރު ދަތުރުކުރުމަކީ ފަސޭހަ ކަމެއްނޫން، އެހެންވީމާ އެމީހުން ވެސް ދަތުރުބކުރާނީ އެމީހުންނައް އެންމެ ފައިދާވާ ގޮތައް، 30 މިނެޓްގެ ދަތުރަކައް 25 ރުފިޔާ ވޯރތް އެއްނޫން .\nކޮއްކޮޔަތިއޮތީއޮޅިފަ ޓެކްސީއަކީވެސްވިޔަފާރިއެ ކާޑުގެއަގުކޮންޓްރޯލްކުރާގޮތަ އަގުކޮންޓްރޯކޮއްގެން އާންމްދަނީހޯދަންކުރާމަސައްކަތް\nށަކުވާގެ ވެރިފަރާތަ ސަލާމް މުޅިންރަގަޅުޥާހަކައެނުން ގަވާޢިދާހިލާފަ ޓެކްސީ އިން ލާރިނަގައިފިނަމަ ގުޅަންޖެހޭފަރާތަ ގުޅާބަލަ ޢަގު އެގޭ ޅާރިދެނީދަތުރުނިމުނީމާ ކީއްކުރަންގިނައިންދެނީ ޙުޅުމާލެޔަ ދާންދަތުރެލިބޭތޯ ތެޔޮއަންދަންދުއްވާލަދުއްވާލާ ޓެކުސީއެ ނޯންނާނެ ރަށުތެރޭދަތުރުކުރާނެ ދަތުރުކޮއްގެން އުނަގަދުނޑަ ތަދުކޮއްގެންޓެކުސީންލާރިލިބޭނީ އަމިއްލަމީހާޓެކްސީއެއްދުއްވާލޭމާ ޢޭގެަސަރުއިހްސާސްވާނީ\n1. ޑިމާންޑް ބޮޑު ގަޑީގައި ލިބެން އުނދަގޫ ވާނެ 2. މާލޭގެ މަގުތައް ކޯނު ޖަހާ ބަންދުކޮށްފަ ހުންނަ ވަގުތު ގިނަ، އެތެރޭގެ އެއް ދަތުރަށް 25-30 މިނެޓު ނަގާ. 3. ހުޅުމާލެ ފޭސް2އަށް ދާން ސަރުކާރުން ވަނީ އަގުތައް ހަމަޖައްސަވާފަ. މާލެ-ފޭސް2އަށް -/90ރ ފޭސް 1-ފޭސް2އަށް -/40ރ. އިތުރަށް ނުދިނީމަ ނިމުނީ 4. ޤުރުޢާން ނުވަތަ ދަރުސް ޖަހައިގެން އުޅޭ އެންމެންނަކީ ސޯލިހުންނެއްނޫން. އިސްތަށި ގަނޑު ދިގުކޮށްގެން އުޅޭ އެންމެންނަކީ ބޯ މީހުންނެއްނޫން. 5. އެހެން ފަސެންޖަރަކު އިންނަ ކާރަކަށް އަރަން ބުންޏަސް ނާރާނީ. ތިމާ އިން ކާރަކަށް އެހެން މީހަކު އަރުވަންޏާ ފައިބާނީ ރުފިޔާ ނުދީ. ތިމާ އަށް ފަސޭހައިން ޓެކްސީ އެއް ނުލިބޭ ފަދައިން އެހެން މީހުންނަށް ވެސް ނުލިބޭ ނެކަން ވިސްނައިގެން، ޖާގަ އޮތީޔާ އެހެން މީހުން އަރުވަން ހުއްދަ ދިނުން ރަނގަޅު ނޫންތޯ؟. ތިމާ އިންނަ ޓެކްސީ އަށް އެހެން މީހުން އަރަން ނުރުހޭ އެކަމަކު އެހެން މީހަކު އިން ޓެކްސީ އަކަށް އަރަން ތިމާ އަށް އޯކޭ؟؟ 6. ބަހުގަ އެންމެން އެއްތާކަށް ފައިބާ އިރު އެންމެންގެ އަތުން ވެސް ރުފިޔާ ނަގާ އިރު، ޓެކްސީ އެއްގައި އެކިތަންތަނަށް ފައިބާ އިރު ރުފިޔާ ނުނަގަންވީ ކީއްވެ؟ (އަނެއްކާވެސް ބުނެލަން ތިބާގެ ނުރުހުމުގައި އެހެން މީހަކު އަރުވާ ފިއްޔާ ދަތުރު ހުއްޓުވައި ރުފިޔާ ނުދީ ފޭބުމުގެ އިޚްތިޔާރު އޮވޭ) 7. މިހާރު ކާރެއް އޮތް މީހަކު ވެއްޖެޔާ އެޕު އަޅައިގެން ހަމަ ދަތުރު ކުރަންވީ. އެއްވެސް ޓެކްސީ ޑްރައިވަރަކު މައްސަލައެއް ނުޖައްސާނެ. މައްސަލަ ޖައްސަނީ ޓެކްސީ ޑްރައިވަރުން ހުއްދަ ނެތި ޓެކްސީ ނުކުރެވި ޕްރައިވެޓް ކާރު ނަގަންޖެހޭ ހުއްދަ ނުނަގާ ޓެކްސީ ކުރާތީ. ކުރަނީ އެއްކަމެއް އެކަމަކު އެއްބަޔަކު ހުއްދަ ނެތަސް އޯކޭ އަނެއްބަޔަކު ޖޫރިމަނާ 8. އެޕް އަޅައިގެން ދަތުރުކުރާ ޕްރައިވެޓް ކާރުތައްވެސް ކުރަނީ ހުޅުމާލެ ނޫނީ ހުޅުލެ ދަތުރު. މާލެ އެތެރެ ދަތުރު ނުކުރޭ 9. ޓެކްސީކުރަން އޮތީ އެންމެންނަށް ހުޅުވާފަ މިހާރުވެސް. ޕްރައިވެޓް ކާރުގައި އެޕް އަޅައިގެން ހަމަ ކުރަންވީ. ނުކުރަނީ ކީއްވެ؟ މިކަމަކީ ވަކި ހިއްވަރެއް ހުރެގެން ކުރެވޭ ބުރަ މަސައްްކަތެއް. ކޮންމެ ކޮޮންމެ މީހަކަށް ނުވާނެ.\nމަ ގޭ ކާރުގަ މަބޭނުން ދަތުރެއްކުރާނީ ހަބަރު ލިޔުނު މީހާ ގެ މުސްކުޅި ........????\nޓެކްސީ ކަޑަވާހަކަ ދައްކާނީ. ޜަނގަޅު ޕެޓްރޯލް އަގްބޮޑުވާކަމެއް ނެގޭ.


Agubodu steak gan'dun Ribery ah joorimanaa eh! | Mihaaru\nއަގުބޮޑު ސްޓޭކް ގަނޑުން ރިބެރީ އަށް ޖޫރިމަނާއެއް!\n07 ޖެނުއަރީ 2019 - 13:423comments\nމިއުނިކް (ޖެނުއަރީ 7) – ބޭރުގައި ރަން ފަށަލައެއް ލާފައި އޮތް އަގުބޮޑު ސްޓޭކް ގަނޑެއް ބަޔާން މިއުނިކުގެ ފްރާންސް ފުޓްބޯޅަ ތަރި ފްރޭންކް ރިބެރީ ކެއުމުން އެކަމާ ދެކޮޅަށް ވާހަކަދެއްކި މީހުންނަށް ރުޅިވެރިކަމާ އެކު ހުތުރުބަހުން އޭނާ ރައްދު ދީފައިވާތީ ބަޔާނުން އޭނާ ޖޫރިމަނާކޮށްފި އެވެ.\nރާއްޖޭގައި ޗުއްޓީ ހޭދަކުރުމަށް ފަހު ދުބާއީ ގޮސް ހުރި ރިބެރީ ސްޓޭކް ކެއީ ވަރަށް ގިނަ ފުޓްބޯޅަ ކުޅުންތެރިންގެ މެދުގައި މަޝްހޫރު ރެސްޓޯރެންޓެއް ކަމަށްވާ ތުރުކީގެ ސެލެބްރިޓީ ޝެފް ނުސްރަތު (ސޯލްޓް ބޭއި) ގެ ސްޓީކް ހައުސް އިންނެވެ. ރިޕޯޓްތައް ބުނާ ގޮތުގައި އެ ކެއުމުގެ އަގަކީ 1200 ޕައުންޑް (21،218ރ.) އެވެ. ރިބެރީގެ މުސާރައަކީ އަހަރަކު އަށް މިލިއަން ޔޫރޯ (141.4 މިލިއަން ރުފިޔާ) އެވެ.\nރިބެރީ ވަނީ އޭނާ އަށް ނުސްރަތު ސްޓޭކް ސާވްކޮށްދޭ ވީޑިއޯއެއް އިންސްޓަގްރަމަށް ލައިފަ އެވެ. ނުސްރަތަށް ފޯރި ދެމުން ދިޔަ ރިބެރީ ވަނީ ސްޓޭކް ގަނޑަށް ނުސްރަތު ލޮނު ބުރުވާލާ ގޮތަށް، ލޮނު ބުރުވާލައިފަ އެވެ. މީގެ ދެ އަހަރެއްހާ ދުވަސް ކުރިން އިންޓަނެޓުގައި ނުސްރަތު މަޝްހޫރުވެގެން ދިޔައީ ވެސް ވަރަށް އާޓުބޮޑުކޮށް އޭނާ ސްޓޭކް ސާވްކޮށްދޭ ގޮތަށެވެ.\nއެ ވީޑިއޯއާ އެކު ރިބެރީ އަށް ފާޑުކިއުން އަމާޒުވާން ފެށި އެވެ. ހާލުގައި ޖެހިފައި އެތައް ބަޔަކު ތިއްބާ އަދި މުސްލިމަކަށް ރިބެރީވެ ހުރެ މުސްލިމް އެތައް ކުދިން ބަނޑުހައިހޫނުކަމުގައި މަރުވަމުންދާއިރު އޭނާ އެވަރުގެ ހޭދައެއް ކެއުމަކާށް ހަރަދުކުރުމުންނެވެ. އެ ކޮމެންޓްތަކަށް ރިބެރީ ރައްދު ދިނީ ވަރަށް ހުތުރުބަހުންނެވެ.\nބަޔާނުގެ ސީނިއާ އޮފިޝަލަކު ބުނީ ރިބެރީ ބޭނުންކުރި ބަސްމަގު އެ ކްލަބުން ބަލައިނުގަންނާނެ ކަމަށާއި އަދި އެއީ އޭނާ ފަދަ ނަމޫނާ ދައްކަން ޖެހޭ ކުޅުންތެރިއަކަށް ބޭނުންކުރުމުގެ ހައްގު ވެސް އޮތް ބަސްމަގެއް ނޫން ކަމަށެވެ.\nއަދި އެ ކްލަބުން ވަނީ ރިބެރީ ނުސްރަތުގެ ރެސްޓޯރަންޓަށް ދިޔައީ ދައުވަތަކަށް ކަމަށާއި އެހެންވެ އެ ކެއުމަށް އޭނާ ފައިސާ ދައްކާފައިނުވާނެ ކަމަށެވެ.\nހުނަރުވެރި ކުޅުންތެރިއެއް ނަމަވެސް ރިބެރީ އަކީ ސަޕޯޓަރުންގެ މެދުގައި އެހާ މަގުބޫލު ކުޅުންތެރިއެއް ނޫނެވެ. އެގޮތުން 2010 ވަނަ އަހަރުގެ ވޯލްޑް ކަޕުގެ ކޭމްޕުގެ ތެރެއިން ފްރާންސް ކުޅުންތެރިން ކުރި ހަޅުތާލުގައި ބައިވެރިވުމާއި އަދި ކުޑަ ކުއްޖަކާ އެކު ޖިންސީ ގުޅުން ހިންގި ކަމުގެ ތުހުމަތުކުރެވުމަކީ އޭނާއާ މެދު ސަޕޯޓަރުން ހިތްހަމަނުޖެހޭ ސަބަބުތަކެވެ. އެކަމަކު ކުޑަކުއްޖާ މައްސަލައިގެ ދައުވާ ވަނީ ފަހުން އަނބުރާ ގެނެސްފަ އެވެ.\nއިތުރު ލިޔުންތައް ފްރޭންކް ރިބެރީ ބަޔާން މިއުނިކް


Villa High School ah vanumuge furusathu hulhuvaalhaifi | Mihaaru\nވިލާ ހައި ސްކޫލުގެ ދަރިވަރުންތަކެއް: މި އަހަރު 450 އަށް ވުރެ ގިނަ ކުދިންނަށް ވިލާ ހައި ސްކޫލުން ވަނީ ފުރުސަތު ހުޅުވާލާފައި. .--ފޮޓޯ: ނިޝާން އަލީ/މިހާރު\nވިލާ ހައި ސްކޫލަށް ވަނުމުގެ ފުރުސަތު ހުޅުވާލައިފި\n14 ޖެނުއަރީ 2019 - 16:492comments\nވިލާ އިންޓަނޭޝަނަލް ހައި ސްކޫލަށް ވަނުމުގެ ފުރުސަތު އިއްޔެ ހުޅުވާލައިފި އެވެ.\nއެ ސްކޫލުން ބުނިގޮތުގައި ގްރޭޑް 11 އަށް ވަންނަން ބޭނުންވާ ކުދިންނަށް މި މަހު 28ގެ ކުރިން ފޯމު ހުށަހެޅޭނެ އެވެ. ފޯމު އެ ސްކޫލުންނާއި ސްކޫލުގެ ވެބްސައިޓުން ލިބެން ހުންނާނެ އެވެ.\nވިލާ ހައި ސްކޫލުގެ ޕްރިންސިޕަލް ސައީދު އަހުމަދު ވިދާޅުވީ އޯ ލެވެލް އިން ފަސް މާއްދާއަށް ވުރެ މަތިން ފާސްވެފައިވާ ދަރިވަރުންނަށް ސަރުކާރުގެ އެހީގައި ހިލޭ އެ ސްކޫލުގައި ކިޔެވޭނެ ކަމަށެވެ. އެއަށް ވުރެ ދަށްކޮށް ފާސްވެފައިވާ ދަރިވަރުންނަށް ވެސް ސްކޫލުން ޖާގަ ލިބޭނެ އެވެ. އެކަމަކު ފީއެއް ދައްކަން ޖެހެ އެވެ.\nވިލާ ހައި ސްކޫލަށް ވަންނަ ދަރިވަރުންގެ ތެރެއިން އެންމެ ރަނގަޅު 50 ދަރިވަރަކަށް މި އަހަރު ވެސް ސްކޯލާޝިޕް ދޭން ހަމަޖައްސާފައި ވެ އެވެ. މި ސްކޮލާޝިޕްތައް ދޭން ކަނޑައަޅާފައި ވަނީ ގައުމީ ގަދަ 10 އަކުން 1، 2، އަދި ތިން ވަނަ ހޯދާފައި ވާ ދަރިވަރުންނާއި، މާއްދާތަކުން ދުނިޔޭގެ އެއް ވަނަ ހޯދާފައިވާ ދަރިވަރުންނަށެވެ. އަދި ގައުމީ ކުޅިވަރު މުބާރާތަކުން އެއް ވަނަ ހޯދާފައިވާ ދަރިވަރުންނަށް ވެސް މި ސްކޮލާޝިޕް ދޭން ކަނޑައަޅާފައި ވެ އެވެ.\nސައިންސް އާއި ބިޒްނަސްގެ މާއްދާތަކުގެ މަތީ ސާނަވީ ތައުލީމު ފޯރުކޮށްދޭ ވިލާ ހައި ސްކޫލުން މި އަހަރު ޓްރެވަލް އެންޑް ޓޫރިޒަމް އާއި މެރިން ސައިންސް ވެސް ކިޔެވޭނެ އެވެ. މީގެ އިތުރުން "އެސެންޝަލް ކޮމްޕިއުޓިން ސްކިލްސް ފޮ 21 ސެންޗަރީ ލާނާސް"ގެ ނަމުގައި ވިލާ ކޮލެޖުން ކުރިއަށް ގެންދާ ކޯހެއް ހިލޭ ހެދުމުގެ ފުރުސަތު ވެސް ވިލާ ހައި ސްކޫލުގެ ދަރިވަރުންނަށް ލިބޭނެ އެވެ.\nއެ ސްކޫލުން ގްރޭޑް 11 އަށް މި އަހަރު 450 ދަރިވަރުންނަށް ޖާގަ ދޭން ހަމަޖައްސާފައިވެ އެވެ.\nއިތުރު ލިޔުންތައް ތައުލީމް ވިލާ ހައި ސްކޫލް އޭ ލެވެލް\nގްރޭޑް 11، ވަގުތު ބޭކާރު ނުކުރޭ!


Ihavandhippolhu Hospital Ge Kurehunthah Varah Hiygaimu — Ihavandhoo.com\nއިހަވަންދިއްޕޮޅު ހޮސްޕިޓަލްގެ ކުރެހުންތައް ވަރަށް ހިތްގައިމު\n21 ސެޕްޓެމްބަރު 20203ޢަބުދުﷲ ޙަމީދު\nހއ. އިހަވަންދޫގައި އެޅުމަށް ހަމަޖެހިފައިވާ އިހަވަންދިއްޕޮޅު ހޮސްޕިޓަލުގެ ފައިނަލް ކުރެހުންތައް އިހަވަންދޫ ދާއިރާގެ އިއްޒަތްތެރި މެމްބަރު މުޙައްމަދު ޝިފާޢު މިރޭ ވަނީ އެބޭފުޅާގެ ފޭސްބުކު އެކައުންޓުން ހިއްސާ ކުރައްވާފައެވެ.\nމެމްބަރު ޝިފާޢު ވިދާޅުވީ މިރޭ އެބޭފުޅާ ހިއްސާކުރެއްވީ ހޮސްޕިޓަލުގެ ފައިނަލް ކުރެހުންތައް ކަމަށެވެ. ދެ ބުރީގެ މި އިމާރާތުގެ ކުރެހުންތައް ހިއްސާކުރައްވަމުން އިހަވަންދިއްޕޮޅު ހޮސްޕިޓަލް އެއީ އިހަވަންދޫގެ ކުރިމަގު ކަމަށް ޝިފާޢު ވަނީ ސިފަކުރައްވާފައެވެ.\nއިހަވަންދޫ ކައުންސިލްގެ ރައީސް މުޙައްމަދު ރަޝީދުވެސް މިރޭ ވަނީ ހޮސްޕިޓަލްގެ ކުރެހުންތައް ހިއްސާކުރައްވާފައެވެ.ކުރެހުންތައް ހިއްސާކުރައްވަމުން މުޙައްމަދު ރަޝީދު ވިދާޅުވެފައިވަނީ މި މަޝްރޫއަކީ ސިއްހީ ނިޒާމާއި މެދު ރައްޔިތުން ކުރަމުން އައި ޝަކުވާތަކަށް އެންމެ ފުރިހަމަ ހައްލު ލިބިގެން ދާނެ ތަރައްޤީގެ މަޝްރޫއު ކަމަށެވެ.\nއިހަވަންދޫ ކައުންސިލުން ބުނެފައި ވަނީ މިމަޝްރޫއަކީ އިހަވަންދިއްޕޮޅުގެ ރައްޔިތުންނަށް ހިތްހަމަޖެހުމާއި އުފާވެރިކަން ގެނެސްދޭނެ، ރައްޔިތިން އެންމެ ބޭނުންވެފައިވާ މަޝްރޫ ކަމަށެވެ.\nކޮންޓްރެކްޓަރ ފައިނޭންސްގެ ދަށުން އާމިނާދިޔޯ ސިއްޙީމަރުކަޒު އަޕްގްރޭޑް ކުރުމުގެ މަސައްކަތް ކޮށްދޭނެ ފަރާތެއް ހޯދަން ފިނޭންސް މިނިސްޓްރީން މިމަހުގެ 11 ވަނަ ދުވަހު ވަނީ އިޢުލާނު ކޮށްފައެވެ. މި ޕްރޮޖެކްޓްގެ ބީލަން ހުޅުވުން އޮންނާނީ އަންނަ މަހު 25 ވަނަ ދުވަހު އެވެ.\nއިހަވަންދޫ ދާއިރާގެ މެމްބަރު މުޙައްމަދު ޝިފާޢު މިނޫހަށް މައުލޫމާތު ދެއްވަމުން ވިދާޅުވީ ހޮސްޕިޓަލްގެ ބިމުގައި3އިމާރާތެއް ހުންނާނެ ކަމަށެވެ. އެއީ ހޮސްޕިޓަލް، އެކޮމަޑޭޝަން ބުލޮކު، އަދި ސަރވިސް ބިލްޑިންގ އެވެ. އާމިނާދިޔޯ ސިއްހީމަރުކަޒުގެ ސީނިއަރ އެޑްމިނިސްޓްރޭޓަރ މުޙައްމަދު އަކުރަމް މިނޫހަށް މައުލޫމާތު ދެއްވަމުން ވިދާޅުވީ އެކޮމަޑޭޝަން ބުލޮކުގައި ޖުމުލަ 8 އެޕާޓުމަންޓު ހުންނާނެ ކަމަށެވެ. ހޮސްޕިޓަލްގެ ޑޮކްޓަރުންނާއި ބައެއް މުވައްޒަފުންގެ އެކަމަޑޭޝަން އަށް 8 އެޕާޓުމަންޓު ހުންނަ އިރު އެއީ 1 ރޫމުގެ4އެޕާޓުމަންޓާއި،2ރޫމުގެ4އެޕާޓުމަންޓު ކަމަށް އަކުރަމް ވިދާޅުވިއެވެ.\nއާމިނާދިޔޯ ސިއްހީމަރުކަޒު ހޮސްޕިޓަލަކަށް ބަދަލުކުރުމަކީ ރައީސުލް ޖުމްހޫރިއްޔާ އިބްރާހިމް މުހައްމަދު ސޯލިހްގެ ރިޔާސީ ވައުދެކެވެ. އަދި މިމަހުގެ 8 ވަނަދުވަހު ވަނީ، 127000 (އެއްލައްކަ ހަތާވީސް ހާސް) އަކަފޫޓަށްވުރެ ބޮޑު ބިމެއް އިހަވަންދޫއިން މިނިސްޓްރީ އޮފް ހެލްތްގެ ބޭނުންމަށް ދޫކޮށްފައެވެ. މި ބިމުގައި ހުރި ރުއްގަސް އަގުމަގު ކުރުމުގެ މަސައްކަތް ކައުންސިލުން ވަނީ ނިންމާފައެވެ.\n4 ފޫޓު3ފޫޓުގެ ބިންގަލަކާއި 3ޑީ ކުރެހުންތަކަކާއެކު މިދައުރުވެސް ނިމިގެން ދަނީބާވަ އެވެ․\n– 21 ސެޕްޓެމްބަރު 202044\nހޯރަފުށީ ހޮސްޕިޓަލްގެ ކުރެހުމުގެ ނަން ކަނޑާލައިގެން------------- މަ ހީހީ\n– 23 ސެޕްޓެމްބަރު 2020 1 3\nހޯރަފުށީ މީހުންނަށްހާދަ ވަރެއް އަރައޭދޯ އިހަވަންދޫގައި ހޮސްޕިޓަލެއް އަޅާތީ\n– 29 ސެޕްޓެމްބަރު 2020 1 1


SunOnline: Malaysia ge quarantine fee mathive, Dhivehi dharivarunge kiyevun huttenee!\nމެލޭޝިޔާގެ ކަރަންޓީނު ފީ މަތިވެ، ދިވެހި ދަރިވަރުންގެ ކިޔެވުން ހުއްޓެނީ!\n"އަޅުގަނޑުމެން ފުރަން ހަފްތާއެއްހާ ދުވަސް އޮއްވާ ކުއްލިއަކަށް މި ބަދަލު މި އައީ. މިހާރު އެބަ ޖެހޭ ކޮންމެ ކުއްޖަކު ދެ ހާސް ޑޮލަރު އަތުން ހިފައިގެން ދާން. ކިހިނެތް ދެތިން ދުވަސް ތެރޭ އެހާ ބޮޑު އަދަދެއް ހަމަޖައްސާނީ؟ އަޅުގަނޑުމެން މި އެދެނީ އަޅުގަނޑުމެންނަށް ކޮންމެސް އެހީތެރިކަމެއް ފޯރުކޮށްދިނުމަށް. ނޫން ނަމަ ބައެއް ކުދިންނަށް ނުފުރި، ކޯސް ދޫކޮށްލަން ވެސް ޖެހިދާނެ،" ކިޔެވުން އަލުން ފެށޭތީ މެލޭޝިޔާއަށް ފުރަން ތައްޔާރުވެފައިވާ ދިވެހި ޒުވާނަކު ބުންޏެވެ.\nމެލޭޝިޔާ ސަރުކާރުން މީގެކުރިން އަމަލުކުރަމުން ދިޔަ އެސްއޯޕީގެ ދަށުން، ދަރިވަރުން ކަރަންޓީނު ވާން ދައްކަންޖެހޭ ފައިސާ އާއި ރިލީޒް ސާމްޕަލް އަށް ދައްކަންޖެހޭ އަގު ސަބްސިޑައިޒް ކޮށްދިނެވެ. މޯލްޑިވިއަން އާއި އޭސް ޓްރެވަލްގެ ފްލައިޓުގައި މެލޭޝިޔާއަށް ދާން ޓިކެޓު ނަގައިގެން ތިބި ކުދިން ވެސް ތައްޔާރުވެގެން، ފައިސާ ހަމަކޮށްގެން ތިބީ ސަބްސިޑައިޒް ކޮށްދީފައިވާ އަގު ތަކަށެވެ.\nނަމަވެސް މެލޭޝިޔާ ސަރުކާރުން ކަރަންޓީނުވާ ބިދޭސީ ދަރިވަރުންނަށް ދެމުން ދިޔަ ސަބްސިޑީ ކަނޑާލައި، ކަރަންޓީނު ފީ އެއްކޮށް ދައްކަންޖެހޭ ގޮތަށް އެސްއޯޕީއަށް ބަދަލު ގެނައީ މި މަހުގެ 23 ވަނަ ދުވަހު އެވެ. ހަމަ ކުއްލި ގޮތަކަށެވެ. އެ ބަދަލާއެކު ކަރަންޓީނުވާން މީގެކުރިން ދެއްކި 500 ޑޮލަރުގެ ބަދަލުގައި މިހާރު 1128 ޑޮލަރު ދައްކަން ޖެހޭނެ އެވެ.\n"އަޅުގަނޑުމެން ކިހިނެތްތޯ ކުއްލި ގޮތަކަށް މިހާބޮޑު އަދަދެއް ހަމަޖައްސާނީ. އެއީ އަދި ހަމައެކަނި ކަރަންޓީނުވާން ދައްކަން ޖެހޭ ފައިސާ. މީގަ އަދި އެއާޕޯޓުން ނަގަން ޖެހޭ ސްވަބް ޓެސްޓާ، ކަރަންޓީނު ނިންމާފަ ނަގަންޖެހޭ ރިޒީލް ސާމްޕަލް ނުހިމެނޭ. އަދި މަސް އެއްކޮށް އޮތީ. އެތައް ހަރަދެއް ހުންނާނެ،" ސެޕްޓެމްބަރު 30 ވަނަ ދުވަހުގެ ފްލައިޓުން ފުރަން ހަމަޖެހިފައިވާ ދަރިވަރަކު ބުންޏެވެ.\nފައިސާ ހަމަޖައްސަން ލިބުނު ހަފްތާއަކަށް ވުރެ ކުޑަ ދުވަސްކޮޅުގެ ތެރޭގައި އެ ފައިސާ އިންތިޒާމު ކުރެވޭނެ ކަމުގެ ޔަގީންކަމެއް ގިނަ ކުދިންނަކަށް ނެތެވެ. އަދި ކަރަންޓީނު ފައިސާ ހަމަޖެއްސުނު ނަމަވެސް، އެކޮޅަށް ގޮސް ދެން ކުރަން ހުރި ހަރަދުތައް ހަމަޖައްސާނެ ގޮތަކާ މެދު ގިނަ ކުދިން ތިބީ ހަދާނެ ގޮތެއް ނޭނގި ގޮތް ހުސްވެފަ އެވެ.\nމެލޭޝިޔާއަށް ދާން ތައްޔާރަށް ތިބި ކުދިންގެ ތެރޭގައި ގިނައީ ސްޓޫޑެންޓް ލޯނު އަދި ސްކޮލާޝިޕްގައި ކިޔަވަމުން އަންނަ ދަރިވަރުންނެވެ. ކަރަންޓީނު ފައިސާ ހަމަނުޖެއްސިއްޖެނަމަ، އެކުދިންނަށް ނުފުރޭނެ އެވެ. ނުފުރިއްޖެނަމަ އެކުދިންގެ ޓިކެޓަށް ދެއްކި 380-550 ޑޮލަރުގެ ރީފަންޑެއް ވެސް ނުލިބޭނެ އެވެ.\n"ގައިމުވެސް މި އޮތް ދުވަސްކޮޅު އަޅުގަނޑަކަށް އެ ފައިސާ ހަމަނުޖެއްސިއްޖެނަމަ ނުފުރޭނެ. ޓިކެޓަށް ދެއްކި ފައިސާ ވެސް އަނބުރާ ނުލިބޭނެ. އަނެއްކާވެސް ގެއްލުމެއް،" "ސަން" އާ ވާހަކަދެއްކި ކުއްޖަކު ބުންޏެވެ.\nއޭސް ޓްރެވަލްސްގެ ފްލައިޓާ، މޯލްޑިވިއަންގެ ފްލައިޓުން މެލޭޝިއާއަށް ދާން 200 އަށްވުރެ ގިނަ ކުދިން ޓިކެޓު ނަގާފައި ވާއިރު، އޭގެ ތެރޭގައި ކްލާހަށް ހާޒިރުވުން މަޖުބޫރު ކުދިން އެބަ ތިއްބެވެ. ބައެއް ކޯސްތަކުގައި ކިޔަވާ ބިދޭސީ ދަރިވަރުންނަށް ދީފައިވާ ހަ ހަފްތާ އާއި އަށް ހަފްތާގެ ގްރޭސް ޕީރިއަޑުގެ ތެރޭގައި އެ ކްލާސްތަކަށް ހާޒިރު ނުވެވިއްޖެނަމަ، އެކުދިން ކޯސް ދޫކޮށްލަން ޖެހުމުގެ ބިރު ވެސް އެބަ އޮތެވެ.\n"ދެ އަހަރު ނޫނީ އެއް އަހަރު އެއްކޮށް ކިޔަވާފަ، ކަރަންޓީނު ވާން ފައިސާ ނުދެއްކިގެން ކުދިން ކޯސް ދޫކޮށްލަން ޖެހި، ކިޔެވުން ހުއްޓެން ޖެހުމަކީ އިންސާފެއް ނޫން. އެކުދިންނަށް ލިބޭ ވަރަށް ބޮޑު ދެރައެއް މީ،" މެލޭޝިޔާގައި މެޑިސިން ކިޔަވާ ކުއްޖަކު ބުންޏެވެ.\nފައިސާ ހަމަޖެއްސުމުގައި ދެން ދިމާވާ އެންމެ ބޮޑު ދައްޗެއްގެ ގޮތުގައި، "ސަން" އާ ވާހަކަދެއްކި ދަރިވަރުން ފާހަގަކުރީ ޑޮލަރު ހޯދުމުގައި ދިމާވެފައިވާ ދަތިކަމެވެ. ކޮންމެސް ގޮތަކުން ފައިސާ ހަމަޖެއްސުނު ނަމަވެސް، ހަ ދުވަހުގެ ތެރޭގައި 200 އަށްވުރެ ގިނަ ކުދިންނަށް، ކޮންމެ ކުއްޖަކަށް 2000 ޑޮލަރު ހަމަޖެއްސޭނެ ކަމުގެ އުންމީދެއް ނެތެވެ.\n"މިހާރު ގިނަ ކުދިން ތިބީ ހަދާނެ ގޮތެއް ނޭނގިފައި. ކިޔެވުން ކުރިއަށް ގެންދަން އެކުދިން ރައްކާކޮށްފައި ހުރި ހުރިހާ ފައިސާއެއް މިކަމަށް ދުއްވާލާނީތޯ ނޫންތޯ ނިންމަން ޖެހިފައި. ބައެއް ކުދިންގެ އަތުގަ އެވަރަށް ރައްކާކޮށްފަ ވެސް ނެތް ފައިސާއެއް. ޖީބު ހުސްކޮށްލައިގެން ވެސް ފައިސާ ހަމަނުޖެއްސޭނެ ކުދިން ވެސް އެބަތިބި،" އިތުރު ކުއްޖަކު ބުންޏެވެ.\nދިވެހި ދަރިވަރުންތަކަކަށް ކުރިމަތިވެފައިވާ މި ހާސްކަމަށް ހައްލެއް ހޯދައިދިނުމަށް އެދި އެކުދިން އަންނަނީ ކަމާބެހޭ ހުރިހާ ދޮރުތަކެއްގައި ޓަކި ދެމުންނެވެ. ފަންސާހެއްހާ ކުދިން ސޮއިކޮށް، ރައީސް އޮފީހަށާއި ފޮރިން މިނިސްޓްރީއަށް ވެސް މިހާރު ވަނީ ޕެޓިޝަނެއް ހުށަހަޅައިފަ އެވެ.\nމެލޭޝިޔާ ސަރުކާރުގެ އެސްއޯޕީއަށް ބަދަލު ގެނެސް، ދިވެހި ދަރިވަރުންނަށް ލުއި ދޭން އެދުމަކީ ނުކުރެވޭނެ ކަމެއްކަން އެކުދިން ވެސް ދަނެއެވެ. އެހެންކަމުން އެކުދިން އެދެނީ އެ މަގުން ކުރިއަށް ދިއުމަކަށް ނޫނެވެ.\nއެކުދިންގެ ޕެޓިޝަނުގައި އެދިފައި ވަނީ، މިވަގުތު ކަރަންޓީނަށް ދައްކަން ޖެހޭ ފައިސާ ސަރުކާރުގެ ފަރާތުން ހަމަޖައްސައިދިނުމަށެވެ. އަދި ސަރުކާރުގެ ލޯނުގައި ކިޔަވާ ކުދިންގެ ލޯނުގެ ތެރޭގައި އެ ފައިސާ ހިމަނައިދިނުމަށެވެ.\n"އޭރުން އަޅުގަނޑުމެން ކިޔަވާ ނިންމާފަ އައިސް ލޯނު ފައިސާ ދައްކަން ފަށާއިރު، އެ ފައިސާ ވެސް ދެއްކޭނެ. ސަރުކާރަށް ލިބޭ ގެއްލުމަކަށް ނުވާނެ،" ދަރިވަރަކު ބުންޏެވެ.\nއަމިއްލަ ހަރަދުގައި ކިޔަވާ ކުދިންގެ ތެރޭގައި އެ ފައިސާ ހަމަޖެއްސޭނެ ގޮތެއް ނެތް ކުދިން އެބަ ތިއްބެވެ. އެކުދިންގެ އަތުން ކުއްލިއަކަށް އެވަރުގެ ހަރަދެއް ކުރެވެން ނެތުމުން، އެކުދިން އެދެނީ ސަރުކާރުގެ ނުވަތަ ކަމާބެހޭ ފަރާތްތަކުގެ އެހީއަށެވެ.\nމިހާތަނަށް ވެސް ސަރުކާރުން އެކުދިންނަށް އެކި ކަންކަމުގައި އެހީތެރިވެދީފައިވާކަން ޝުކުރުވެރިކަމާ އެކު އެކުދިން ފާހަގަ ކުރިއެވެ. މިފަހަރު ވެސް އެކުދިން އެދެނީ އެފަދަ އެހީތެރި ކަމަކަށެވެ. އެ ނޫން ގޮތެއް އެކުދިންނަށް ނެތީމަ އެވެ.\nއެ ފައިސާ ހަމަނުޖެއްސިއްޖެނަމަ ދަރިވަރުންތަކަކަށް ފޫނުބެއްދޭ ވަރުގެ ގެއްލުމެއް ލިބިދާނެތީއެވެ. ޑިގްރީގެ ފަހު އަހަރު ކިޔެވުން ދޫކޮށްލަން ޖެހި، މި ހުރިހާ ދުވަހު ބޭރު ގައުމެއްގައި ކުރި މަސައްކަތް ފެނަށް ހިނގައިދާނެއެވެ. އެތައް ހުވަފެންތަކެއް ވިއްސިވިހާލިވެގެން ގޮސް، ޑިގްރީ ވެސް ނުލިބި، ލޯނުގެ ފައިސާ އަނބުރާ ދެއްކުމުގައި ހަޔާތުން ދުވަސްތަކެއް ދުއްވާލަން ޖެހިދާނެ އެވެ.\nމެލޭޝިޔާ ސަރުކާރުން ބުދަ ދުވަހު އަމަލުކުރަން ފެށި އެސްއޯޕީއާ ގުޅިގެން، އެކުދިންނަށް ޕެޓިޝަނެއް ތައްޔާރުކޮށް، ކަމާބެހޭ ފަރާތްތަކަށް ހުށަހެޅުނީ ބުރާސްފަތި ދުވަހުއެވެ. އެހެންކަމުން ކަމާބެހޭ ފަރާތެއްގެ ބަހެއް މިކަމުގައި ލިބޭނީ އެންމެ އަވަހަށް ވެސް އާދީއްތަ ދުވަހު އެވެ.\nނަމަވެސް ގޮތެއް ނުފެނި ފާއިތުވާ ކޮންމެ ސިކުންތަކީ އެކުދިންނަށް ލިބޭ ވަރަށް ބޮޑު ނުތަނަވަސްކަމެކެވެ. ކަންބޮޑުވުމެކެވެ. ބައެއް ކުދިންނަށް އެކުދިންގެ ކިޔެވުން ކުރިއަށް ގެންދެވޭނެ ކަމާމެދު ޖެހިގެން ދަނީ އިތުރު ސުވާލު މާކު ތަކެކެވެ.\n"ގިނަ ކުދިންނަށް މިހާ ކުޑަ ދުވަސްކޮޅެއްގެ ތެރޭގައި މި ފައިސާ ހަމަޖެއްސޭކަށް ނެތް. އަޅުގަނޑުމެން މި އެދެނީ އެހީއަކަށް،" ދަރިވަރަކު ބުންޏެވެ.


Landu jahai Ronaldo ge "haasskan" filuvaalaifi\nލަނޑުޖަހައި ރޮނާލްޑޯގެ "ހާސްކަން" ފިލުވާލައިފި\nރެއާލް މެޑްރިޑް ދޫކޮށް ޔުވެންޓަސްއަށް ބަދަލުވެ، ޔުވެންޓަސްގައި ލަނޑު ނުޖެހުމުން ވަރަށް ބޮޑަށް ހާސްކަން ކަުރިމަތިވި ކަމަށާއި ނަމަވެސް އެ ހާލަތުން އަރައި ގަނެއްވިއްޖެ ކަމަށް ކްރިސްޓިއާނޯ ރޮނާލްޑޯ ބުނެފި އެވެ.\nއިޓާލިއަން ލީގްގައި، ސަސުއޯލާ ދެކޮޅަށް ކުޅުނު މެޗުގައި ޔުވެންޓަސް މެޗުން މޮޅުކޮށްދިން ދެ ލަނޑު ކާމިޔާބު ކުރީ، ރޮނާލްޑޯ އެވެ. މެޗު ޔުވެންޓަސް ކާމިޔާބު ކުރީ 2-1 ންނެވެ.\nމެޗަށް ފަހު ސްކައި ސްޕޯޓްސް އިޓާލިއާ ދިން އިންޓަވިއުގައި ރޮނާލްޑޯ ބުނީ، ފުރަތަމަ ލަނޑު ޖަހަން އޭނާ ހުރީ ވަރަށް ބޮޑަށް ކެތްމަދު ވެފައި ކަމަށާއި އެކަން ހާސިލު ވުމުގައި އޭނާގެ ޓީމުގެ ކުޅުންތެރިން މުހިންމު ހިއްސާއެއްވި ކަމަށެވެ.\nމެޗުގެ ވަގުތުން ބަލާނަމަ ފުރަތަމަ ލަނޑު ޖެހުމާ ދެމެދު ރޮނާލްޑޯ ވަނީ 320 މިނެޓް ހޭދަ ކޮށްފަ އެވެ. ލަނޑު ޖެހުމުގެ ކުރިން މެޗުތަކުގައި 28 ހަމަލާއެއް ގޯލަށް ފޮނުވާލި އެވެ.\n"މިއީ ފުޓްބޯޅަ، އެންމެ މުހިންމު ކަމަކީ ޓީމު މޮޅުވުން، ހަމަޔަގީނުންވެސް އަހަރެން ހުރީ ވަރަށް ބޮޑަށް ހާސް ކަމުގެ ތެރޭގައި، އެއީ އަހަރެން ރެއާލް މެޑްރިޑް ދޫކޮށް ޔުވެންޓަސްއަށް ބަދަލުވުމާއެކު އެ ދެކުވުނު ވާހަކަތަކާ ގުޅިގެންގެންނާއި ޔުވެންޓަސްގައި ލަނޑު ނުޖެހުމުން،" ރޮނާލްޑޯ ބުންޏެވެ. "އެހެންވީމަ އަހަރެން މިތަނަށް އައީމަ ވަރަށް ގިނަ އުންމީދު ތަކެއް ހުރި، ނަމަވެސް އެ ހުރިހާ ހާލަތެއްގައި އަހަރެންގެ ޓީމުގެ ކުޅުންތެރިން ހުރިހާ ވަގުތެއްގައިވެސް އަހަންނަށް އެހީވި."\n"އަހަންނަށް އެނގޭ އަހަރެން މަސައްކަތް ކުރަމުން މިދަނީ ރަނގަޅު މިސްރާބެއްގައި ކަން، އެކަމަށް ވަގުތު ތަކެއް ނަގާނެ، އަހަރެން މިދަނީ އިޓާލީގެ ފުޓްބޯޅައަށް މަޑުމަޑުން ހޭނެމުން."\nޔުވެންޓަސްގެ ކޯޗް މެސިމިލިއާނޯ އެލެގްރީ ބުނީ، ކުރިން ތިން މެޗުގައިވެސް ލަނޑު ޖެހުމާ ވަރަށް ގާތަށް ރޮނާލްޑޯ ދިޔަ ކަމަށާއި ސަސުއޯލާ އާ ދެކޮޅަށް ކުޅުނު މެޗުގައިވެސް އޭނާ ހުރީ ލަނޑު ޖެހުމަށް ވަރަށް ބޮޑަށް ކެތްމަދު ވެފައި ކަމަށެވެ.\nމެޗުގައި، ޔުވެންޓަސްގެ ޑަގުލަސް ކޯސްޓާއަށް ވަނީ ދެ ވަނަ ރީނދޫ ކާޑަކާއެކު ރަތް ކާޑު ދައްކާފަ އެވެ. އޭނާއަށް ރަތް ކާޑު ދެއްކީ ސަސުއޯލާ ފެޑްރިކޯ ފްރެންޗިސްކޯގެ މޫނު މަތީގައި އޮޅަބަށިން ޖެހުމުންނެވެ. އޭނާއަށް ރީނދޫ ކާޑު ދެއްކީ މެޗުގެ އެންމެ ފަހު މިނެޓްގަ އެވެ.\nމެޗުގައި ސަސުއޯލާ ހަމައެކަނި ލަނޑު ކާމިޔާބު ކުރީ ކޯމާ ބަކްބާ އެވެ.\nކްރިސްޓިއާނާ ރޮނާލްޑޯ ޔުވެންޓާސް\nލަނޑު ޖެހުމުގެ ރެކޯޑަކާ ރޮނާލްޑޯ ހަމަކޮށްފި\nރޮނާލްޑޯގެ ހެޓްރިކް، އިންޓައިން ނަޕޯލީ ބަލިކޮށްފި\nރޮނާލްޑޯ ފަނޑުވެ ޑިބާލާ ވިދާލައިފި\nރޮނާލްޑޯ ރުޅި އައުމަކީ މައްސަލައެއް ނޫން: ސާރީ


vnews - House of Cards alun enburi TV screen in fenidhaaneta\nހައުސް އޮފް ކާޑްސް އަލުން އެނބުރި ޓީވީ ސްކްރީނުން ފެނިދާނެތަ؟\nހައުސް އޮފް ކާޑްސްގެ ބައެއް ތަރިން\nނެޓްފްލިކްސްގެ މަޝްހޫރު ޓީވީ ސީރީސް 'ހައުސް އޮފް ކާޑްސް' އެނބުރި ސްކްރީނަށް އަންނާނެކަމާއި މެދު ސުވާލު އުފެދިއްޖެ އެވެ. ހައުސް އޮފް ކާޑްސްގެ ސީޒަން ހައެއް މަޑުޖައްސާލަން، މި ޝޯގެ ޕްރޮޑިއުސަރުން ނިންމާފައިވަނީ ޝޯވގެ ޝޫޓިން ފެށިތާ ދެ ހަފްތާ ވީފަހުން، ހުސްވި އޮކްޓޯބަރު މަހުގެ ފަހުކޮޅު އެވެ.\nހައުސް އޮފް ކާޑްސްގެ ޕްރޮޑަކްޝަން ސަސްޕެންޑް ކޮށްފައިވަނީ ޝޯގެ ލީޑްރޯލް ކަމަށްވާ ފްރޭންކް އަންޑަވުޑްގެ ރޯލް އަދާކުރާ ކެވިން ސްޕޭސީއާއި ދެކޮޅަށް ޖިންސީ ފުރައްސާރަ ކުރުމުގެ ތުހުމަތު އުފުލުމާއި ގުޅިގެންނެވެ.\nމި ތުހުމަތުތަކާއި ގުޅިގެން ކެވިން ސްޕޭސީއާއިއެކު ހަދާފައިވާ އެއްބަސްވުން ނެޓްފްލިކްސް އިން ވަނީ އުވާލާފަ އެވެ. ޝޯ ސަސްޕެންޑް ކޮށްފައި މިވަނީ އަށް މަހުގެ މަސައްކަތަށް ފަހު އެވެ.\nނަމަވެސް ޝޯ އަށް ހުއްޓުމެއް އަޔަނުދިނުމަށް މި ސީރީސްގެ ލިޔުންތެރިން ދަނީ ހުއްޓުމެއް ނެތި މަސައްކަތް ކުރަމުންނެވެ. އެ މީހުންގެ އަމާޒަކީ ޝޯގެ ސީޒަން ހައެއް އަލުން ލިޔެ، ޝޫޓިންތައް ފެށުމެވެ. ކުރިއަށް އޮތީ ހައުސް އޮފް ކާޑްސްގެ އެންމެ ފަހު ސީޒަން އެވެ.\nޝޯގެ ސީޒަން ހައެއްގެ ސްކްރިޕްޓް ލިޔުމުގައި އެންމެ އިސްކޮށް ހަރަކާތްތެރި ވަމުންދަނީ މެލިއްސާ ޖޭމްސް ގިބްސަން އަދި ފްރޭންކް ޕުގްލިއޭސް އެވެ. ސީޒަން ހައެއް އަލުން ލިޔުމުގެ މަސައްކަތް ކުރަމުންދާކަން އެ މީހުން ހާމަކޮށްފައިވީ ނަމަވެސް، މިކަމާއި ބެހޭ އިތުރު މައުލޫމާތެއް އެ ފަރާތުން ދީފައެއް ނުވެ އެވެ.\nސީޒަން ހައެއްގެ ބައިގައި ކުރިއަށްދާނެކަން ނުވަތަ ނޫންކަން ނިންމާނީ ނެޓްފްލިކްސް އަދި މި ޝޯގެ ޕްރޮޑިއުސަރު ކަމަށްވާ މީޑިއާ ރައިޓްސް ކެޕިޓަލް ގްރޫޕުންނެވެ. އެ ފަރާތުންވެސް މިކަމާއި މެދު އަދި ވަކި އެއްޗެއް ހާމައެއް ނުކުރެއެވެ.\nކުރިން އޮތް ގޮތުން އަންނަ އަހަރުގެ މެއި މަހުގެ ތެރޭގައި ސީޒަން ހައެއްގެ މަސައްކަތް ނިމޭނެ އެވެ. ނަމަވެސް މި ޝޯގެ ބެލުންތެރިންނަށް މިހާރު މިވަނީ އިންތިޒާރަކާއި ކުރިމަތިލާން ޖެހިފަ އެވެ. އަދި ޝޯވް ކުރިއަށްދާނެ ކަމާއިމެދު މިވަނީ ސުވާލު އުފެދިފަ އެވެ.


Sentey, Hampu, Sattu adhi Kithuna gaumee team gai\nސެންޓޭ، ހަމްޕު، ސައްޓު އަދި ކިތުނާ ގައުމީ ސްކޮޑްގައި ވޯލްޑް ކަޕާއި އޭޝިއަން ކަޕް ކޮލިފައިންގެ ސީނިއާ ގައުމީ ސްކޮޑަށް ނެގި 32 ކުޅުންތެރިންގެ ލިސްޓުގައި އޭދަފުއްޓަށް ނިސްބަތްވާ އަލީ ފާސިރު (ސެންޓޭ) އާއި ހަމްޒާ މުހައްމަދު (ހަމްޕު)، އިޝާން އިބްރާހީމް އަދި ގޮއިދޫ އަށް އުފަން ފޯވާޑް އާދަމް ނިޒާމް (ކިތުނާ) ހިމެނިއްޖެ އެވެ.\nކޮލިފައިން މެޗުތަކަށް ނެގި ސްކޮޑް އިއުލާންކުރުން އޮތީ އިއްޔެ އޮތް އޮންލައިން ނޫސްވެރިންގެ ބައްދަލުވުމެއްގަ އެވެ. ސްކޮޑުގައި ހިމެނޭ ކުޅުންތެރިންގެ ނަންތައް އިއުލާންކުރީ ގައުމީ ކޯޗު ނެދަލެންޑްސްގެ މާޓިން ކޫޕްމަން އެވެ.\nގައުމީ ޓީމުގައި އޭދަފުށީގެ ތިން ކުޅުންތެރިން ހިމެނުނުއިރު މީގެ ކުރިން ގައުމީ ޓީމުގެ ފުރަތަމަ އެގާރައިގައި ހިމެނިގެން ބައެއް މެޗުތައް ކުޅެފައިވާ އޭދަފުށީގެ ޒުވާން ޑިފެންޑަރު ހައިޝަމް ހަސަން ހިމަނާފައެއްނުވެ އެވެ. ކްލަބް އީގަލްސް އަށް ކުޅޭ ހައިޝަމް ބާކީކުރީ އަނިޔާގެ ސަބަބުން ދާދިފަހުން އޭނާގެ ފައިގެ ސާޖަރީއެއް ހަދާފައިވާތީ އެވެ.\nއޭދަފުށިން ހިމެނުނު ތިން ކުޅުންތެރިންގެ ތެރެއިން ކްލަބް އީގަލްސްގެ ސެންޓޭ އަކީ މިދިޔަ 10 ވަރަކަށް އަހަރު ގައުމީ ޓީމުގައި މޮޅު ކުޅުމެއް ދައްކަމުން އަންނަ ކުޅުންތެރިއެކެވެ. ރާއްޖޭން 2018 ވަނަ އަހަރުގެ ސާފް ސުޒުކީ ކަޕް ކާމިޔާބުކުރި ގޯލު ޖަހައިދިން ކުޅުންތެރިއަކީ ވެސް ސެންޓޭ އެވެ. އަދި، ސެންޓޭ ވަނީ ރާއްޖޭގެ އެންމެ މޮޅު ފުޓްބޯޅަ ކުޅުންތެރިޔާގެ މަގާމް ދެ އަހަރު ހޯދައިފަ އެވެ. މިހާރު މާޒިޔާ އަށް ކުޅެމުން އަންނަ ހަމްޕު އަކީ ކްލަބް ލެވެލް އާއި ގައުމީ ޓީމުގެ މެޗުތަކުގައި ވެސް އެއް ފެންވަރެއްގައި ކުޅެމުން އަންނަ ހުނަރުވެރި ކުޅުންތެރިއެކެވެ. މިދިޔަ ސީޒަނުގައި މާޒިޔާގައި ތަފާތު މޮޅު ކުޅުމެއް ދައްކައި ހަމްޕު ވަނީ ގައުމީ ޓީމުގެ މެޗުތަކުގައި އެ ކުޅުން ތަކުރާރުކޮށްފަ އެވެ. ހަމްޕު އަކީ މިވަގުތު ރާއްޖޭގައި ތިބި އެންމެ ހުނަރުވެރި ކުޅުންތެރިންގެ ތެރޭގައި ހިމެނޭ ކުޅުންތެރިއެކެވެ.\nމިދިޔަ ސީޒަނުގައި 21 މެޗުން ޓީސީ ސްޕޯޓްސް ކްލަބަށް 16 ގޯލު ޖަހައިދިން ސައްޓުގެ ނަން ފެބްރުއަރީ މަހު ގައުމީ ސްކޮޑުގައި ހިމެނީ އެސިސްޓެންޓް ކޯޗުކަމާއި އަލީ ސުޒޭން ހަވާލުވި ފަހުންނެވެ. އޭގެފަހުން މިދިޔަ ހަފްތާތެރޭ އެފްއޭއެމުން ވަނީ ގައުމީ ޓީމުގެ ކުޅުންތެރިން ހިމަނައިގެން ހަދާފައިވާ ވައިބަރ ގްރޫޕުން ސައްޓު ބޭރުކޮށްފަ އެވެ. އަދި، އޭރު އާއްމުކުރި 25 ކުޅުންތެރިންގެ ލިސްޓުން ވެސް ސައްޓުގެ ނަން އުނިކުރި އެވެ.\nއެހެންނަމަވެސް އެފްއޭއެމުން ބުނަމުން އައީ ސްކޮޑަށް އެއްވެސް ބަދަލެއް ނުގެންނަ ކަމަށެވެ. މީޑިއާތަކަށް ތިލަވި ވާހަކަތަކަށް ފަހު އެފްއޭއެމުން ފަހުން އާއްމުކުރި ލިސްޓުގައި ސައްޓު ހިމެނޭގޮތަށް ވައިބަރ ގްރޫޕުން ބޭރުކުރި ކުޅުންތެރިންތައް ވަނީ ހިމަނާފަ އެވެ.\nކުރު މުއްދަތެއްގެ އެއްބަސްވުމުގެ ދަށުން މާޒިޔާ އަށް ބަދަލުވި ކިތުނާ ގައުމީ ސްކޮޑުން ފުރުސަތު ލިބުނީ ދެ ވަނަ ޑިވިޝަނުގެ ސުޕަރ ޔުނައިޓެޑް ސްޕޯޓްސް ގައި ދެކި މޮޅު ކުޅުމުންނެވެ. ދެ ވަނަ ޑިވިޝަނުގެ ރަނަރަޕް ސުޕަރ ޔުނައިޓެޑަށް ކިތުނާ ކުޅުނީ ބ. ސޮނޭވާފުށީގައި ވަޒީފާ އަދާކުރަމުންނެވެ. ކިތުނާ ވަނީ ދެ ވަނަ ޑިވިޝަނުގެ މޮޅު ކުޅުންތެރިޔާގެ އިތުރުން ހަތް ގޯލާއެކު ލަނޑު ލިސްޓުގެ އެއް ވަނަ ވެސް ހޯދައިފަ އެވެ. ރިސޯޓުގައި ވަޒީފާ އަދާކުރަމުން ކިތުނާ ދެ ވަނަ ޑިވިޝަނުގެ މެޗުތައް ކުޅުނީ ސުޕަރ ޔުނައިޓެޑް މެޗުތައް ކުޅުނު ދުވަހު މާލެ އައިސްގެންނެވެ.\nކޮލިފައިންގައި ރާއްޖެ އެންމެ އަވަހަށް ކުޅޭ މެޗުގައި އަންނަ އޮކްޓޫބަރު މަހު އަށް ވަނަ ދުވަހު ރަށުން ބޭރުގައި ނުކުންނާނީ ޗައިނާއާ ދެކޮޅަށެވެ. އޮކްޓޫބަރު 13 ވަނަ ދުވަހު މާލޭގައި ސީރިއާއާ ދެކޮޅަށް ކުޅޭއިރު ކޮލިފައިންގެ ފަހު މެޗުގައި ނޮވެމްބަރު 17 ވަނަ ދުވަހު ރަށުން ބޭރުގައި ނުކުންނާނީ ފިލިޕީންސާ ދެކޮޅަށެވެ.


Kulhudhuffushi turf dhandeh ga alifaan roave, gehlun vejje\nޓާފް ދަނޑުގައި ރޯވި އަލިފާންގަނޑު--\nކުޅުދުއްފުށީ ޓާފް ދަނޑެއްގައި އަލިފާން ރޯވެ، އަނދައިފި\nކުޅުދުއްފުށީ ޒޯން ސްޓޭޑިއަމްގައި ހުރި ޓާފް ދަނޑެއްގައި އަލިފާން ރޯވެ ގެއްލުންވެއްޖެ އެވެ. ދާދި ދެންމެއަކު ހިނގި މިހާދިސާގައި އެތަނުގައި ރޯވި އަލިފާންގަނޑު ފަޔަރ އެންޑް ރެސްކިއު އޮފިޝަލުން ވަނީ ނިންވާލާފަ އެވެ.\nއެތަނުގައި ހުރި ކައުންސިލަރަކު ބުނީ ބޮޑަށް ބެލެވެނީ ބަޔަކު ރޯކޮށްލި ކަމަށާއި މިއީ ވަރަށް ހިތާމަވެރިކަމެއް ކަމަށެވެ. ރޯވި އެވަގުތަކީ އާންމުކޮށް ސްޓޭޑިއަމްގެ އެކި ބޭނުންތަކަށް ގިނަ ބަޔަކު އެތަނުގައި ހަރަކާތްތެރިވި ވަގުތެއް ކަން ފާހަގަކުރެވެ އެވެ.\nމި ހާދިސާގައި އަލިފާން ރޯވީ އަލަށް ހެދި ޓާފް ދަނޑުގަ އެވެ. މި ހާދިސާގައި ޓާފް ދަނޑުގެ ރަބަރުގަނޑުގައި އަލިފާން ރޯވެ، އެތަނަށް ވަނީ ގެއްލުންވެފަ އެވެ. ސްޓޭޑިއަމަކީ ތަން ބެލެހެއްޓުމަށް ވޮޗަރުންވެސް ތިބޭ ތަނެކެވެ.


SunOnline: Quality massalaeh jehigen, dhuniyeyge emme bodu nutella factory huttumakah\nކޮލިޓީ މައްސަލައެއް ޖެހިގެން، ދުނިޔޭގެ އެންމެ ބޮޑު ނަޓެއްލާ ފެކްޓަރީ ހުއްޓުމަކަށް\nރުގިއްޔާ މުހައްމަދު މޫސާ 24 Feb 2019, 15:03\nނަޓެއްލާ އުފައްދާ ފެރޭރޯގެ 22 ފެކްޓަރީ ދުނިޔޭގެ އެކި ގައުމުތަކުގައި ހުރޭ -- ފޮޓޯ: ގެޓީ\nފްރާންސުގައި ހުންނަ ދުނިޔޭގެ އެންމެ ބޮޑު ނަޓެއްލާ ފެކްޓަރީން އުފެއްދި ބައެއް ފުޅިތަކުގައި ކޮލިޓީ މައްސަލަތަކެއް ހުރުމުން، އެފެކްޓަރީ ވަގުތީ ގޮތުން ބަންދުކޮށްފި އެވެ.\nނަޓެއްލާ އުފައްދާ އިޓަލީގެ ފެރޭރޯ ކުންފުނިން ބުނި ގޮތުގައި މައްސަލަތަކެއް ފާހަގަ ކުރެވިފައި ވަނީ އެއްކޮށް ނުނިމި ހުރި ނަޓެއްލާ ފުޅިތަކެއްގަ އެވެ. އަދި ފެކްޓަރީ ބަންދު ކުރަން ނިންމީ އެމައްސަލަ އިތުރަށް ތަހުގީގު ކުރުމަށެވެ.\n"އަޅުގަނޑުމެން ބަލާ ފެންވަރަށް ނުފެތޭތީ ފެކްޓަރީގެ މަސައްކަތް ވަގުތީ ގޮތުން ހުއްޓާލަން ނިންމީ. އޭގެ ސަބަބުން އެ މައްސަލަ އިތުރަށް ތަހުގީގު ކުރަން އަޅުގަނޑުމެންނަށް ފުރުސަތު ލިބޭނެ،" ފެރޭރޯގެ ބަޔާނުގައިވެ އެވެ.\nމީގެ އިތުރުން އެކުންފުނިން ވަނީ މިހާރު ބާޒާރުގައި ވިއްކަމުންދާ ނަޓެއްލާގެ އެއްވެސް އުފެއްދުމެއްގައި މައްސަލައެއް ނުހުންނާނެ ކަމަށާއި އެހެން ފެކްޓަރީތަކުން އަދި ވެސް ނަޓެއްލާ އުފައްދަމުންދާނެ ކަމަށް ބުނެފަ އެވެ.\nދުނިޔޭގެ އެކި ގައުމުތަކުގައި ހުންނަ ފެރޭރޯގެ 22 ފެކްޓަރީގައި 30،000 އަށް ވުރެ ގިނަ މީހުން މަސައްކަތްކުރެ އެވެ. އަދި ކޮންމެ އަހަރަކު ފްރާންސުގައި އެކަނި ވެސް 100 މިލިއަން ނަޓެއްލާ ފުޅި ވިކެ އެވެ.


Goahey Bunan Enme Undhagulee Gasim Ge Kaireegai- Umar - Vaguthu\n7 މަސް ކުރިން ( ޖެނުއަރީ 4, 2019 )\nޖެނުއަރީ 4, 2019 15:34\nއުމަރުގެ ބަސްމަގާއި އުޅުން ފެންނަމުން އަންނަނީ އެއް މިސްރާބަކަށް. އެންމެ ފުރަތަމަ ވެސް ވިދާޅުވީ ގައުމުގެ މިނިވަންކަމާއި ދީން ހިމާޔަތްކުރެއްވުމުގެ ވާހަކަ. އެ ކަން ކުރެއްވޭތޯ އެކި ސިޔާސީ ލީޑަރުންނާއެކު އެކި ދުވަސްވަރު މަސައްކަތްކުރައްވައިފައިވާތަން ފެނޭ. އަދި އެއާ އިދިކޮޅަށް މަސައްކަތްކުރާ ބައެއް ލީޑަރުންނާ އެ ފަދަ މީހުން ގުޅުމުން ދެން އެ ޚިޔާރު ކުރެއްވީ ކުރިން ވެސް ހުންނެވި ފިޔަވަޅު. އެކަމަކު މިހާރު އެކަނި. ވީމާ ނިޔަތް އިޚްލާޞްތެރި އަދި އަމަލުގައި ސާބިތުކަމަށް އަޅުގަނޑު ގަބޫލުކުރަން.\nޖެނުއަރީ 4, 2019 19:27\nއުމަރަކީ ސިޔާސީ ގޮތުން ގަބޫލުކުރާ ހަމަތައް ހަމަ އެއްގޮތެއްގައި މިހާޔަނަށް ހިފަހައްޓާފައި ހުރި މީހަކީ!! ދެން ހުރީ ރައިސް ޔާމީން!! މިދެ ބޭފުޅުން އެއް އޮޑިއެއްގައި ގައުމަށްޓަކައި އެކައްޗެއް ކިޔައިގެން ވަރަށް ސާބިތުކަމާއެކު ނިކުންނަންޖެހޭ!! ދެ ބޭފުޅުންގެވެސް ޚިޔާލު ތަފާތުވާނީ ވަރަށް މަދު ކަންތައްތަކާ ކަން ޔަގީން!! އެހެންވީމަ އެއްގޮތްކޮށްލައިގެން ގައުމަށްޓަކައި، ގައުމުގެ ހުރި މައްސަލަތައް ޙައްލު ކުރުމަށްޓަކައި އަދި އިސްލާމް ދީނާ ގައުމު ބިނާ ކުރުމަށްޓަކައި މި ދބޭފުޅުންގެ ފަހަތުގައި ޓީމެއް ރުކުރުވާލާތަން ދެކެން ބޭނުން!! މިގައުމުގެ މިނިވަންކަމާ އިސްތިގުލާލު ދެމެހެއްޓޭނީ ހަރުދަނާ ތަޢުލީމީ ގައުމަށް ވަފާތެރި ކެރޭ ބަޔަކާއެކުވެގެން!! އެއީ ރައިސް ޔާމީނާ އުމަރު ނަސީރު!! މިހާރު ގައުމުގެ ކުރިއެރުން މިވަނީ މަޑުޖެހެން ފަށާފަ!!\nޖެނުއަރީ 4, 2019 19:31\nވަރަށްވެސް ރަނގަޅު ވާހަކައެއް.\nޖެނުއަރީ 4, 2019 20:50\nއުމަރާއި ޔާމީން ފިޔަވައި ގައުމު ދެކެ ލޯބިވާ، ރައްޔިތުންނަށް ހެޔޮ އެދޭ، ވަޠަނީ އިތުރު އެއްވެސް ބޭފުޅަކު ސިޔާސީ މައިދާނަކުން ނުފެނޭ. ގައުމާއި ރައްޔިތުން މި މުސީބާތުން ސަލާމަތް ކޮށް ދެއްވުމަށް ދެބޭފުޅުން އެކުގަ މަސްކަތް ކޮށް ދެއްވާނެ ނަމައޭ ވަރަށް ހިތަށް އަރާ. ވަރަށް ދެކޭހިތްވާ ދުވަހެއް އެއީ.\nޖެނުއަރީ 4, 2019 15:36\nކޮބާތޭ ތަމެންގެ ފުލުހުންގެ ކަމިޝަނަރު ފުލުހުން ހަމަ މަގަށް އަޅުވަނީ ތަމެން ފުލުހުންގެ އިދާރާ ތެރޭގައި ޔާރާ ދިލްދާރާ ލަވަ ކިޔަން ތިބެގެންތޭ ޑައުން ދަ ލައިންގައި ކަންކަން ހިނގާ އަދި ހިނގަމުންދާ ގޮތް ތަމެން ޕޮލިސް ކަމިޝަނަރަށް އިނގޭތޭ ކޮބާތޭ ޓްރެފިކް ޕޮލިސް އެކްސިޑެންޓްސް ތައް ތަމެންގެ ވެރިކަމުގައި ދަނީ އެކްސެލެރޭޓް ވަމުންނޭ ގަވާއިދާއި ޚިލާފަށް އުޅޭ ބިދޭސީންގެ އަދަދު ސްކައި ރޮކެޓް ވަނީ ޕޮލިސް ހަމަ މަގު ސާރޗް ކުރަނީ ސޭ ހެއިލޯ ބޯއިސް ހެއިލޯ ހެއިލޯ..\nޖެނުއަރީ 4, 2019 16:32\nގާސިމަ ކެހިދޭން އުޅޭތީ ވާގޮށް އެއީ\nޖެނުއަރީ 4, 2019 16:38\nޢުމަރު ނަސީރުގެ ބައެއް ސިޔާސަތުތަށް ކަމުދޭ! އެކަމަކު ލިބުނު ފުރުސަތުގައި އޭނާއަށް އެކަށީގެންވާ މަސައްކަތެއް ކުރެވުނުތަނެއް ނުފެނުނު! ވީމާ އެއަށްވުރެ ބޮޑު ވަޒީފާއެއް އާނާއަށް ދޭން ވިސްނާއިރު އަހަރެންގެ ޟަމީރު ދެބަސްވޭ! އޭރު ހިނގާދިޔަ ކޮރަޕްޝަންގެ ޢަމަލުތަށް ބެލުމުގައި އަދި މާރާމާރީއާއި އެފަދަ އެހެން މައްސަލަތަށް ހުއްޓުވުމުގައި އެންމެ އިސްފަރާތުގެ ޙައިސިއްޔަތުން ދާޙިލީ ވަޒީރުގެ ޒިންމާ އަދާނުކުރެވުނު ކަމުގައި ދެކެން!\nޖެނުއަރީ 4, 2019 18:55\nހިންނަވަރޭގެ ވެރިކަމަށް ދެ މަސްދުވަސް ވެގެން ދާއިރުވެސް ރާއްޖޭގައި ހުރި އެއްވެސް ކަމަކަށް ހައްލެއް ގެންނަން އެއްވެސް މަސައްކަތެއް ހިންނަވަރޭ ވެސް އަދި ހިންނަވަރޭ މެންގެ ޕޮލިސީ ސެކްރެޓަރީ އަނޭ މެން ކުރާ ތަނެއް ފެނިގެން ނުދެއޭ އެ ބަތާހަރާމީން ގެ ކަމަކީ ސަރުކާރުގެ ބަޖެޓުން ރާއްޖޭން ބޭރަށާއި އަދި ދަ ރާއްޖެތެރެއަށް ދަތުރު ކޮށް މަޖާ ނަގަނީއޭ މިވަރު ވެގެން ދާއިރު ވެސް ހިންނަވަރޭ ކޮބާތޭ ކޮބާތޭ ތަމެން ހުޅުމާލޭން ދޭން ބުނި 1 ލައްކަ ގޯތި ތައް ކޮބާތޭ ކޮބާތޭ ހިންނަވަރޭ ތަމެން ކޮބާތޭ ޔޫއާރ ފޭޑެޑް ޔޫއާރ ފޭޑެޑް ޔޫއާރ ފޭޑެޑް ޔޫއާރ ފޭޑެޑް ފޭޑެޑް ފޭޑެޑް ސޯ ލޮސްޓް އިން ލަންކާ ޑާންސް ޑާންސް ޑާންސް ޑާންސް..\nޖެނުއަރީ 4, 2019 19:07\nގިނަބަޔަކު އިއްތިފާޤުވެ ހޮވާފައިވާ ވެރިއަކަށް ޤާނޫނު ލިބިދޭ ބާރުތައް ބިނާވެފައިވަނީ، ރައްޔިތުންގެ ފަރާތުން ލިބިފައިވާ މަޤާމުގެ ބާރުވެރިކަން ދެމެހެއްޓުމުގެ މައްޗަށް ކަމުގައިވާއިރު، އަބަދުވެސް ޢުމަރު ބުނަނީ، ގޯހޭ، ގޯހޭ، މިފަދައިން ކަމުގައިވާއިރު، ޢުމަރުގެ ވިޔަފާރީގައި ބޭނުންކުރާ ވަސީލަތެއްގެ ބޭނުން ހިފުމުގައި ދުއްތުރާ ކޮށްފައިވާ ކަމަށްބަލައި ސިޔާސީ މައިދާނަށް ނުކުތީއްސުރެ ޢުމަރަށް ކަމުދިޔަ ވެރިޔަކު މިރާއްޖޭގައި ވެރިކަން ކޮށްފައިނުވާއިރު، އޭރުވެސް މިހާރުވެސް ޢުމަރު ބޭނުންވަނީ ވެރިކަމެވެ. މިގޮތުން ޢުމަރުކުރަމުންދާ ކަންކަމުގެ ސަބަބުން މިރާއްޖޭގެ ރައްޔިތުންނަށް އެއްވެސް ފައިދާއެއް ލިބެމުންނުދާއިރު، ވެރިމީހާ ބަދުނާމްކޮށް މީޑިއާގައި ދޭތެރެ ޖެއްސުމުގެ ގޮތުން ޢުމަރު ދައްކާ ބައެއް ނޭދެވޭ ވާހަކަތަކަކީ، ނޫހުގެ ބޭރުގަނޑުގެ ފަލަސުރުޚީގެ ދަށުން ފޮޓޯޖަހައި ޖާގަލިބެމުންދާ ކަންކަމެވެ.\nޖެނުއަރީ 4, 2019 20:55\nރުޅި އަޔަސް ކަލޭމެންގެ ލާދީނީންގެ އަތްދަށަކު އުމަރެއް ނުލެވޭނެ. ނުވިކޭނެ. ނުގަނެވޭނެ. ދެރަ ވޭތަ؟\nޖެނުއަރީ 4, 2019 21:01\nވޯޓުން ވައްކަން ކޮށްގެން ގޮނޑިއަށް ސަނގަލާ ޖެހުނީމަ ގިނަ ބަޔަކު އިއްތިފާގުވީ ކަމަށް ގަބޫލު ކުރާނީ ތިކަހލަ ބޮލު ރޮދިން.\nޖެނުއަރީ 4, 2019 20:09\nއުމަރޫ ކަލޭ ނުބުނާނަންދޯ ޔާމީން ގޯހެކޭ !\nޖެނުއަރީ 4, 2019 20:58\nއާނ ނުބުނާނެ. ގޯސް މީހުން ގޯހޭ ބުނާނީ. އުމަރަކީ އަބަދުވެސް އިންސާފުން ވާހަކަ ދައްކާ މީހެއް. ބާރުގަ ތިބޭ ބައެއްގެ ކޮޅަށް ޖެހި ހިހޫ ތަނުން ކާން ބޭނުންވާ މީހެއް ނޫން.\nޖެނުއަރީ 4, 2019 20:37\nމިރާއްޖޭގަ ވެރިކަން ކުރަން ޔާމީނާ އުމަރަކީ އެންމެ ރަގަޅު ކޮމްބިނޭޝަން. ޔާމީންއަކީ ސްޓްރެޓެޖިކް ޕްލޭނިންގގަ ޖީނިއަސް ބޭފުޅެއް. އުމަރަކީ އިމްޕްލިމެންޓް ކުރުމުގަ ދެވަނައެއް ނެތް ބޭފުޅެއް. އައި ހޯޕް ޓު ސީ ދެމް ބެކް އިން ޕަވަރ.\nޖެނުއަރީ 4, 2019 20:43\nއަންހެނުންނަށް ތައުރީފު ކުރުމަކީ ފިރިހެނުންގެ އާދަ\nޖެނުއަރީ 4, 2019 22:21\nވޭލް ސަބްމެރީން ކަލެއަށް ހޯދާދިނީ ބުރުމާ ! އެހެންވީމާ ގޯހޭ ބުނަން އުދަގޫ ވާނެ ! އެހެންނޫނަސް ކަލެއަކީ ކަތުރުފަންޏެއް ! ވަދެފިތަނެއް ކައި ހުސްކުރާނެ !\nޖެނުއަރީ 4, 2019 22:45\nއުމަރަކީ ސިޔާސީ މައިދާނުގަ އެއްވެސް އުރައްޕަތެއްހުރި މީހެއްނޫން އަބަދުވެސް އުޅެނީ ތިމާވަރުގެ މީހަކުނެތިގެން ނުފޯރާފޮތިން ފޫގަޅަން ވެގެން ކޮންމެ ޕާޓީއަކައް ދިޔަކަމުގަ ވީނަމަވެސް އެންމެ ފުރަތމަވެސް ދިމާކުރަނީ ރައީސްކަން ހޯދަން އަދި އަމިއްލަ އައް ޕާޓީއެއް ހަދައިގެން އެޕާޓީ ގެ 3000 މީހުނާއެކު ނުހިންގުން މީހަކު ކިހިނެއްތަ ސަރުކާރެއް ހިންގާނީ އުމަރު ބަލާ ސަބުމެރިން ދުއްވޭތޯ އެކަން ވެދާނެ\nޖެނުއަރީ 6, 2019 12:00\nޤައުމީ ޓީމް ކެޕްޓަންކަމޭ ނުކިޔާ ހިތްވަރު ހުރިއްޔާ މަޖިލީސް ގޮނޑި ގަނޑަކަށްވެސް ކާމިޔާބުވޭތޯ ބަލާބަލަ. މާ ސިޔާސީވެގެން ނޫޅެ،،


ނ.މާފަރުގައި ހެދިފައިވާ ކޮވިޑްޓެސްޓް ލެބޯޓްރީ އާއި ބެހޭގޮތުން އެއީ ފޭކްނިއުސް- އޭޑީކޭ - Sandhaanu\nނ.މާފަރުގައި ހެދިފައިވާ ކޮވިޑްޓެސްޓް ލެބޯޓްރީ އާއި ބެހޭގޮތުން އެއީ ފޭކްނިއުސް- އޭޑީކޭ\nނ.މާފަރުގައި ގާއިމުކޮށްފައިވ ކޮވިޑް19 ލެބޯޓްރީގައި ހެދިފައިވާ ޓެސްޓްތަކާ ގުޅޭގޮތުން، މީޑިއާގައި ފަތުރަމުންދާ ޚަބަރުތަކަކީ ފޭކްނިއުސް ކަމުގައި އޭޑީކޭ އިން ބުނެފިއެވެ. އޭޑީކޭގެ ސީނިއަރ މެނޭޖްމަންޓުން ބުނީ އެވާހަކަ ތަކަކީ ކަނޑައެޅިގެން ދޮގެއްކަމަށެވެ.\nމާފަރުގައި ޕީސީއާރ ޓެސްޓް ލެބޯޓްރީއެއް ގާއިމުކޮށްފައިވަނީ ހިލްސައިޑު ވިލާ ޕލ އާއި އޭޑީކޭ ހޮސްޕިޓަލާއި ދެމެދު ވެވުނު އެއްބަސްވުމެއްގެ ދަށުން6މަސް ދުވަހުގެ މުއްދަތަށް ލެބޯޓްރީ ހިންގުމުގައި އެހޮސްޕިޓަލުން އެނހީތެރިވެ ދިނުމަށް ކަމުގައެވެ. އެގޮތުގެ މަތީން6މަސްދުވަސް ހަމަވުމުން އޭޑީކޭ ހޮސްޕިޓަލުން އެތަން ދޫކޮށްލައި ހިލްސައިޑް ވިލާ ޕލ އާއި ވަނީ ޙަވާލުކޮށް ނިމިފާވާކަމަށެވެ.\nއެ ލެބޯޓްރީ ހުޅުވާފައިވަނީ ޕީސީއާރ ލެބޯޓްރީއެއް ހިންގުމަށް ކަނޑައަޅާފައިވާ ގަވާޢިދުތަކާއި އުސޫލުތަކާއި އެއްގޮތަށް، ސަރުކާރުގެ ކަމާބެހޭ ފަރާތްތަކުން އިންސްޕެކްޓް ކުރުމަށްފަހު ގަވާޢިދުން ހުއްދަލިބިގެނެވެ. އަދި އެ ލެބޯޓްރީގައި ހަދާފައިވާ ހުރިހާ ޓެސްޓްތައް ހެދިފައިވާނީ ޓެސްޓްކުރުމަށް ބޭނުންވާ އެންމެހާ ކޮންޓުރޯލްތައް ބަރާބަރަށް ހިފަަހައްޓައިގެންކަމުގައި އޭޑީކޭ އިން މިއަދު ނެރުނުބަޔާނުގައި ބުނެފައިވެއެވެ. އަދިހަމަ އެހެންމެ އެ ލެބޯޓްރީއިން ކުރެވުނު ހުރިހާ ޓެސްޓްތަކުގެ ރެކޯޑްތައް މެޝިނުން އެނގެންހުނާނެކަމަށެވެ.\nއަދި މީގެ އިތުރުން ކޮލިޓީ ހިފެހެއްޓުމަށް ބަލާ ބެލުންތައްބެލުމަށްޓަކައި ރެންޑަމްކޮށް އެހެން ލިބޯޓްރީ ތަކުގައި ވެރިފިކޭޝަން ޓެސްޓްވެސް ކޮށްފައިވާނޭކަމުގައެވެ. މީގެ އިތުރުން މިނިސްޓްރީ އޮފް ހެލްތްގެ ކޮލިޓީ އިމްޕްރޫވްމަންޓް ޑިވިޝަން (ކިޔޫ.އައި.ޑީ) އިން އެލެބޯޓްރީގެ އިނސްޕެކްޝަންވެސް ހައްދަވާފައިވާކަމާއި އަދި އެލެބޯޓްރީއާއި އޭޑީކޭ ހޮސްޕިޓަލާއި ދޭތެރޭ ހެދިފައިވާ އެގްރީމެންޓް ހަމަވެ އެތަނުގެ ޚިދުމަތް ކަނޑާލިއިރު އެތަނުގައި ސްޓޯކުރެވިފައިވާ ސޭމްޕްލްތައްވެސް ވާނީ އެޗްޕީއޭ އާއި ޙަވާލުކުރެވިފައެވެ. މިބުނީ އަކީ އެހެންވެސް ޓެސްޓް ލެބޯޓްރީތަކުގައި ތަފާތު ސަބަބުތަކާއިހުރެ ފައްސި މީހަކު ފޯލްސް ނެގެޓިވް ރިޒަލްޓެއް ނޯވެދާނެ ވާހަކައެއްނޫން.\nބައެއް މީޑިއާ ބުނެފައިވާގޮތުން މަނަފަރުގައި ގާއިމުކުރި ކޮވިޑް19 ލެބޭޓްރީއަކި ރާއްޖޭގައި ފުޅާދާއިރާއަކަށް ޓްއަރިޒަމް ވިޔާފާރި ކުރާ ސޯަނޫ އާއި އޭޑީކޭ ހޮށްޕިޓަލުން ގުޅިގެން ހިންގި ފައިދާބޮޑު ވިޔާފާރިއެކެވެ. އަދި އެލެބޯޓްރީގެ ސަބަބުން އެތައްހާސް ބަޔަކު ނުރައްކަލަށް ހުށަހެޅިފައިވެއެވެ. އަދި އޭރު ޚަބަރު ފެތުރީ މާފަރުގެ މިލެބޯޓްރީ އަކީ ސޯނޫގެ ދީލަތި އެހީއެއްގެ ގޮތުގައެވެ.


BREAKING: Adeeb Hayyareh Nukurey - Vaguthu\nކުރީގެ ނައިބް ރައީސް އަހުމަދު އަދީބު އިންޑިއާއިން ހައްޔަރުކޮށްފައިވާކަމަށް އެ ގައުމުގެ ނޫސްތަކުން އިއްޔެ ބުނި ނަމަވެސް އަދީބު ހައްޔަރު ނުކުރާ ކަން ހާމަވެއްޖެއެވެ.\nއިންޑިއާ ސަރުކާރުގެ އިސް އޮފިޝަލަކާއި ހަވާލާދީ ނިއު އިންޑިއަން އެކްސްޕްރެސްއިން ބުނީ އަދީބު ހައްޔަރުކޮށްފައި ނުވާ ކަމަށެވެ. އެ ނޫހުގައި ބުނެފައި ވަނީ އަދީބު އާއި އަދި ހައްޔަރުކުރި ކަމަށް ބުނާ އިތުރު ނުވަ މީހުން އަދިވެސް ތިބީ އެމީހުން އިންޑިއާއަށް އެތެރެވުމަށް ދަތުރުކުރި ޓަގު ބޯޓުގައި ކަމަށެވެ.\nނިއު އިންޑިއަން އެކްސްޕްރެސް އިން ބުނެފައިވާގޮތުގައި، އަދީބު އިންޑިއާއަށް ދަތުރުކުރެއްވީ ރާއްޖޭގައި ރައްކާތެރިކަން ނެތުމުން އިންޑިއާއިން ރައްކާތެރިކަން ހޯއްދެއްވުމަށް ކަމަށެވެ. އޮފިޝަލަކާއި ހަވާލާދީ އެ ނޫހުގައި އިތުރަށް ބުނެފައިވަނީ، އަދީބަށް ރާއްޖޭގެ ސިޔާސީ އެކި ފަރާތްތަކުން މަރުގެ އިންޒާރު ދެމުން އަންނަ ކަމުގެ މަޢުލޫމާތު ލިބިފައިވާ ކަމަށެވެ.\nއަދީބު ހައްޔަރުކޮށްފައި ނުވާކަން ހާމަކޮށް އޮފިޝަލް ވިދާޅުވީ، އަދީބާއި އިތުރު9މީހުން ދަތުރުކޮށްފައި ދަނިކޮށް ހިފެހެއްޓި ޓަގު ބޯޓު އޮތް ސަރަޙައްދުގައި ކަމާއި ބެހޭ އިދާރާތަކުގެ އޮފިޝަލުން މިހާރުވެސް ހަރަކާތްތެރިވަމުންދާ ކަމަށެވެ. އަދި އަދި އަދީބާއި ބޯޓުން ދަތުރުކުރި އެހެން މީހުން ވެސް ތިބީ ބޯޓުގެ ތެރޭގައި ކަމަށް އޮފިޝަލް ވިދާޅުވިއެވެ.\nވެލި ބަރުކޮށްގެން ދަތުރުކުރި ޓަގު ބޯޓަކުން އަދީބު އިންޑިއާއަށް ދަތުރުކުރައްވަމުން ދަނިކޮށް އެ ބޯޓު ހިފަހައްޓާފައިވަނީ އިއްޔެގެ ވަގުތެއްގައެވެ. އިންޑިއާގެ ކަމާއި ބެހޭ ފަރާތްތަކުން މި ބޯޓު ހިފަހައްޓާފައިވަނީ، އެފަރާތްތަކަށް ލިބުނު މައުލޫމާތަކާއި ގުޅިގެން ހިންގި އޮޕަރޭޝަނެއްގައި، އިންޑިއާގެ އައްސޭރީގެ ސަރަޙައްދަކުން ކަމަށް ނޫސްތައް ބުނެއެވެ.\n"ވާގޯ 9" ގެ ނަމުން ނަންދީފައިވާ މި ބޯޓުގައި ނަގާފައި ވަނީ ސިންގަޕޫރު ދިދައެއް ކަމަށާއި، އެއިން ދަތުރުކުރީ އަދީބުގެ އިތުރުން އިންޑިއާ މީހަކާއި އިންޑޮނީޝިއާގެ 8 މީހެއް ކަމަށް ވެއެވެ. މި ބޯޓުން އިންޑިއާއަށް އެތެރެވުމަށް އަދީބު ދަތުރުކުރެއްވިއިރު، ފާސްޕޯޓާއި އެނޫންވެސް ލިޔެކިޔުންތައް އަދީބުގެ އަތުގައި ނެތް ކަމަށް އޮފިޝަލުން ބުނެފައި ވެއެވެ.\nއަދީބު ދަތުރުކުރެއްވި ބޯޓު އިންޑިއާއިން ހިފެހެއްޓުމާއި ގުޅިގެން އަދީބުގެ ޤާނޫނީ ވަކީލުން ނެރުނު ބަޔާނެއްގައި ބުނެފައި ވަނީ، އަދީބު އިންޑިއާގެ ސިޔާސީ ހިމާޔަތައް އެދިވަޑައިގަންނަވާފައި ވާ ކަމަށެވެ. އަދި އަދީބަށް ލިބެން ޖެހޭ އެންމެހާ ޙައްޤުތައް ލިބެމުންދާކަން ކަށަވަރު ކޮށްދިނުމަށް އދ.ގެ ހައިކޮމިޝަން ފޯ ހިއުމަން ރައިޓްސްގެ ކިބައިން އެދޭ ކަމަށްވެސް އެ ބަޔާނުގައި ބުނެފައި ވެއެވެ.\nއަދީބުގެ މައްޗަށް ކުރިން ކުރެވުނު ތުހުމަތުތަކާއި ޝަރީޢަތްތައް ކުރިއަށް ގެންގޮސް އަދީބު ޖަލަށްލާ އަދި ފަހުން މިނިވަން ކުރި މައުލޫމާތުތައް ހިމެނުމަށް ފަހު އަދީބުގެ ވަކީލުން ނެރުނު ބަޔާނުގައި ބުނީ އަދީބުގެ މައްޗަށް ސިޔާސީ ނުފޫޒުތަކެއް ފޯރުވަން ރާއްޖޭގެ ސަލާމަތީ ބާރުތަކުން މަސައްކަތް ކުރަމުންދާ ކަމަށެވެ.\nއިންޑިއާ އިން އިއްޔެ އަދީބު ދަތުރުކުރެއްވި ބޯޓު ހިފަހައްޓާފައިވާއިރު އަދީބުގެ މައްޗަށް ކުރިން އިއްވި ހުރިހާ ހުކުމްތަކެއް ރާއްޖޭގެ ކޯޓުތަކުން ބާތިލް ކޮށްފައެވެ. އޭގެ ތެރެއިން އެއް މައްސަލަ ދައުލަތުން ސުޕްރީމް ކޯޓުގައި އިސްތިއުނާފް ކޮށްފައި އޮތުމުން އޭނާގެ ޕާސްޕޯޓް ހިފަހައްޓަން ސުޕްރީމް ކޯޓުން ވަނީ އަމުރު ކޮށްފައެވެ.\nއޮގަސްޓް 2, 2019 16:37\nމިސަރުކާރުން އަދީބު ފޮނުވާލީ. ފިލުވީ.\nއޮގަސްޓް 2, 2019 16:53\nއިންޑިޔާ ލިޔެދިން ސްކްރިޕްޓަށް ތިފިލްމު ތައްޔާރު ކޮއްދެނީ މސހަމީދު. ޕްރޮޑިއުސަރަކީ ސޯލިހު ޑައިރެކްޓަރަކީ އައްނި އެކްޝަން ޕްލޭން މާރިޔާ ޝަމާލު ބެލުންތެރިންނަކީ ދިވެހިން.. ލަވަކިޔާ ދެނީ މީކާސިންގ.. މިޔުޒިކް އރ ރަހުމާނު.. ފިނިފެންމާގެ ހާދިސާއާ އިންޑިޔާއާ ގުޅުމެވާކަމުގެ ވަސްނުދުވާތަ؟ރިވައިންޑް ކޮއްބަލަ ފިނިފެންމާ ގޮވުމެގެ އެއްރޭ ކުރިޔަށް.. ލޯންޗް ގޮވުމާއެކު އިންޑިޔާގެ ފޮރިން ދާއިތަ ސުޝްމާ ދުންޖަހާފަ އައިގޮތް އެމީހުންގެ ބައިވެރިވުމެ މިކަމުގަ ނެތްކަމަށް ބުނިބުނުން.. އޭގެ ފަހުން އަދީބު މިނިވަންކުރަން އިންޑިޔާ ގޮވިގޮވުން.. އަދީބު ޓަގްބޯޓުގަ ހުންނާނެ ކަމަށް ގަބޫލެނުކުރެވޭ އިންޑިޔާގެ ހިމާޔަތު އެމީހުން ބެހިއްޓި ތަނެއްގަ މިހާރު އޭނަވާނީ. މިއީ ޕްލޭން ކޮއްގެން ގެންދިޔަ ގޭމެ. އެވްރިތިންގ އިސް ޕްލޭން..\nއޮގަސްޓް 2, 2019 16:55\nއޮގަސްޓް 2, 2019 16:58\nކުލީ ސިފައިން ބަލާ ދިޔައީ.... ހިމާޔަތް ނެތީކީ ނޫން... ބަސްޓުވީމަ ސްޓޯރީ ޖައްސާ ހިޔަޅެއްއެއީ\nއަދީބު ޓަގްބޯޓްގަ ހުރިކަމެއް އެޖެންޓަކަށް ނޭންގޭ ފަޅުވެރިންނަށް އެނގުނީ އަދީބުފެނުމުން. ކްލިއަރެންސް ދިންއިރު ކަސްޓަމްސް އަކަށްނޭނގޭ އިތުރުމީހަކު ހުރިކަމެއް. ގޭމީހުންނަކަށް އަދީބުތަކަށްދިޔަކަމެއް ނޭނގޭ. ކިހާމޮޅު.\nއޮގަސްޓް 2, 2019 17:03\nދިވެހިރއްޔިތުން ސަރުކާރުގެކިބައިން އެދިގެން މިއުޅެނީ އަތްދަމާލީމަ އަތްޖެހޭހިސާބަށް ހަނދުގެނެސްދޭންތޯ. ކީއްވެގެންތޯ ބޮޑު މުޖުރިމަކު އަބުރާ ރާއްޖެ ނުގެނެވިގެން މިއުޅެނީ.\nއޮގަސްޓް 2, 2019 17:20\nމިސަރުކާރުން އަދީބު ފޮނުވާލީކަން ވިސްނުން ހުރި ކޮންމެ މީހަކަށްވެސް އެނގޭނެ. މިއީ ވަރަށް ޔަހޫދީ ވިސްނުމުގެ ސަރުކާރެއް މަކަރާ ހީލަތުން ފުރިގެންވާ ސަރުކާރެއް. މިކަން ރައްޔިތުންނަށް ނުވިސްނޭތީ ދެރައީ\nއޮގަސްޓް 2, 2019 17:26\nތިޔާއީ އެޖެންޑާ 19 ގެ ދަށުން ކުރީއްސުރެ ޕްލޭން ކުރެވިޒީރޯޓޮލަރެންގެ ދަށުން ބަންދު ކަނޑާ ގުނާ 100 ދުވަހުގެ ތެރޭގާއި ހިމެނިފާއި ވާ ކަމެއް އޭގެ ފުރަތަމަ އެޕިސޯޑް ވަނީ ފުރިހަމަ ކުރެވިފާއި2ވަނަ އެޕިސޯޑް މިހާރު ކުޅެވެމުން އެދަނީ އާފަހެ ހާއިރާނެއް ނުވާނެތަ ސިޔާސީ ފަރާއިތްތަކުން މަރުގެ އިންޒާރު ދޭތީ މަރަށް ފިލަން ޔަހޫދީނާއި ނަސާރާއިން ގެ ހިމާޔަތް ހޯދަނީ ކޮންމެ ތަނަކުފިލާ އޮތްކަމުގާވިޔަސް ﷲ އެމީހެއްގެ މަރުހިޕަވަން ކަޑައަޅުއްވާފާއިވާ ވަގުތު ޖެހުމުން ހިމާޔަތް ދޭމީހުން ތިބޭނީ އަނގަމަށްޗައް ޖެހިފާއި ކުރާނެނުކުރާނެ ކަމެއް ނޭގިފާއި ހަމަ ހިނިއަންނަނީ\nއޮގަސްޓް 3, 2019 09:01\nއަންނި ބުނެފާވޭ. އަދިބަކީ ޔާމީނުސަރުކާރުގައި ތިމަންނާއެޅުވި ފަންޏެކޭ. އެހެންވީމާ އަދީބު ޓަގްބޯޓުގައު ހުރުމަކީވެސް އަންނި އެޅުވި ފަންޏަކަށްވެދާނެ.\nއޮގަސްޓް 2, 2019 17:55\nއަދީބު ހައްޔަރެއް ނުކުރާނެ ކިޑްނެޕް ކުރިއަސް. އަދީބު އިންޑިޔާއަށް ރޭވުމެއްގެ ތެރެއިން ފޮނުވާލީ އަދީބު ޗައިނާއާއި އެކު ހެދި އެގްރިމެންޓެއް ގެ ކަންތައް އިންޑިޔާ މީހުންނަށް ރޭކާލުމުން. މިކަން ހުއްޓުވާލުން. އަދީބަށް އެނގޭ އިންޑިޔާ އިން ސަރުކާރު ލައްވާ ޖައްސުވާ ހުރިހާ ގޭމެއް. އަދީބަށް ހައިލެވެލްގެ ގިނަ ލިންކްތަކެއް ބަރާބަރަށް ކަރަންޓް ލިބިގެން ދިއްލައިގެން ބަލާ\nއޮގަސްޓް 2, 2019 18:06\nއަދީބުގެ ކަންތަކުގައި ސަރުކާރަަށް އޮތީ ލުތުފީ ކަންތައް ގެންދަން ޖެހުނު ގޮތައް ކަންކުރުން. އަދީބުގެ ބޭނުން އެމްޑީޕީގެ ކުރީ ސަފުން ވަރަށް ބޮޑަށް ހިފާ ރައްތަކާ ފަޅުތަކާ ގަނޑުކޮށް ކޭޝް ވެސް އަތުލާފަ. ނަޝީދު ޖަލު ހުކުމުން ސަލާމަތް ކުރަން ހުދު އިބޫ ވެސް މީގެ ތެރެއަށް ބޭނި އެތައް ޑީލެއް ހަދާފަ އަދީބުގެ ބޭނުން ކޮށްފަ. ނުވިތާކަށް އަދީބު ވަގަށް ނަގާފަ ހުރި ލާރިން ޚަރަދު ކުރުވާފަ ފަންޑް ބޮޑުކޮށްފަ. ދެން ނެތް ތިކަން ވާކަށް. ސޮރީ އަދީބު ދޫކޮށްލާ މައުސޫމް މީހެއް ގޮތައް. ލަލަލަލާ\nއޮގަސްޓް 2, 2019 19:33\nއަދީބުވެސް ގެނެސް ޝަރީޢަތްކޮށް ޖަލަށްލާންވީ އަދީބުގެ ބޮސްވެސް އަވަހަށް ޖަލަށްލާންވީ. ވައްކަންކުރީމަކަ އަދީބެއް ޔާމިނެއްނޯންނާނެ! އަދުލު އިންސާފުގެ ކުރިމަތީގަ އެންމެން ހަމަހަމަވާންޖެހޭނެ\nއޮގަސްޓް 2, 2019 19:49\nއަދީބު އަދިވެސް ޓަގް ބޯޓްގައި ކަމަށްވާނަމަ ދެން އަދީބު ރާއްޖެ އަށް ނާންނާނެއޭ އަދި ނުވެސް ގެނެވޭނެއޭ\nއޮގަސްޓް 2, 2019 23:32\nވިސްނަވާ ބޮޑެތި ކުއްވެރިންނަށް ލިބެންޖެހޭ އަދަބު ތައް ލާރިކޮޅެއްދިނުމުން ކުށެއްނެތޭ ބުނާއަޑު މިސަރުކާރުގެތެރެއިން އިވޭލެއްމަދެއްނޫން ބަލަމިތިބަ އިންސާނުންނޭ މަޖިލީހުން ޝަރުޢީ ކޯޓު ތަކަ ބެހޭކަށް ނުޖެހެއި 3ބަރު ވަކިކުރޭ މިޤައުމު ހަލާކުން ހަލާކު


ކޮމަންވެލްތް ޕާލިމެންޓަރީ އެސޯސިއޭޝަންގެ 100 ވަނަ އަހަރީ ޖަލްސާގައި ބައިވެރިވެވަޑައިގަތުމަށް އެމްޑީޕީގެ ޗެއަރޕާސަން ލަންޑަނަށް ފުރާވަޑައިގެންފި – Maldivian Democratic Party\nކޮމަންވެލްތް ޕާލިމެންޓަރީ އެސޯސިއޭޝަންގެ 100 ވަނަ އަހަރީ ޖަލްސާގައި ބައިވެރިވެވަޑައިގަތުމަށް އެމްޑީޕީގެ ޗެއަރޕާސަން ލަންޑަނަށް ފުރާވަޑައިގެންފި\nކޮމަންވެލްތް ޕާލިމެންޓަރީ އެސޯސިއޭޝަން (ސީ.ޕީ.އޭ) ގެ 100 ވަނަ އަހަރީ ޖަލްސާގައި ބައިވެރިވެވަޑައިގަތުމަށް ރައްޔިތުންގެ މަޖިލީހުގެ ރައީސް އަލްފާޟިލް ޢަބްދުﷲ ޝާހިދުގެ އަރިހުގައި، އެމްޑީޕީގެ ޗެއަރޕާސަން އަދި ރައްޔިތުންގެ މަޖިލީހުގެ ހުޅުހެންވޭރު ދާއިރާގެ އެމްޑީޕީ މެންބަރު (ރީކޯ) މޫސާ މަނިކު މިއަދު އިނގިރޭސިވިލާތުގެ ލަންޑަމަށް ފުރާވަޑައިގެންފިއެވެ.\nސީ.ޕީ.އޭ ގެ 100 ވަނަ އަހަރީ ދުވަސް ފާހަގަކުރުމަށް ކުރިއަށް އޮތް ހަފްތާގެ ތެރޭގައި ގާތްގަނޑަކަށް ކޮމަންވެލްތްގެ ޤާނޫނުހަދާ މަޖިލީހުގެ 700 އެއްހާ މެންބަރުންނާއި އޮފިޝަލުން ލަންޑަންގައި ބައްދަލުކުރައްވާނެއެވެ. ސީ.ޕީ.އޭ އަކީ ކޮމަންވެލްތްގެ އެންމެ ދުވަސްވީ ޖަމާއަތެވެ.\nސީ.ޕީ.އޭ އިން 100 ވަނަ އަހަރީ ދުވަސް ފާހަގަކުރަމުންދާއިރު ސީ.ޕީ.އޭ ގެ 57 ވަނަ ކޮމަންވެލްތް ޕާލިމެންޓްރީ ކޮންފަރެންސް ޖުލައި 21 އިން 28 އަށް ކުރިއަށްދާނެއެވެ. މިކޮންފަރެންސް ރަސްމީކޮށް އިފްތިތާޙް ކޮށްދެއްވުމަށް ހަމަޖެހިފައިވަނީ ހޯމަ ދުވަހު ވެސްޓް މިންސްޓަރ ހޯލްގައި ހާރ ރޯޔަލް ހައިނަސް ދަ ޕްރިންސަސް ރޯޔަލް އެވެ.\nމިއަހަރުގެ ކޮންފަރެންސްގައި ކޮމަންވެލްތް އަށް ނިސްބަތްވާ 170 ޤައުމަކާއި ސަރަހައްދެއްގެ ޤާނޫނުހަދާ މަޖިލީސްތަކުގެ މަންދޫބުން ބައިވެރިވާނެއެވެ. މި ކޮންފަރެންސްގައި މަޝްވަރާކުރުމަށް ހަމަޖެހިފައިވަނީ “ޑިމޮކްރަސީ ހަރުދަނާކުރުން” މިޝިޢާރުގެ ދަށުން މުހިންމު މައުޟޫތަކަށް ކަމަށާއި، މިގޮތުން މަޝްވަރާކުރެވޭނެ މައުޟޫތަކުގެ ތެރޭގައި މޫސުމީ ބަދަލު، ފުޑް އެންޑް ވޯޓަރ ސެކިއުރިޓީ އެންޑް ޓްރޭޑް ފަދަ 21 ވަނަ ޤަރުނުގައި ކޮމަންވެލްތަށް ކުރިމަތިވެފައިވާ ގޮންޖެހުންތައް މިފަދަ މައުޟޫޢުތައް ފާހަގަކުރެވޭ ކަމަށާއި، ބައިނަލްއަޤްވާމީ މަސްރަހުގައި ޤާނޫނުހަދާ މަޖިލީހުގެ މެންބަރުންނަށް ކުރިމަތިވެވަޑައިގަންނަވާ މައްސަލަތަކާ ގުޅޭގޮތުން ސީ.ޕީ.އޭ ގެ ސެކްރެޓަރީ ޖެނެރަލް ޑރ. ވިލިއަމް އެފް. ޝީޖާ އާއި ކޮމަންވެލްތްގެ ސެކްރެޓަރީ ޖެނެރަލް އިޒްއެކްސެލެންސީ ކަމަލޭޝް ޝަރްމާ ވާހަކަދެއްކެވުމަށް ހަމަޖެހިފައިވާ ކަމަށް ރައްޔިތުންގެ މަޖިލީހުގެ އިދާރާއިން ބުނެއެވެ.\nސީ.ޕީ.އޭ އުފެދިފައިވަނީ ކޮމަންވެލްތް އަށް ނިސްބަތްވާ 54 ޤައުމުގެ ތެރެއިން 53 ޤާނޫނުހަދާ މަޖިލީހެއްގެ މައްޗަށެވެ. މިޖަމާއަތަށް 16،000 އަށް ވުރެ ގިނަ މެންބަރުން ނިސްބަތްވެއެވެ. ކޮމަންވެލްތް ޤައުމުތަކުގެ ތެރެއިން ސީ.ޕީ.އޭ އަށް ނިސްބަތްނުވާ ހަމައެކަނި ޤައުމަކީ ބުރުނާއީ އެވެ.\nމިދަތުރުފުޅުގައި ރައްޔިތުންގެ މަޖިލީހުގެ ރައީސްގެ އަރިހުގައި، އެމްޑީޕީގެ ޗެއަރޕާސަންގެ އިތުރުން، ކެލާ ދާއިރާގެ މެންބަރު އަލްފާޟިލް އަބްދުﷲ މައުސޫމް އާއި ރައްޔިތުންގެ މަޖިލީހުގެ އަމީން ޢާންމު އަޙްމަދު މުޙައްމަދު ބައިވެރިވެވަޑައިގަންނަވާނެއެވެ.\nމިއީ އެމްޑީޕީގެ ޗެއަރޕާސަން ކަމާ މޫސަ ހަވާލުވެވަޑައިގެންނެވި ފަހުން ބޭރު ގައުމަކަށް ކުރައްވާ ރަސްމީ ފުރަތަމަ ދަތުރުފުޅެވެ.


އެފިނިމެންދަން 14 | Esfiya - Dhivehi Vaahaka Site\nދުވަސްތައް ފާއިތުވަމުން ދާވަރަކަށް ނީލާގެ ހަށިގަނޑަށްވެސް ބަދަލުތައް އަންނަމުން ދިޔައެވެ. ހެނދުނުތެދުވާއިރު މޭނުބައިކުރުމާއި، ތަފާތު ވަސްވަސް ދުވުމުން ބޮލަށް އުނދަގޫވުންވެސް އާއްމުކަމަށް ވެއްޖެއެވެ. ނީލާއަށް އެކަންތައްތަކުން ވަރަށް އުނދަގޫލިބެއެވެ. އެންމެފަހުން އޭނާ ޑޮކްޓަރަށް ދައްކައި ޑޮކްޓަރގެ ލަފާހޯދިއެވެ. ޑޮކްޓަރ ބުނުއްވީ ބަލިވެ އިންނަތާ ކުރީކޮޅު އެފަދަ ކަންކަން ދިމާވުމަކީ އާއްމުކަމެއް ކަމަށެވެ. ދުވަސްވަމުން ދާވަރަކަށް ރަނގަޅުވާނެ ކަމަށްވެސް ޑޮކްޓަރ ބުނުއްވިއެވެ. ނީލާއަށް އެންމެ އުނދަގޫ ކަމަކަށްވީ ބަލިވެއިނުމާއި ގުޅިގެން ދީފައިހުރި ބޭސްތައް ކެއުމެވެ. ކުޑައިރުއްސުރެވެސް ބޭސްކާން އޭނާ ބިރުގަނެވެ.\nކައިވެންޏަށް ދޮޅުމަސްވީފަހުން ނީލާ ބަނޑުބޮޑުކަން އޭނާގެ މަންމަމެންނަށްވެސް އެނގިއްޖެއެވެ. އެމީހުންތިބީ އިންތިހާއަށް އުފާވެފައެވެ. އަނިލްގެ އާއިލާވެސް އެކަމާ ވަރަށް އުފާކުރިއެވެ. އެއުފާވެރި ޚަބަރު ސުކޫލާ ހަމައަށް އަންނާކަށްވެސް މާގިނަ ދުވަހެއް ނުނެގިއެވެ. ހުރިހާ މުއައްޒަފުންވެސް ތިބީ އަނިލްއާއި ނީލާއާމެދު އުފަލުންނެވެ.\nއެއްގޭތެރޭގައި ވަގުތު ހޭދަކުރަމުން ދާވަރަކަށް ނީލާއާއި އިޝާންގެ މެދުގައި އޮތް ދުރުކަންވެސް މަޑުމަޑުން ނެތެމުން ދިޔައެވެ. އަނިލް އެކޭ އެއްފަދައިން އިޝާންވެސް ނީލާއަށް ގޭތެރޭގެ މަސައްކަތުގައި އެހީތެރިވެދީ އުޅެއެވެ. ނީލާއަށް ލުއިފަސޭހަ ހައިގޮތަކަށް އުޅެވޭތޯ ދެމީހުންވެސް ބަލައެވެ. ކުޅުދުއްފުއްޓަށް ގޮސްފިނަމަ، ނީލާއަށް މީރުހައި މޭވާއާއި ހަށިހަނޑަށް ފައިދާހުރި ތަފާތު ވައްތަރުގެ ކާއެއްޗެހި ގެނެސްދީ ހަދައެވެ. އެދެމީހުން އުޅޭގޮތުން ނީލާ ހުންނަނީ ހައިރާންވެ، އެހާމެ އުފާވެސް ވެފައެވެ. ހީވަނީ ދެމީހުންވެސް އެކަކު އަނެކަކަށް ވާދަކުރާހެންނެވެ.\nނީލާ ވިހާނެ ދުވަހަކަށް ކެތްތެރިކަމެއްނެތި އަނިލް އިންތިޒާރު ކުރަމުން ދެއެވެ. އިޝާންވެސް ހަމައެފަދައިން އިންތިޒާރު ކުރަމުންދަނީ އޭނާގެ ދަރިފުޅު ދުނިޔެއަށް އަންނާނެ ދުވަހަކަށެވެ. ނަމަވެސް އޭނާގެ ހިތުގައި ބިރުވެރިކަންވެސް އިތުރުވަމުން ދިޔައެވެ. ނީލާ ވިހެއުމަށްފަހު އަބަދުގެ އަބަދަށް އަނިލްގެ މީހަކަށް ނީލާ ހަދަން އަނިލް އެހުރީ ތައްޔާރަށެވެ. ނީލާގެ ކޮންމެ ބޭނުމެއް އަނިލް ފުރިހަމަ ކޮށްދެނީ ހަމަ ހަޤީޤީ ފިރިޔެކޭ އެއްފަދައިންނެވެ. އަނިލްގެ ފަރާތުން އެއްވެސް ކަމެއް ނީލާއަކަށް އުންޏެއް ނުވެއެވެ. ލިބެންއުޅޭ ދަރިފުޅަށް މަރުޙަބާ ކިޔުމަށްޓަކައި މިހާރުން ފެށިގެން އަނިލްދަނީ ތައްޔާރުވަމުންނެވެ. ކޮޓަރީގެ ކުލަބަދަލުކޮށް، ކުޑަކުދިންނާ ގުޅޭގޮތަށް ކުރެހުން އަޅައި ކޮޓަރިވެސް ޒީނަތްތެރި ކޮށްފިއެވެ. ތުއްތު ކުއްޖަކަށް ބޭނުންވާނެ އެންމެހާ ސާމާނު ގަނެ ހަމަކޮށްފިއެވެ. އެކުއްޖާ ދުނިޔެއަށް އަންނާތީ އަނިލް އުފަލުން އުޅޭއިރު ހީވަނީ އެއީ އޭނާގެ އުފަންދަރިއެއް ހެންނެވެ. އަނިލްގެ ކެތްތެރިކަން ކުޑަވެފައިހުރި މިންވަރު ފެނުމުން އިޝާންވެސް ހައިރާންވިއެވެ. އަނިލް އެހާވަރަށް ނީލާދެކެ ލޯބިވެދާނެ ކަމަކަށް ކުރިން އިޝާންއަށް ހީކުރެވިފައެއް ނެތެވެ.\nނީލާގެ ބަނޑުބޮޑުވަމުން އައިވަރަކަށް ބަރުދަން އިތުރުވެ ބުރަހެލިވާން ފެށިއެވެ. ކަމެއް ނުކުރިޔަސް އަބަދުވެސް ހުންނަނީ ލޮޑުވެ ވަރުބަލިވާ ގޮތްވެފައެވެ. އެހެންކަމުން އަނިލްގެވެސް އެދުމާއިއެކު ނީލާ ޗުއްޓީނެގިއެވެ. ގޭގައި އިންނަން ވުމުން ފުރަތަމަކޮޅު ނީލާ ފޫހިވިއެވެ. ނަމަވެސް އަނިލްގެ މަންމައާއި މާމައާއެކު ގިނަ ވަގުތު ހޭދަކުރަން ފެށުމުން މަޑުމަޑުން ފޫހިކަން ފިލަން ފެށިއެވެ. އިޝާންވެސް އޮފީސް ނިމުމުން ގިނަވަގުތު ހޭދަކުރަނީ ގޭގައެވެ. އެހެންކަމުން އިމްޝާއާއެކު ހޭދަކުރެވޭ ވަގުތުވެސް އިތުރުވެގެން ދިޔައެވެ. މަޑުމަޑުން ދެމައިންގެ ގުޅުންވެސް ރަނގަޅުވަމުން ދިޔައެވެ. އިޝާންއާމެދު ބަލަމުން އައި ބީރައްޓެހި ނަޒަރު، މިހާރު ވަނީ މުޅިން ބަދަލުވެފައެވެ. މަދުމަދުން ވާހަކަ ދައްކާވެސް ހަދައެވެ. އިޝާންވެސް މަންމައާއި ގިނަގިނައިން ވާހަކަ ދައްކައި މަންމަގެ ލޯބި ހޯދަން މަސައްކަތް ކުރެއެވެ. މާމައާއި ކާފަވެސް އިޝާންދެކެ ދަރިޔަކު ފަދައިން ލޯބިވެއެވެ. އެގޮތުގައި އުފާވެރިކަމުގައި ދުވަސްތައް ހޭދަވަމުން ދިޔައެވެ.\nދުވަހަކީ ހުކުރު ދުވަސްކަމަށް ވުމުން އިޝާން އުޅުނީ ކާފައާއެކު ދަނޑުތެރޭގައި ތަނެއް ހިޔާކުރުމުގެ މަސައްކަތުގައެވެ. އިޝާންއަކީ ދުވަހަކުވެސް އެފަދަ މަސައްކަތެއް ކުރިމީހަކަށް ނުވާތީ އެކަމަށް ވަރަށްވެސް އަލެވެ. އިޝާން އުޅޭގޮތުން ކާފަހުންނަނީ ވަރަށް ބިރުންނެވެ.\n“ދަރިފުޅާ!…ތިކަމެއް ނުވާނެ ދަރިފުޅަށް….ދެން ބަހައްޓާ….އަނިލް އައީމަ ކާފަތިކަން ކޮށްލަފާނަން..” އިޝާން ހިފައްޓައިގެން ހުރި ފަތިގަނޑާއެކު އަރިއަޅާލުމުން ކާފަބުންޏެވެ.\n” ނޫނޭ ކާފާ….މިހެން އުޅުނީމައެއްނު ދަސްވާނީވެސް…” އިޝާން އަނެއްކާވެސް ފަތިގަނޑު ހިފައިގެންއަރައި އަށިމަތީ ހަމަޖެހިލެއެވެ. ދެފަތިގަނޑު ފައްތަރުކޮށްފައި މޮހޮރެއް ޖަހަން އުޅެނިކޮށް އިޝާންގެ އިނގިލީގައި މަރުތެޔޮއިން ޖެހިއްޖެއެވެ. ވީތަދުން ފާޑަކަށް ތެޅިގެން ވަގުތު، އިޝާން އަރާހުރިއަށިމަތިން ފައިކައްސާލައިގެން އޭނާ ބިންމައްޗައް ވެއްޓިއްޖެއެވެ. ފަސްވަރަކަށް ފޫޓު އުހުން އިޝާން ވެއްޓި ޖެހުނުގޮތުން އޭނާގެ އެއް އަތަށާއި ފަޔަށް ވަރަށް ތަދުވެއްޖެއެވެ. މަގޭދަރިއޭ ކިޔައި ރޮއެގެންފައި ކާފައައިސް އިޝާން ނަގަން މަސައްކަތް ކުރިއެވެ. ތަންކޮޅެއް ދުރުގައި ގަސްތަކައް ފެންދޭންހުރި މާމަވެސް އެހާބާރަށް ދުވެފައި އައެވެ.\n” މަގޭ ދަރިއަކަށް ކިހިނެއްތަވީ؟” މާމަ ރޮމުން ރޮމުން އިޝާންގެ މޫނުގައި ފިރުމަން ފެށިއެވެ. އިޝާންއަށް ތަދުވީވަރުން މޫނުމައްޗަށް އަނދިރިވާގޮތްވެސް ވެއްޖެއެވެ. ކާފަ އަވަސް އަވަހަށް އަނިލްއަށް ގުޅިއެވެ. ހެނދުނުގެ ނާސްތާކުރަން އިން އަނިލް ކަންބޮޑުވެގެން ފުންމައިގެން ތެދުވިއެވެ.\n” ކިހިނެއްވީ؟” އަނިލްއަށްއ ވީގޮތް ފެނުމުން ހާސްވެފައި ނީލާއަހާލިއެވެ.\n” އިޝާން…އިޝާން އަށިންވެއްޓި ހޭނެތުނިއްޔޯ…” އަނިލް ނީލާއަށް ވީގޮތް އޮޅުން ފިލުވައިދިނެވެ. ނީލާއަށް ހީވީ އޭނާމެ މެޔަށް ތޫނު އެއްޗެއް ހެރުނުހެންނެވެ. އަނިލް އަވަސް އަވަހަށް އަތްދޮވެލައިގެން ދުވެފައި ބޭރަށް ނުކުތެވެ. ނީލާ އޭނާގެ ބޮޑު ބަނޑާއެކުވެސް އަނިލް ފަހަތުން ދުވެފައި ބޭރަށް ނުކުމެވުނެވެ.\nއަނިލް ބޭރަށް ނުކުތުމާއެކު އެމްބިއުލޭންއަށް ގުޅާލިއެވެ. އަދި ދުވެފައި ދަނޑަށް ދިޔައެވެ. އިސާހިތަކު އެމްބިއުލޭންސް ދަނޑުކައިރިއަށް ގޮސް އިޝާން ގޮވައިގެން މަރުކަޒަށް އައެވެ. އިޝާން އެނދުމަތި ކުރެވުނެވެ. އިޝާން ބެއްލެވުމަށްފަހު ޑޮކްޓަރ ބުނުއްވީ ވީހާވެސް އަވަހަކަށް އިޝާން ގޮވައިގެން ކުޅުދުއްފުއްޓަށް ދިއުމަށެވެ. ދުވަހަކީ ހުކުރު ދުވަސްކަމުން ފެރީއެއްވެސް ނުފުރައެވެ. އެހެންކަމުން އަނިލް ކުޅުދުއްފުއްޓަށް ގުޅައިގެން ލޯންޗެއް ހަމަޖެއްސިއެވެ. އަނިލް ދުވެފައި ގެޔަށް އައިސް އިޝާންގެ ބައެއް ސާމާނާއި އަނިލްގެ ވޮލެޓް ހިފައިގެން އެނބުރި މަރުކަޒަށް އައެވެ. މާގިނައިރު ނުކޮށް އަނިލް އިޝާން ގޮވައިގެން ކުޅުދުއްފުއްޓަށް ދާންފުރިއެވެ. ނީލާއަށް އަނިލްއާއި އަނގައިން ބުނެލާނެ ފުރުސަތުވެސް ނުލިބުނެވެ. މާމައާއި ކާފަވެސް ތިބީ އިންތިހާއަށް ކަންބޮޑުވެ ދެރަވެފައެވެ.\n” މަހާދަވަރަކަށް ކީމޭ އެސޮރުގާތުގަ…ތިކަމެއް ނުވާނޭ ދަރިފުޅަކަށް…. އެކަމަކު ހަމައެއްގޮތަކަށްވެސް އެބޯހަރުކުއްޖާ ގަބޫލެއް ނުކުރި…..މަގޭ މޮޔަކަމުން ވީގޮތްމީ….އެފަކީރުގެ މައިންބަފައިން ކިހާދެރަވާނެ އެޚަބަރުލިބުނީމަ…” ކާފަ ހުރީ އިޝާންއަށް ވީގޮތުން ވަރަށް ދެރަވެފައެވެ. އިޝާންގެ އަތާއި ފައިގެ އެކްސްރޭ ނެގިއިރު އަތުގެ އެއްކަށިގަނޑުގައިވަނީ ވަރަށްބޮޑަށް ރެނދުލާފައެވެ. ނަމަވެސް ފައިގެ ކަށިގަނޑަށް ގެއްލުމެއް ލިބިފައެއް ނެތެވެ. އަތުގައި ޕްލާސްޓަރު އެޅުމަށްފަހު ތަދުކަނޑުވާ ބޭސްދީފައި ހަމައެދުވަހު އިޝާން ދޫކޮށްލެވުނެވެ. ހުކުރު ވަގުތު ގާތްވެފައި ހުރުމުން އަނިލް ގަސްތުކުރީ ހުކުރަށްފަހު ރަށަށް އައުމަށެވެ.\nމާމައާއި ކާފަ އަދި ނީލާވެސް އެމީހުން އަންނާނެ ވަގުތެއްގެ އިންތިޒާރުގައި ތިއްބެވެ. އަނިލް ފޯނުކޮށްފައި އިޝާންގެ ހާލާތު ކިޔައިދިނުމުންވެސް އެމީހުންގެ ހިތަށް ހަމަޖެހުމެއް ނުލިބުނެވެ. އެންމެ ފަހުން އިޝާންވެސް މާމައާއި ކާފައާ ވާހަކަ ދެއްކިއެވެ. ނީލާއިނީ އިޝާންއާ ވާހަކަ ދައްކަން ބޭނުންވެފައެވެ. ނަމަވެސް ފޯނުދޭށޭވެސް ބުނާކަށް ނުކެރުނެވެ. މެންދުރު ފަސްވީފަހުން އަނިލްއާއި އިޝާން ރަށަށް އައެވެ.\nއެއްއަތުގައި ޕްލާސްޓަރު އަޅާފައި ބަލިގޮތަކަށް ހުރި އިޝާން ފެނުމުން ކާފައާއި މާމަ ރޮއެގެންފައި އޭނާގެ ގައިގާ އޮޅުލައިގަތެވެ. އެމީހުން އޭނާދެކެ ލޯބިވާވަރު އެނގުމުން ބޭއިޚުތިޔާރުގައި އިޝާންގެ ލޮލުން ކަރުނަ ފާއްދާލިއެވެ. ތަންކޮޅެއް ދުރުގައި ނީލާ ބަލަން ހުރިގޮތް ފެނުމުން އިޝާންގެ ހިތް އަވަސްވިއެވެ. ނީލާހުރިލެއް ލޯބިކަމުން މެޔާލައި ބޮނޑިކޮށްލާ ހިތްވިއެވެ. އިޝާން ފެނުމުން ނީލާވެސް، އިޝާންގެ ގައިގާ އޮޅުލައިގެން ގަންނަން ހިތްއެދުނެވެ. އިޝާން ނީލާއަށް ބަލާލާފައި ހީލިއެވެ. އެހީލުން ފެނިފައި ނީލާގެ ހިތަށް ފިނިކަން ލިބުނެވެ.\nއިޝާންއަށް މިދިމާވިގޮތުން އޮފީހަށް ނުނުކުމެ ގޭގައި މަޑުކުރަން އޭނާއަށް މަޖުބޫރު ވެއްޖެއެވެ. ނަސީބަކުން މިދުވަސްކޮޅު ނީލާވެސް ހުރީ ޗުއްޓީގައެވެ. އިޝާންއަށް ވައަތުން ކަންތައްތައް ކުރުންވީ ވަރަށްވެސް ދަތިކަމަކަށެވެ. ރޭގަނޑުގެ ކެއުމުގައި ކާފަ އިޝާންއަށް ވަރަށްލޯބިން އެހީތެރިވެދީ ހެދިއެވެ. އެންމެން ކާމޭޒު ދޮށުގައި ތިއްބައި އިމްޝާވެސް އެތަނަށް އައެވެ. އަނިލް ތެދުވެ އިމްޝާގެ އަތުގައި ހިފައިގެން ގެނެސް ގޮނޑިއެއްގައި ބޭންދިއެވެ. އިމްޝާއަށް އިޝާންގެ އަތުގައި އޮތް ޕްލާސްޓަރު ފެނުމުން ކަންބޮޑުވިއެވެ. ތަންކޮޅެއްކުރިން އޭނާގެ އަތަށް ތަދުވެގެންވެސް ޕްލާސްޓަރު އެޅިއެވެ. އެހެންކަމުން އެއީ ކޮންމެވެސް ތާކުން ދުށް އެއްޗެއްކަން އޭނާއަށް ހަނދާންވިއެވެ.\n” ކީއްވެ އަތުގަ އެއްޗެއް އަޅާފަ ތިއޮތީ؟” ވަރަށް ސާދާގޮތަކަށް އިމްޝާ ސުވާލުކޮށްލިއެވެ.\n” މަންމާ! އިޝާންގެ އަތަށް ތަދުވީ….އެހެންވެ ޕްލާސްޓަރު އަޅާފަ އެއޮތީ…..މަންމަވެސް ތަންކޮޅެއްކުރިން އަތަށްތަދުވީމަ އޭގެ އެއްޗެއް އެޅީމެއްނު!…..” އަނިލް އޭނާގެ މަންމައަށް ހަނދާންކޮށްދޭން މަސައްކަތްކުރިއެވެ.\n” އެހެންތަ؟…..ވަރަށްތަދުވޭތަ އަތަށް…؟” އިޝާންގެ މޫނަށް ބަލާލަމުން ކަންބޮޑުވެފައި އިމްޝާ އަހާލިއެވެ. އިޝާން ހައިރާންވެފައި މަންމަގެ މޫނަށް ބަލާލިއެވެ. މަންމަ އޭނާއާމެދު ކަންބޮޑުވާކަން އެނގުމުން އޭނާ އުފާވިއެވެ.\n” ނޫނޭ މަންމާ!….މިހާރު ތަދެއްނުވޭ…..ބޭސްކޭމަ ތަދެއްނުވާނެއްނުދޯ!..” ހިނިތުންވެލަމުން އިޝާން ޖަވާބުދިނުމުން އިމްޝާ ހިތްހަމަޖެހުނެވެ.\nއިޝާންއަށް ހޭލެވުނީ ކޮޓަރީގެ ދޮރުގައި މީހަކު ޓަކިދޭ އަޑަށެވެ. އިޝާން ކަންނެތްކަމާއެކު ދެލޯހުޅުވާލިއެވެ. ފޯނުނަގައި ގަޑިބަލާލިއިރު ގަޑިން ހެނދުނުގެ ނުވައެއްވެސް ޖަހައިފިއެވެ. އިޝާން އަށް ފުންމައިގެން ތެދުވެވުނެވެ. އެވަގުތު އޭނާގެ އަތަށް ލޮޅުންއަރައި ކުޑަކޮށް ތަދުވެސް ވިއެވެ. މިރޭ އޭނާއަށް ފަތިސްނަމާދަށްވެސް ނުހޭލެވުނެވެ. ރޭގައި ކެއި ބޭހެއްގެ ސަބަބުން މާބޮޑަށް ނިދިގަދަވީއެވެ. އެވަރަށް ނިދުމުންވެސް އަދިވެސް ނިދިހަމަވީހެނެއް ހިއެއް ނުވެއެވެ. އެހެން އިންދައި އަނެއްކާވެސް އޭނަގެ ދެލޯމަޑުމަޑުން މެރެން ފެށިއެވެ. ކުއްލިއަކަށް އިޝާން ސިއްސައިގެން ގޮސް ލޯހުޅުވާލީ އަނެއްކާވެސް ދޮރުގައި ޓަކިދިން އަޑަށެވެ. އިޝާން އާފުރެމުން އެނދުން ތެދުވިއެވެ. އަދި ލަސްފިޔަވަޅުތަކެއްގައި ގޮސް ދޮރުހުޅުވާލިއެވެ.\nހަމައެކަނި ސޯޓެއްލައިގެން ހުސްގަޔާހުރި އިޝާންއަށް ފެނުމުން ހައިރާންވެފައި ނީލާބަލާލިއެވެ. ނިދީގެ ސަބަބުން ރަތްވެފައިވާ ދެލޮލާއި އެއްވެސް ތަރުތީބެއްނެތި ހޭވިފައިވާ އިޝާންގެ އިސްތަށިގަނޑުގެ ސަބަބުން އޭނާ ހީވަނީ މުޅިން އެހެން މީހެއް ހެންނެވެ. އެސިފައިގައި އިޝާން ހުއްޓައި ފެނުމުން ނީލާގާތަށް ހިނިއައެވެ.\n” ޝާން….އާދޭ ސައިބޯން….އަދި ބޭސްވެސް ކާންޖެހޭނެ އެއްނު….އެހެންވެ މިގޮވީވެސް…” ސީރިއަސްކަން އަޑަށް ވެރިކުރުވަމުން ނީލާ އެހެންބުނި ނަމަވެސް، އިޝާން ފެނުމުން ނީލާގެ ތުންފަތަށް ވެރިވީ ލާނެތް ހިނިތުންވުން އިޝާންއަށް ފެނުނެވެ.\n” އޯކޭ..މިއަންނަނީ…” އިޝާން ކުރުޖަވާބެއް ދިނުމަށްފަހު އަވަހަށް ކޮޓަރީގެ ދޮރުލެއްޕިއެވެ. އަދި ހަލުވިކަމާއެކު ގޮސް ފާޚާނާއަށްވަދެ ލޯގަނޑުން މޫނުބަލާލިއެވެ.\n” އައްޗީޑި!…ހީވާވައްތަރު…..ހީވާނީ އަރާކާ އެއްޗެއްހެން……މިހެންހުއްޓާދޯ ނީލްއަށް މިފެނުނީ….ޕިސް ޕިސް….މިހާރު މަހުރިގޮތުން މަލާމާތްކޮށްކޮށްފަ އަމިއްލައަށް ހޭނެކަން ޔަގީން…” އިޝާން ދެބުމަގޮށްޖަހާލަމުން ތުންއޫކޮށްލިއެވެ.\nއިޝާންގެ އިންތިޒާރުގައި ނީލާއިންނަތާ ގާތްގަނޑަކަށް ވިއްސަކަށް މިނެޓް ވެއްޖެއެވެ. އަދިވެސް އިޝާން ކޮޓަރިއަކުން ނުނުކުމެއެވެ. އިޝާން މިއަދު އެހާލަސްއެވަނީ އޭނާގެ އަތަށްތަދުވެފައި އޮތުމުންކަން ނީލާއަށް އެނގުނެވެ. އިޝާން އެއްއަތުން ކަންތައްތައް ނުކުރެވިގެން އުޅޭނެހާލު ހިތަށްއަރާފައި ނީލާއަށް ކިތަންމެ ފަހަރަކު އިޝާންގެ ކޮޓަރިއާ ދިމާއަށް ދެވިއްޖެއެވެ. އިޝާންއަށް އެހީވެދޭން އޭނާ ކިތަންމެހައިވެސް ބޭނުމެވެ. ނަމަވެސް އޭނާއަށް ވެވޭނީވެސް ކޮންއެހީއެއް ހެއްޔެވެ؟\nއިޝާން ފެންވަރައިގެން ނުކުމެ އެއްއަތުން ބޯހިއްކަމުން ގޮސް އަލަމާރި ކައިރިއަށް ހުއްޓުނެވެ. ކަށިމައްޗާ ހަމައަށް އަންނަ ސޯޓަކާއި އަތްދިގު ހުދުކުލައިގެ ޓީޝާޓެއް ނަގައި އެނދުމަތީގައި ބޭއްވިއެވެ. އެއްއަތުން ގައިގާ ލޯޝަން ލެވުނުގޮތަކަށް ލުމަށްފަހު ސޯޓްނެގިއެވެ. ވަރަށް އުނދަގުލުން ސޯޓް ލެވިއްޖެއެވެ. ޓީޝާތްވެސް ނަގައި ބޮލަށްމަހާލިއެވެ. ޕްލާށްޓާރު އޅާފައި އޮތުމުގެ ސަބަބުން ކަނާއަތް ގުޑުވާލެވޭކަށް ނެތެވެ. އެއްއަތުން ޓީޝާޓުލުންވީ އޭނާ ހީކުރިވަރަށް ވުރެވެސް އުނދަގޫކަމަށެވެ. އެތައްފަހަރަކު ބޮލަށް ޓީޝާޓު މަހައިގެން އުޅެއުޅެ ވަރުބަލިވީއރުވެސް އޭނާއަށް އެކަން ވާގޮތެއް ނުވިއެވެ. އެންމެފަހުން އެނޫންގޮތެއް ނެތިގެން ހުސްގަޔާހުރެ ބޭރަށް ނުކުތުމަށް އޭނާ ނިންމިއެވެ.\nއިޝާންގެ ކޮޓަރިދޮރު ހުޅުވާލިއަޑު އިވިގެން ނީލާ އިޝާންއަށް ސައިއަޅައި ތައްޔާރުކޮށް ދިނުމަށް އަވަސްވެގަތެވެ. މަޑުފިޔަވަޅުތަކެއްގައި އިޝާން އައިސް ކާކޮޓަރިއަށް ވަތްއިރު ނީލާހުރީ އޭނާއަށް ފުރަގަސްދީގެން މޭޒުކައިރީގައެވެ. އިޝާން މަޑުމަޑުން ނީލާއާ ގާތްވިއެވެ. ނީލާ ފަސްއެނބުރިފައި ހިނގައިގަތް ވަގުތު އިޝާންގެ ގައިގަ ޖެހިފައި އަރިއަޅާލިއެވެ. ނީލާ ސިހުނުވަރުން އަތުގައިހުރި ސައިތަރުމޯޒުވެސް ދޫނުވީ ކިރިޔާއެވެ.\n” ބީކެއަރފުލް ނީލް!” އިޝާން އަވަހަށް ނީލާގެ ގައިގާ ހިފައި ތެދުކޮށްލިއެވެ. އިޝާން ނީލްގެ ނަމުން މުޚާތަބުކުރުމުން ނީލާއަށް ބޭއިޚްތިޔާރުގައި އިޝާންގެ މޫނަށް ބަލާލެވުނެވެ. ދެމީހުންގެ ހަތަރުކަޅި ހަމަވީވަގުތު ކުޑަހިނދުކޮޅަކަށް ދެމީހުންގެވެސް ހަރަކާތް ހުއްޓުނެވެ. އިޝާންގެ ހާމައަށްހުރި ހަށިގަނޑު އެހާގާތުން ފެނުމުން ވަގުތުން ނީލާގެ ހިތުގެ ހިނގުން އަވަސްވިއެވެ. އިޝާންއަށްވެސް ވީހަމަ އެފަދަގޮތެކެވެ. އިޝާން ނީލާއާ ގާތްވި ވަގުތު އިޝާންގެ ގައިންދުވި ފިރިހެން ސެންޓްވަހުން ނީލާގެ ނޭފަތަށް އުނދަގޫވިއެވެ. މީގެކުރިން އެވަހަކީ އޭނާއަށް ނުހަނު ހިތްގައިމު ވަހެކެވެ. ނަމަވެސް މިހާރު އެއްވެސް ސެންޓަކުން އޭނާއަށް މީރުވަހެއް ނުދުވައެވެ. ނީލާ ނޭފަތަށް ގޮތެއްހަދާލަމުން އަވަސް އަވަހަށް ނޭފަތުގައި އަތްޖައްސާލިއެވެ. އެމަންޒަރު އިޝާންއަށް ފެނިފައި އިޝާން ނީލާއާ ދުރައްޖެހިލިއެވެ.\n” ސޮރީ!…އެކަމަކު މިވަރަށް ފެންވަރާ ސެންޓްޖަހައިގެން އައީމަވެސް ނުބައިވަސް ދުވަނީތަ؟” އިޝާން މަޖާވެލާފައި ނީލާއާ ދިމާކޮށްލިއެވެ. އަދި އަމިއްލަ ގައިން ވަސްބަލާލަމުން ނޭފަތަށް ގޮތެއްހަދާލިއެވެ. އިޝާންގެ އެހަރަކާތުން ނީލާގެ ގާތަށް ހިނިއައެވެ. އިޝާންވެސް ހިނިތުންވެފައި އައިސް މޭޒުދޮށުގައި އިށީނެވެ. ނީލާ ރޮށިމޮޑެދިނެވެ. އިޝާން އުލެއް ނަގައިގެން ވަރަށް ނުފަރިތަކޮށް ވައަތުން ކާންފެށިއެވެ. ނީލާހުރީ އިޝާންއަށް އެހީތެރިވާން ބޭނުންވެފައެވެ. ނަމަވެސް ނުކެރިފައެވެ. ކާކޮޓަރީގެ އެއްފަރާތުގައިހުރި ކަބަޑުސެޓްގައި ލެނގިލައިގެން ނީލާހުރީ އިޝާން ކަމަކަށް ބޭނުންވެދާނެތީ އެތަނުން ދުރަށްދާން ނުކެރިގެންނެވެ.\n” ތިހާ ދުރުގަ ތިހުރީ އަހަރެންގެ ގައިން ދުވާވަހުންތަ؟……ހަމައެހާ ނުބައިވަސް ދުވާތަ؟….ތިދެން ވަރަށް ދެރަކަމެއް…..ވަރަށްބޮޑަށް ސޮރީ!….ދެން ސެންޓްޖެހުން ހުއްޓާލަންވީދޯ؟….އެހެންނޫނީ މޭމްގެ ބަނޑުގައޮތް ބޭބީވެސް މަދެކެ ރުޅިއައިސްދާނެ” ނީލާ ދުރުގައި ހުރުމުން އިޝާން އަނެއްކާވެސް ނީލާއާ ދިމާކޮށްލިއެވެ. ނީލާ އަނގައިންވެސް ނުބުނެ ހިނިތުންވެގެން ހުއްޓެވެ. އިޝާންގެ ކޮންމެ ބަހަކާއި ކޮންމެ ހަރަކާތަކުން ނީލާގެ ހިތަށް ހަމަޖެހުން ލިބެއެވެ. ނަމަވެސް އިޝާންއާ މާބޮޑަށް ގާތްވާން ނީލާ ބިރުގަނެވެ. ގޮތްނޭނގޭ އިހުސާސްތަކެއް އެހިތަށް އުނދަގޫ ކުރަނީއެވެ. އިޝާން ހުސްގަޔާ ހުއްޓައި ފެނުމުން ނީލާއަށް އިޝާންއާ ދިމާބެލެނީ ބޭއިޚުތިޔާރުގައެވެ. މިއަދު ނޫނަސް ކުރިންވެސް އިޝާން އެގޮތަށް އޭނާއަށް ފެނިފައިވާހެން ހީވަނީ ކީއްވެގެން ހެއްޔެވެ؟ ފަހަރެއްގައި ހުވަފެނުން ފެނިފައިވަނީ ކަމުގައިވެސް ވެދާނެއެވެ. އިޝާންގެ ހަށިގަނޑުގައި ބީހިފައިވާކަމުގެ އިހުސާސެއްވެސް އޭނާއަށް ކުރެވެނީއެވެ. މިއީ އެކަމަށް އޭނަގެ ހިތްއެދޭތީ ވާގޮތެއް ހެއްޔެވެ؟\nނީލާ ދުރުގައިހުރެގެން އިޝާންއަށް ބަލާކަން އެނގުމުން އިޝާންގެ ހިތުގައި އުފާވެރިކަމުގެ މުއުޒިކެއް ކުޅެލިއެވެ. އިޝާންވެސް އިރުއިރުކޮޅުން ނީލާއަށް ބަލާލައެވެ. އިޝާން ބަލާލާ ކޮންމެ ފަހަރަކު ނީލާ ދުރުބަލާލަނީ އޭނާ ބަލާކަން އިޝާންއަށް ނާންގަން ވެގެންނެވެ. އިޝާން ހިނިތުންވެ އިނދެ ލަސްލަހުން ކަމުންދިޔައިރު ހީވަނީ ރޮށިތަށި ހުސްވެދާނެތީ އުޅޭހެންނެވެ. އޭނާ ބޭނުންވަނީ ވީހާވެސް ގިނައިރު ނީލާ އޭނާގެ ކުރިމަތީގައި ބެހެއްޓުމަށެވެ. ނަމަވެސް ނީލާ އެހެން ހުރެ ހުރެ ފައިވާޅުވެދާނެތީވެސް އިޝާން ކަންބޮޑުވިއެވެ.\n” ދެން ތިތާ ކޮޅަށް ނުހުރެ މިތާއިށީނދެބަލަ!…..މިތަނަށް ނާންނަންޏާ ތިތަނަށް ގޮނޑީއެއް ގެންދަންތަ؟” އިޝާން ސީރިއަސް ކަމާއެކު އަހާލިއެވެ.\n” ނޫން….އޯކޭއޭ” ނީލާ އަވަހަށް ދެކޮޅުހެދިއެވެ. ނަމަވެސް އިޝާން އެއަޑުނާހާއި ތެދުވެ މޭޒުކައިރިން ގޮނޑިއެއް ހިފައިގެން ގޮސް ނީލާގެ ގާތުގަ ބެހެއްޓިއެވެ. އަދި އަތުގެ އިޝާރާތުން އިށީނުމަށް ބުންޏެވެ. ނީލާ ވަގުތުން އިޝާންގެ އަމުރަށް ކިޔަމަންވެ ގޮނޑީގައި އިށީނެވެ. އިޝާން ހިނިތުންވެލާފައި އައިސް އަނެއްކާވެސް ކެއުމާއިގެން ކުރިޔަށް ދިޔައެވެ. ދެމީހުން ހިމޭންކަމާއެކު އެކަކު އަނެކަކަށް ނަޒަރުބަދަލުކުރަމުން ދިޔައިރު ދެހިތުގައިވެސް ހިނގަނީ ލޯބީގެ ސިއްރު އޮއެވަރެކެވެ. ނޭނގި ނަމަވެސް ނީލާގެ ހިތް އަނެއްކާވެސް އިޝާންގެ މައްޗަށް ލެނބެމުން ދިޔައެވެ. އެހިތް ތާއަބަދު އެދެނީ އެސޫރަ ދެކޭށެވެ.\nއަނިލްގެ އަނބިމީހާގެ ނަމުގައި ހުރި ނަމަވެސް ފަހަރެއްގައިވެސް އަނިލްގެ މަތިން އޭނާ ހަނދާނެއް ނުވެއެވެ. އަނިލް ގޭގައި ނެތަސް ކޮބައިތޯ ބަލާލަންވެސް ހިތަކަށް ނާރައެވެ. މިހާރުވެސް އަނިލް ގޭގައި ނެތްތާ ކިތަންމެ އިރެކެވެ. ނަމަވެސް އަނިލް ނެތުމުން އެހިތް ނުތަނަވަސް ވުމުގެ ބަދަލުގައި ހިތަށް ލިބެނީ އިތުރު ހިތްހަމަޖެހުމެކެވެ. އަނިލްއާއި އެއްކޮޓަރީގައި އޭނާ ރޭތައް ހޭދަކުރަނީ ނުހަނު އުނދަގުލާއި ނުތަނަވަސްކަމުގައެވެ. އަނިލްއާއެކު އެކަނިވުމުން އޭނާއަށް އިސުސާސްކުރެވެނީ ގައިދެއްގައި ބަންދުވާކަމުގައެވެ. އެފަދަ ވަގުތުތަކުގައި އަނިލްގެ ކަތި ނަޒަރުތަކުން އޭނާގެ ހިތަށް ލިބެނީ ބަޔާން ނުކުރެވޭފަދަ އުނދަގުލެކެވެ. މިހާލުގައި އޭނާ އުޅެންޖެހޭނީ ކިހާދުވަހަކު ބާއެވެ؟\nނީލާ ފުންޚިޔާލެއްގައި އިންދައި އިޝާން ކައިނިމިއްޖެއެވެ. އިޝާން ތެދުވެ ފެންފޮދެއް ބޯލާފައި މޯޅިއަކަށް ދެމިލަމުން އަޑެއް ލައްވާލީ ނީލާ ސިއްސުވާލާށެވެ. އިޝާންގެ އެހަރަކާތުން ނީލާ ސިހުނެވެ. އަދި އަވަހަށް ތެދުވެ ތަށިތަން ނަގަން ފެށިއެވެ. އިޝާން އެއްއަތުންވެސް ނީލާއަށް އެހީތެރިވެދޭން ފެށިއެވެ. އެކަމުން އަވަދިވެގެން ދެމީހުންވެސް ނުކުތީ ސިޓިންރޫމަށެވެ. އިޝާން ގޮސް ދިގުކޮށް ހުރި ސޯފާގައި އޮށޯވެ، ޓީވީ ހުޅުވާލިއެވެ. ނީލާއައިސް ވަކިން ހުރި ސޯފާގައި އިށީނދެ ޓީވީއަށް ނަޒަރު ހުއްޓާލިއެވެ. ދެމީހުން ހިމޭންކަމުގައި ޓީވީއަށް ގެއްލިފައި ތިއްބައި، ކާކޮޓަރި ތެރެއިން ނީލާގެ ފޯން ރިންގްވާންފެށިއެވެ. ނީލާ ސިހިފައި ތެދުވެ ހަލުވިކަމާއެކު ކާކޮޓަރިއާ ދިމާއަށް ހިނގައިގަތެވެ. ނީލާ އަވަސް އަރުވާލާފައި ހުރިވަރުން ކައިރީގައިހުރި ބިއްލޫރިމޭޒުގައި އަޅައިގެންފިއެވެ. ހަށިގަނޑު ބެލެންސް ނުކުރެވިގެން ވެއްޓެން ދިއުމާއެކު ނީލާއަށް ބާރަށް ހަޅޭއްލަވައި ގަނެވިއްޖެއެވެ. ސޯފާގައި އޮތް އިޝާންއަށް ތެދުވެވުނު ގޮތްވެސް ނޭނގުނެވެ. ބިރުންގޮސް އޭނާގެ ހިތްވެސް، މޭފަޅައިފައި ނުކުންނަން އުޅުނު ކަހަލައެވެ. ނަމަވެސް އިޝާންގެ ސަލާމަތުން އޮތްއަތުން ނީލާ ވެއްޓުނަނުދީ ހިފެހެއްޓިއެވެ. އޭރު ނީލާގެ ހަށިގަނޑު ތުރުތުރު އަޅައެވެ. އޭނާހީކުރީ ދެން އޭނާއަށް ލޯހުޅުވަން ޖެހޭނީ ހޮސްޕިޓަލުގައި އޮއްވައި ކަމުގައެވެ. އިޝާންއަށް ނީލާގެނެސް އޭނާގެ ގަޔާލައި ބޮނޑިކޮށްލެވުނީ ބޭއިޚުތިޔާރުގައެވެ. ނީލާއަށްވެސް އިޝާންގެ ގައިގާ ބާރަށް ހިފަހައްޓާލެވުނެވެ. ދެމީހުންގެ މޭގެތެޅުންވެސް އެކަކު އަނެކަކަށް އިހުސާސް ވިއެވެ. އިޝާން މަޑުމަޑުން ނީލާ ސޯފާއި ބޭންދިއެވެ. ސޯފާގައި ބުރަކަށި ޖައްސާލަމުން ނީލާ ލޯމަރާލަމުން އޭނާގެ މޭގެތެޅުން ހަމަޔަކަށް އެޅުވޭތޯ މަސައްކަތް ކުރިއެވެ.\n” ނީލް! ކީއްވެތަ އެހާކެއަރ ލެސްވެގެން ތިއުޅެނީ؟…..ދެންމެގަ ނީލް ވެއްޓި، ބޭބީއަށާއި ނީލްއަށް ގެއްލުމެއްވީނަމަ އަހަރެން ކިހިނެއް ހަދާނީ؟……އެންމެ ފަހަރަކުވެސް ވިސްނާލިންތަ ތީ މާބަނޑު އަންހެނެއްކަން……ބޭނުންހާ ގޮތަކަށް ދުވެދުވެފަ ނޫޅެވޭނެކަން…..މިހާރުތީ އެންމެ ފުރާނައެއް ނޫނޭ…..އެވަރު ނުވިސްނޭތަ؟…..ކޮންމެފަހަރަކު މީހަކު ހުންނާނެތަ ނީލް މިގޮތަށް ސަލާމަތްކުރަން؟…..ތިގޮތަށް އުޅެނިކޮށް ނީލް އެކަނި ހުއްޓާ ކަމެއް ވެއްޖެއްޔާ ކީއްކުރާނީ؟…..އަމިއްލަ ނަފްސަށް ނުވިސްނަންޏާ ދަރިފުޅާމެދު ވިސްނާލި ނަމަ…” ނީލާއަށްވީގޮތުން ކަންބޮޑުވެ ހާސްވީވަރުން އިޝާންހުރީ ރުޅިގަދަވެފައެވެ. އެހެންކަމުން އޭނާއަށް ވާހަކަ ދެއްކުނީވެސް އެހާމެ ބާރަށެވެ. ނީލާއަށް ދުވަހަކުވެސް އިޝާން ރުޅިއައިސް ހުއްޓައި މިނޫނީ ފެނިފައެއް ނެތެވެ. ކުއްލިއަކަށް އިޝާން އެހާ ގަދައަށް ރުޅިއައުމުން ނީލާގެ ހިތުގައި ޖެހުނެވެ. އިސާހިތަކު އޭނާގެ ލޮލުން ހޯސްލާފައި ކަރުނަ އޮހިގެންފިއެވެ. އެކަރުނަތައް މަތަކުރެވޭތޯ ނީލާކުރި މަސައްކަތްވީ ބޭކާރެވެ. އިސްޖަހައިގެން އިންދާ މަޑުމަޑުން ގިސްލެވެން ފެށިއެވެ.\n” ނީލް!” ނީލާ ގިސްލާ އަޑުއިވުމުން އިޝާން ކަންބޮޑުވެފައި ނީލާއަށް ގޮވާލިއެވެ. ނީލާގެ ގާތުގައި އިށީނދެ ނީލާ ހުއްޓުވަން އިޝާން ބޭނުންވިއެވެ. ނަމަވެސް އިޝާން އިށީނުމާއެކު ނީލާ ކުއްލިއަކަށް ތެދުވިއެވެ.\n” ނީލް…ޕްލީޒް…އައިއެމް ސޮރީ…..ރުޅިއައސްގެންނެއް ނޫނޭ އެހެން ބުނީކީ….” އިޝާން ނީލާގެ އަތުގައި ހިފައި ހުއްޓުވަން އުޅުނެވެ. ނަމަވެސް ނީލާ ރޮމުން ރޮމުން ކޮޓަރިއާ ދިމާއަށް ހިނގައިގަތެވެ. ނީލާ ހިތުގައި ޖެހިގެން ރޯތަން ފެނުމުން އިޝާންގެ ހިތަށް ތަދުވިއެވެ. ނީލާ ދިޔަލެއް ހަލުވިކަމުން އިޝާން ބިރުވެސް ގަތެވެ. އިޝާން ފަހަތުން ގޮސް ގޮސް ހުއްޓައި ނީލާ ކޮޓަރިއަށްވަދެ ދޮރުތަޅުލިއެވެ. އެނދުގައި އޮށޯތުމާއެކު ބާރުބާރަށް ނީލާއަށް ރޮއެގަނެވުނެވެ. އެއަޑު އިޝާންއަށްވެސް އިވުނެވެ. ވީދެރައިން އިޝާންއަށް އަމިއްލަ ބޮލުގައި ބޮނޑިއެއް އަޅާލެވުނެވެ. އެވަގުތު އިޝާންގެ އަނގައިން އަޑެއް ލައްވާލެވުނީ ބޮލަށްވީތަދުންނެވެ. ބޮލުގައި ޖަހާލެވުނީ ޕްލާސްޓަރު އަޅާފައި އޮތްއަތުންކަން އެނގުނީވެސް ދެނެވެ.\nބޮލުގައި އަތްކާއްތަމުން ގޮސް އިޝާން އަނެއްކާވެސް ސޯފާގައި އިށީނެވެ. ހަމަ ހިނދުކޮޅެއް ނުވެ އަނެއްކާވެސް ތެދުވެގެން އައިސް އަނިލްގެ ކޮޓަރީ ދޮރުމަތީ ހުއްޓިއްޖެއެވެ. ހަދާނެ ގޮތެއްނޭނގި ކަންބޮޑުވެގެން އިޝާން ދެކޮޅަށް ހިނގަން ފެށިއެވެ.\nV reethi. Thanx shine.\nV v reethi ekm haadha kurumoh mi part thi geness dhinee. ???\nVv nice v kiyaa Hiyvey, , plx next part avas kohladhehchey\nMoya hiyy update kohdheeba\nadhi kurranan insha allah…\nAlhe moya hiyy update kohba shine\nThat’s my fav story\nI want read again\nOhhh shine ur superb love u\nVarah reethi dhen vaane gothakaa dheytherey visnenee\nThanks ehaa avahah up kohdheythee shine thee hama best vvvvv reethi mi story ves.\nvaahaka v salhi.. plx up kohdhy avahah..\nVv Vv salhi….\nHabeys story eh thee v ves dhuvaalaku2episode up kohdheeba pls ehenn mibuny nimifa in dtory eh v ma ??????\ndhuvaalaku2episode upkodhemey mihaaruves\nAlhe shine mireyga vs up kohlaadhyba\nMi storyga ihnany kithah part tha? Shine answer plx\nShine kn irakun up kohlaany.. pls avax kohlaaaba\nހިތާމަ ލޯބި July 6, 2021\nލޯބި August 21, 2017\nމަންޝާ (އެކާޅީސްވަނަ ބައި)\nބިރުވެރި ލޯބި August 29, 2016\nތާޝާ (19ވަނަ ބައި)\nލޯބި November 24, 2016\nބުނާށެ ލޯބި ނުވަނީހޭ….39\nލޯބި June 17, 2019\nކަނޑުފެން (އެކާވީސްވަނަ ބައި) KanduFen P-21\nބިރުވެރި އެހެނިހެން ލޯބި December 21, 2015


SunOnline: Rahumu kuda marah eh aharu: Aailaa in edhenee hulhuvaalevifa vaa shareeathakah\nރަހުމުކުޑަ މަރަށް އެއް އަހަރު: އާއިލާ އެދެނީ ހުޅުވާލެވިފައިވާ ޝަރީއަތަކަށް\nމާހިލް މުހައްމަދު 23 Apr 2018, 11:56\nޔާމިން ރަޝީދު --\nމީގެ އެއް އަހަރު ކުރިން ސ. ފޭދޫ ޗަނބޭލީގޭ ޔާމީން ރަޝީދު (29 އަހަރު) މަރާލި ހާދިސާއިން މުޅި ގައުމަށް ގެނުވީ ސިހުމެކެވެ. މޯލްޑިވްސް ސްޓޮކް އެކްސްޗޭންޖުގައި މަސައްކަތް ކުރަމުން ދިޔަ، އަދި އިންސާނީ ހައްގުތަކަށް ވަކާލާތުކުރުމަށް ލޯބިކުރާ އެކްޓިވިސްޓު ޔާމީން މަރާލީ، ވަޒީފާ ނިންމާފައި މާފަންނުގައި އޭނާ ދިރިއުޅޭ ގެއަށް ވަން ވަގުތު، އެގޭގެ ސިޑިގޮޅި ކައިރިންނެވެ. ބަޔަކު މީހުން އޭނާއަށް ތޫނު އެއްޗަކުން ހަމަލާ ދިނީ އެވެ.\nގިނަ ބަޔަކު ދަންނަ ޔާމީނަކީ އޭނާ ފާޅުކުރާ ޚިޔާލުތަކާ ގުޅިގެން އެކި ފަހަރު މަތިން އިންޒާރުތަކެއް ލިބެމުން ދިޔަ ޒުވާނެކެވެ. އޭނާ މަރާލި ހާދިސާއަކީ މުޅި ދައުލަތަށް ގެނުވި ސިހުމެއް ކަމަށް ޚުދު ރައީސުލްޖުމްހޫރިއްޔާ ވެސް ވިދާޅުވި އެވެ.\nޔާމީންގެ މަރުގެ މައްސަލަ ސީރިއަސް މައްސަލައެއްގެ ގޮތުގައި ފުލުހުން ތަހުގީގު ކޮށް، ކުޑަ ދުވަސްކޮޅެއްގެ ތެރޭގައި ގިނަ މައުލޫމާތުތަކެއް ހާމަކޮށް، ހާދިސާއާ މެދު ކަންބޮޑުވާ ގިނަ ބައެއްގެ ހިތްތަކަށް އުންމީދުތަކެއް އާކޮށްދިނެވެ.\nތަހުގީގަށް ބޮޑެތި ކުރިއެރުންތަކެއް ލިބެމުން ދިޔަކަމުގެ މައުލޫމާތު ފުލުހުން ހާމަކުރަމުން ދިޔައީ، ގާތިލުން އިންސާފުގެ ކުރިމައްޗަށް ގެންނާނެކަމުގެ ޔަގީންކަމާއި ވައުދާ އެކު އެވެ.\nޔާމީން މަރާލުމުގައި އަށް މީހަކު ބައިވެރިވިކަމަށް ފުލުހުން ބުނެފައިވެ އެވެ. އަދި އަށް މީހުންނާ ބެހޭ މައުލޫމާތު ވެސް ފުލުހުން އާންމުކުރި އެވެ. އޭގެ ތެރެއިން ތިން މީހަކު ޔާމީން މަރާލުމުގައި އަމަލީ ގޮތުން ބައިވެރިވި ކަމަށް ފުލުހުން ވަނީ ބުނެފަ އެވެ.\nފުލުހުން ދީފައިވާ މައުލޫމާތަށް ބަލާ އިރު، ބަޔަކު ޔާމީނަށް ހަމަލާދީ މަރާލީ، ޔާމީނަކީ ދީނަށް ފުރައްސާރަކުރާ މީހެއް ކަމަށް އެ މީހުން ގަބޫލުކުރާތީ އެވެ.\n"މި މީހުން ގަބޫލު ކުރާ ގޮތުގައި ދީނަށް ފުރައްސާރަކުރާ މީހުންނާ މި މީހުންގެ ހިޔާލާ ތަފާތުވޭ އެބަ. އެގޮތުން މި މީހުން ގަބޫލުކުރަނީ ޔާމީން ރަޝީދަކީ ވެސް ދީނަށް ފުރައްސާރަކުރާ މީހެއްގެ ގޮތުގައި،" ސުޕްރިޓެންޑެންޓް އޮފް ޕޮލިސް އަހުމަދު ޝަމީމް މިދިޔަ އަހަރު ވިދާޅުވި އެވެ.\nޔާމީންގެ ބައްޕަ ހުސައިން ރަޝީދު --- ސަން ފޮޓޯ/ ފަޔާޒު މޫސާ\nނަމަވެސް ޔާމީން ރަޝީދުގެ ބައްޕަ ހުސައިން ރަޝީދު ދެކޭ ގޮތުގައި، ޔާމީން ދެކެ އެއްވެސް މީހަކު ރުޅި އަންނަން ޖެހޭ ސަބަބެއް ނެތެވެ.\n"އެމީހުންނަކީ ޔާމީނާ އެއްވެސް ގުޅުމެއް ތިބި ބައެއް ނޫން އަޅުގަނޑު ދެކޭ ގޮތުގައި ޔާމީން ދެކެ ރުޅި އަންނަ ސަބަބެއް ވެސް އޮވެގެން ނުވާނެ. ޔާމީނަކީ ގޭންގަކަށް ނުވަތަ އެއްވެސް ޕާޓީއަކަށް ނިސްބަތްވާ މީހެއް ނޫން،" ޔާމީންގެ މަރާ ގުޅޭ ގޮތުން ރޭ ބޭއްވި ޕެނަލް ޑިސްކަޝަނެއްގައި ޔާމީންގެ ބައްޕަ ބުންޏެވެ.\nފުލުހުން މިދިޔަ އަހަރު އާންމުކުރި މައުލޫމާތުތަކުގައިވާ ގޮތުން، ޔާމީން މަރާލުމުގެ އަޑީގައި ތިބި ބައެއްގެ މައުލޫމާތު ވެސް ފުލުހުންނަށް ލިބިފައިވެ އެވެ.\n"އެކަމުގައި އެ މީހުންނަށް ކޮންމެވެސް ވަރަކަށް ވިސްނުން ދިން މީހުންނާ އެހީތެރިވެ ހިތްވަރުދިން ބައެއްގެ މައުލޫމާތުތަކެއް އަޅުގަނޑުމެނަށް އެނގިފައި ވަނީ. އޭގެ އަސްލަށް ވާސިލްވުމަށް ދިރާސާކުރަމުން މި ދަނީ،" ފުލުހުން ބުނެފައިވެ އެވެ.\nޔާމީންގެ މަރުގެ މައްސަލާގައި ހިމެނޭ އަށް މީހުންގެ ތެރެއިން ހަތް މީހަކަށް ވަނީ ދައުވާކޮށްފަ އެވެ. އެއީ ހަ މީހަކަށް ތޫނުއެއްޗެއް ބޭނުންކޮށްގެން ގަސްތުގައި މީހަކު މެރުމުގެ ކުށުގެ ދައުވާ، އަދި އެކަކަށް ތޫނުއެއްޗެއް ބޭނުންކޮށްގެން ގަސްތުގައި މީހަކު މެރުމުގައި ބައިވެރިވުމުގެ ކުށުގެ ދައުވާ އެވެ.\nޝަރީއަތް ފަށާފައިވާ އިރު، ޔާމީންގެ އާއިލާ އާއި ރަހުމަތްތެރިންނާއި އެ މައްސަލާގައި ކަންބޮޑުވާ ހުރިހާ ފަރާތްތަކުގެ އެންމެ ބޮޑު ކަންބޮޑުވުމަކީ ޝަރީއަތްތައް ސިއްރުކޮށްގެން ކުރިއަށް ގެންދާތީ އެވެ.\nރޭ އޮތް ޕެނަލް ޑިސްކަޝަންގައި މޯލްޑިވްސް ޑިމޮކްރެސީ ނެޓްވޯކްގެ އެގްޒެކެޓިވް ޑިރެކްޓަރު ޝަހިންދާ އިސްމާއިލް ވިދާޅުވި ގޮތުގައި، ޝަރީއަތް ސިއްރިއްޔާތުގައި ބާއްވާތީ ޔާމީންގެ އާއިލާއިން ވަނީ ކަންބޮޑުވުން ފާޅުކޮށް، ކްރިމިނަލް ކޯޓަށް ސިޓީ ވެސް ފޮނުވައިފަ އެވެ.\n"އާއިލާއިން ފާހަގަކޮށްފައި އެބަވޭ މިއީ މަރުގެ މައްސަލައެކޭ. މަރުގެ މައްސަލައެއް ނިިމިގެންދާ އިރު އާއިލާއިން އެބަ ޖެހޭ ގިސާސްއާ މެދު ގޮތެއް ނިންމަން. [އާއިލާގެ ސުވާލަކީ] އެކަން އިންސާފުވެރި ގޮތަކަށް ކިހިނެއްހޭ ނިންމާނީ ޝަރީއަތުގައި ހިނގާ ކަންކަން ނޭނގި،" ޝަހިންދާ ވިދާޅުވި އެވެ.\nޔާމީންގެ މަރުގެ ޝަރީޢަތުގެ އަޑުއެހުންތައް ސިއްރުކުރަނީ ދައުލަތުގެ ފަރާތުން އެގޮތަށް އެދިގެންނެވެ. ޕްރޮސެކިއުޓަރު ޖެނެރަލްގެ އޮފީހުގެ އޮފިޝަލަކު މީގެ ކުރިން ވިދާޅުވި ގޮތުގައި ބައެއް އަޑުއެހުންތައް ސިއްރުކުރަން ކޯޓުގައި އެދެނީ މައްސަލައިގެ ބާވަތުންނެވެ. ނަމަވެސް ހުރިހާ އަޑުއެހުންތައް ސިއްރުކުރަން ބޭނުންނުވާ ކަމަށް އޮފިޝަލު ވިދާޅުވި އެވެ.\nގާނޫނީ ވަކީލު މަހުފޫޒް ސައީދު ރާއްޖެ ޓީވީގައި ވާހަކަދައްކަވަމުން ވިދާޅުވީ ޝަރީއަތެއް ހިންގަނީ އަނިޔާ ލިބޭ މީހާ ނުވަތަ އެމީހެއްގެ އާއިލާގެ މަސްލަހަތުގައި ނޫން ކަމަށާއި މުޅި މުޖުތަމައުގެ މަސްލަހަތުގައި ކަމަށެވެ. އަދި ޝަރީއަތް ސިއްރުކުރެވޭނެ ހާލަތްތަކެއް ވެސް ކަނޑައެޅިފައިވާ ކަމަށާއި ނަމަވެސް ޔާމީންގެ މަރުގެ ޝަރީއަތް އެއިން އެއްވެސް ހާލަތަކަށް ފެތޭ ކަމަށް ދެކެވަޑައިނުގަންނަވާ ކަމަށް އޭނާ ވިދާޅުވި އެވެ.\nގާނޫނީ ވަކީލު ހިސާން ހުސައިން ވެސް ފާހަގަކުރެއްވި ގޮތުގައި، ޔާމީންގެ މަރުގެ މައްސަލާގައި ދައުވާ ރައްދުވާ ފަރާތްތަކުން ވެސް ޝަރީއަތް ހުޅުވާލައިގެން ކުރިއަށް ގެންދިއުމަށް ތަކުރާރުކޮށް އެދިފައިވެ އެވެ.\n"ދައުވާ ރައްދުވާ ފަރާތްތަކުން، ޔާމީންގެ އާއިލާއިން އަދި ވަރަށް ބޮޑު ޕަބްލިކް އިންޓްރެސްޓެއް މި މައްސަލާގައި އޮތް ދަނޑިވަޅުގައި މިގޮތަށް ސިއްރު ކޮށްގެން ގެންދާ ސަބަބެއް ސާފެއް ނުވޭ،" ހިސާން ވިދާޅުވި އެވެ.\nގިނަ ބައެއްގެ ކަންބޮޑުވުން އަމާޒުވެފައިވާ މި މައްސަލައިގެ ޝަރީއަތް ހުޅުވާލައިގެން ކުރިއަށް ގެންދިއުމަށް ގޮވާލައި، ޔާމީންގެ އާއިލާއިން ވަނީ ބައެއް މަދަނީ ޖަމިއްޔާތަކާ އެކު ދައުލަތުގެ ބައެއް މުއައްސަސާތަކަށް އެދިފަ އެވެ.\nމިދިޔަ ހަފްތާގައި ކުރި އެ މަސައްކަތުގެ ތެރެއިން ޔާމީންގެ އާއިލާއާއި ބައެއް ރަހުމަތްތެރިން ވަނީ ހިއުމަން ރައިޓްސް ކޮމިޝަންގެ ރައީސާ އައިމިނަތު އީނާސްއާ ބައްދަލުކޮށްފަ އެވެ. އީނާސް ވަނީ އެޗްއާރުސީއެމް އިން އެ މައްސަލާގައި ދެވެން އޮތް ހުރިހާ އެއްބާރުލުމެއް ދޭނެ ކަމަށް ވިދާޅުވެފަ އެވެ.


In Pictures: Rasfari farah urunu boat\nރަސްފަރި ފަރަށް އުރުނު ބޯޓު\nކ. ރަސްފަރި ، 26 އޯގަސްޓް 2021 -- އިންޖީނު ހުއްޓިގެން ރަސްފަރި ފަރަށް އެރީ 600 ފޫޓުގެ ބޮޑު އާގު ބޯޓެކެވެ. މި މަހުގެ 16 ވަނަ ދުވަހު އިންޑިއާގެ ޓުޓިކޮރިން އިން ފުރައިގެން އެ ބޯޓު ދަތުރު ކުރަމުން ދިޔައީ ދެކުނު އެފްރިކާގެ ސަލްޑޭންހާ އައިލެންޑުގެ ބަނދަރަށް ދިއުމަށެވެ. އިންޑިއާގެ ޓުޓިކޮރިންއަށް މުދާ ހުސް ކުރުމަށް ފަހު މަންޒީލަކީ އެފްރިކާ އެވެ. ބޯޓު ފަރަށް އެރުމާ ގުޅިގެން ފަރު ދަނީ ވަރަށް ބޮޑަށް ހަލާކު ވަމުންނެވެ. "ނާވިއޮސް އާމަލިސް" ނަމަކަށް ކިޔާ މި ބޯޓު ފުން ކުރުމުގެ މަސައްކަތް އަދި ނުފަށަ އެވެ. -- ފޮޓޯތައް : އަވަސް އޮންލައިން


Noosveriyaa Maraalumuge Kurin Hurihaa Ingihyeh Vakivakin Burikohli - Vaguthu\nނޫސްވެރިޔާ މަރާލުމުގެ ކުރިން ހުރިހާ އިނގިއްޔެއް ވަކިވަކިން ބުރިކުރި!\nތުރުކީގެ އިސްތަންބޫލްގައި ހުންނަ ސައުދީ އަރަބިއްޔާގެ ކޮންސިއުލޭޓަށް ވަން ފަހުން ޚަބަރެއް ނުވެ ގެއްލިފައިވާ ނޫސްވެރިޔާ ޖަމާލް ޚަޝޯޤީ މަރާލުމުގެ ކުރިން ސައުދީ އަރަބިއްޔާގެ އޮފިޝަލަކު އޭނާ އާއި ސުވާލު ކުރި ކަމަށާއި އެސުވާލުތައް ކުރުމުގެ ތެރޭގައި ޚަޝޯގީގެ އިނގިލިތައް ވަކިވަކިން ބުރިކުރި ކަމަށް މީޑިއާ ރިޕޯޓްތައް ބުނެފިއެވެ.\nޚަޝޯގީ މަރާލުމުގެ ކުރިން އޭނާގެ އިނގިލިތައް ބުރިކުރިކަމަށް ބުނަނީ ހާދިސާ ހިނގި އިރު ރެކޯޑް ކުރެވިފައިވާ އޯޑިއޯ އަކާއި ހަވާލާދީ ބޭރުގެ މީޑިއާތަކުންނެވެ. މީޑިއާތަކަށް މައުލޫމާތު ދީފައި ވަނީ އެރެކޯޑިން އަޑުއެހި ކަމަށް ބުނާ ތުރުކީގެ ތަޙްޤީޤީ އިދާރާތަކުގެ އޮފިޝަލުންނެވެ.\nޚަޝޯގީގެ މަރުގެ ފަހަތުގައި ހުރީ ސައުދީ އަރަބިއްޔާގެ ވަލީ އަހްމަދު މުހައްމަދު ބިން ސަލްމާން ކަމަށް ހުޅަނގުގެ މީޑިއާ އިން ގެންދަނީ ތުހުމަތު ކުރަމުންނެވެ. މިއަދު ހުޅަނގުގެ މީޑިއާތަކުން ރިޕޯޓް ކޮށްފައިވާ ގޮތުގައި ޚަޝޯގީ ގެއްލުނު ދުވަހު ތުރުކީ އަށް ގޮސް ސައުދީ ކޮންސިއުލޭޓަށް ވަން ސައުދީގެ އޮފިޝަލުންގެ ތެރޭގައި މުހައްމަދުގެ އެންމެ ގާތް އެކަކު ކަމަށްވާ މާހިރު އަބްދުލްއަޒީލް މުތުރަބް ހިމެނެއެވެ.\nމާހިރު އަކީ ވަލީއަހްދު މުހައްމަދުގެ ބޮޑީގާޑެއްގެ ގޮތުގައި މީގެ ކުރިން ވަރަށް ގިނަ ގައުމުތަކަށް ޒިއާރަތް ކޮށްފައިވާ މީހެއް ކަމަށް ރިޕޯޓްތައް ބުނެއެވެ. އޭގެތެރޭގައި ވަލީއަހްދު ޕެރިހާއި، މެޑްރިޑް އަދި އެމެރިކާ އަށް ކުރި ދަތުރުތައް ވެސް ހިމެނެއެވެ.\nމާހިރުގެ އިތުރުން ކޮންސިއުލޭޓަށް ވަން ސައުދީގެ އޮފިޝަލުންގެ ތެރޭގައި ފޮރެންސިކް މެޑިސިންގެ ދާއިރާ އިން އޮސްޓްރޭލިއާގައި ތައުލީމް ހާސިލް ކޮށްފައިވާ ސަލާހް އަލް-ތުބައިގީ ވެސް ހިމެނޭ ކަމަށް އިނގިރޭސިވިލާތުގެ "ސަން" އިން ރިޕޯޓް ކުރެއެވެ. ރިޕޯޓްތައް ބުނާ ގޮތުގައި ޚަޝޯގީގެ ހަށިގަނޑު ނައްތާލާފައި ވަނީ ސަލާހް އެވެ. އޭނާ އެކަން ކޮށްފައި ވަނީ އެސިޑެއް ބޭނުން ކޮށްގެން ކަމަށް ވެސް ރިޕޯޓްތައް ބުނެއެވެ.\nޚަޝޯގީގެ މަރުގެ ފަހަތުގައި އޮތީ ސައުދީ އަރަބިއްޔާ ކަމަށް ގިނަ ބަޔަކު ތުހުމަތު ކުރަމުން ދިޔަ ނަމަވެސް ސައުދީ އަރަބިއްޔާ އިން އެތުހުމަތުތައް ދޮގު ކުރެއެވެ. ސައުދީ އަރަބިއްޔާ އިން ތަކުރާރުކޮށް ބުނަމުން ދަނީ ޚަޝޯގީ އަށް ވީގޮތެއް ސައުދީ އަރަބިއްޔާ އަށް ވެސް ނޭނގޭ ކަމަށެވެ.\nޚަޝޯގީ އަށް ވީގޮތެއް ބަލަން ސައުދީ އަރަބިއްޔާ އިން ވެސް މިހާރު ވަނީ ތަޙްޤީޤެއް ފަށާފައެވެ.\nއޮކްޓޯބަރ 18, 2018 12:35\nއޯ! މޮޅު. މުސްލިމުންނާ މުސްލިމުންނާ ޖައްސަން އުޅޭ ގޮތަކަށް ތިވާހަކަތަށް ތިހުރީ. ކީއްކުރާނީ އެކަމަކު، ހުޅަނގުން އެ ދަމާ ގުއިރޯނުތަކުގަ ނުޖެހޭ ޤައުމެއްނެތޭ. ހިތާމަހުރި\nއޮކްޓޯބަރ 18, 2018 18:24\nއޮކްޓޯބަރ 18, 2018 13:02\nތި އެމްބީއެސް އަކީ ރާއްޖޭގަ އުފެދުނު ބުރޯ ކަހަލަ މޮޔަ ގޮލަޔެއް!\nއިރާދަކުރެއްވިއްޔާ ރައީސް ޔާމީން ވެރިކަމުގަ ހުންނަވާނީ.\nއޮކްޓޯބަރ 18, 2018 14:13\nއައިއެސް ހަރުކައްޓޭ މަޑުކަށްޓޭ ކިޔާފަ އެންމެންފުންމާލަން އެނގުނު ސީރިޔާއަށް.......؟\nނޯޔާމީން ވެރިކަންމަށް ސަލާމް


ސަޢުދީ ބިލިޔަނަރު ސުލައިމާން އަލްރާޖްޙީ ގެ ވާހަކަ – Ilm\nސަޢުދީ ބިލިޔަނަރު ސުލައިމާން އަލްރާޖްޙީ ގެ ވާހަކަ\n2011 ވަނަ އަހަރު އޭނާގެ މުއްސަނދިކަން7ބިލިއަން ޑޮލަރުގައި އަގުކުރެވޭ ކަމަށް ފޯބްސް މެގަޒިންއިން ބުނާއިރު ސުލައިމާން އަލް ރަޖްޙީ މަސައްކަތް ކުރަން ފަށާފައިވަނީ އުމުރުން އެންމެ9އަހަރުގައެވެ. އެއީ ސަޢުދީ ޢަރަބިއާގެ ވެރިރަށް ރިޔާދުގެ އަލް ޚަދްރާ މާރުކޭޓަށް ބާޒާރުކުރަން އަންނަ މީހުންގެ ދަބަސްތައް އުފުއްލައިދިނުމުގައެވެ. އޭނާގެ އުމުރުން ބާރު އަހަރުގައި ދެން ކުރަން ފެށި މަސައްކަތަކީ އަމިއްލަ ކުންފުންޏަކަށް ކަދުރު ހޮވުމުގެ މަސައްކަތެވެ.\nރެޔާ ދުވާލު ހޭދަވި މިމަސައްކަތުން އޭނާ އަށް އޭރު ލިބުނީ އެންމެ6ސަޢުދީ ރިޔާލު ނުވަތަ 1 އެމެރިކާ ޑޮލަރު ކަމަށް އޭނާ ބުނެފައިވެއެވެ. ސުލައިމާނު ބުނީ އެދުވަސްތަކުގައި އޭނާ ނިދީ ކަދުރު ރުއްތަކުގެ ކައިރީގައި ކަމަށާ އަތުގައި އޮންނަނީ އެންމެ ހެދުމެއް ކަމަށެވެ. ނަމަވެސް\nއޭނާ ހިތްވަރު ދޫކޮށް ނުލާ ވަޒީފާތައް އަދާ ކުރަމުން ދިޔައެވެ.\nރާޖްޙީ ބޭންކަކީ އެންމެ ބޮޑު އިސްލާމީ ބޭންކެވެ. ފަރުދީ ފެންވަރުގައި ޤާއިމުކޮށްފައިވާ ވަޤުފުތަކަށް ބަލާއިރު އެންމެ ބޮޑު ވަޤުފެއް ކޮށްފައިވަނީ ސުލައިމާން އަލް ރާޖްޙީ އެވެ.\n80ގެ އަހަރު ތައް ގުނަމުންދާ ޝެއިޚް ސުލައިމާން އަލް ރާޖްޙީ އަޅުކަމުޔާއި މަސައްކަތުގައި ވަރަށް ގިނަ ވަގުތު ހޭދަކުރައްވައެވެ. ކޮންމެ ދުވަހެއް ވެސް ފައްޓަވަނީ ޖަމާޢަތުގައި ފަތިސް ނަމާދު ކުރުމަށް ފަހުގައެވެ. ސުލައިމާން އަލް ރާޖްޙީ އަބަދުވެސް ދުވަހުގެ ކަންކަން ތަރުތީބު ކުރައްވަން ނޯޓުބުކެއް ގެންގުޅުއްވައެވެ.\nމުޅި ދުވަސް އޮންނާނީ ޕްލޭންކޮށްފައެވެ.\nދީލަތިވަންތަ އިލާހުގެ ފަޟްލުވަންތަކަމަށްފަހި ވިޔަފާރީގައި ކާމިޔާބު ލިބުނު އެންމެ ބޮޑު ސަބަބަކީ ދުވަހުން ދުވަހަށް ލިބޭ ފައިދާ ނުވަތަ ގެއްލުން ފޮތެއް ގައި ރެކޯޑު ކުރަމުން ދިޔުމެވެ.\nބޭނުންނެތް ވާހަކަ ދެއްކުމާއި ބޭކާރު ކަންކަމުގައި ވަގުތު ހޭދައެއް ނުކުރެއެވެ. ރައްޓެހިންނާއި ވަރަށް ގާތް ގުޅުމެއް ބާއްވައެވެ. .\nކޮންމެ މަސައްކަތެއް ވިޔަސް، ނޫންނަމަ ޝައުޤުހުންނަ ކޮންމެ ކަމެއް ކުރިއަސް، ކެރިގެން އެކަމެއް ރަނގަޅު ފެންވަރެއްގައި ކުރުމަށް ޢަޒުމް ކަނޑައަޅަންވީއެވެ. ކުރިއަރާގޮސް ކާމިޔާބުގެ މަތީ ހަރުފަތްތަކަށް ފޯރާނީ އޭރުންނެވެ.\nހިތްވަރޭ ހަމަ މިބުނާ ފުރިހަމަ ކާމިޔާބީގެ ސިއްރަކީ ތެދޭ\nހިތްވަރައިއެކު ކުރިމަތިލައިފިނަމަ އޮތީ ކާމިޔާބޭ ތެދޭ\n(إِن تُبۡدُوا۟ ٱلصَّدَقَـٰتِ فَنِعِمَّا هِیَۖ وَإِن تُخۡفُوهَا وَتُؤۡتُوهَا ٱلۡفُقَرَاۤءَ فَهُوَ خَیۡرࣱ لَّكُمۡۚ وَیُكَفِّرُ عَنكُم مِّن سَیِّـَٔاتِكُمۡۗ وَٱللَّهُ بِمَا تَعۡمَلُونَ خَبِیرࣱ)\n[ ސޫރަތުލް ބަޤަރާ 271]\nބަޤަރާ ސޫރަތުގެ 271 ވަނަ އާޔަތުގެ ތަފްސީރުގައި އިބްނު ކަޘީރް ވިދާޅުވެފައި ވެއެވެ. ބައެއް ޙާލަތް ތަކުގައި ސިއްރުން ސަދަޤާތް ކުރުމަށްވުރެ ފާޅުގައި ސަދަޤާތް ކުރުން ހެޔޮކަން ބޮޑުވެގެނެް ވެއެވެ. ތިމާ ފާޅުގައި ސަދަޤާތް ކުރުމުން އެހެން މީހުންނަށް ތިބާއީ ނަމޫނާ އަކަށްވެ، އެފަދަ ހެޔޮ ޢަމަލުތައް ކުރުމަށް ހިތްވަރު ލިބޭ ނަމަ، ފާޅުގައި ސަދަޤާތް ދެވިދާނެއެވެ. މި ގޮތަށް އެ ޢަމަލު ކުރާއިރުގައި ވެސް ހިތުގައި ނިޔަތް އޮންނަން ވާނީ ހަމަ އެކަނި މާތް ﷲ ގެ ރުއްސެވުން ހޯދުމުގެ މައްޗަށެވެ. ޢިލްމު ވެރިން ވިދާޅުވާ ގޮތުގައި ހެޔޮ ޢަމަލުތައް މުޖުތަމަޢުގައި ދިރުވައި އާލާ ކުރުމުގެ ގޮތުން، ފާޅުގައި ސަދަޤާތް ކުރާ ގޮތަށް، އެހެން ހެޔޮ ޢަމަލުތައް ވެސް ފާޅުގައި ކުރެވިދާނެއެވެ.


Covid ah fund hoadhumah bollywood tharin geygai act koh concert eh baahvvanee, thafaathu hunaruthakeh fennaane - One Online\nކޮވިޑަށް ފަންޑުހޯދުމަށް ބޮލީވުޑްތަރިން ގޭގައި އެކްޓުކޮށްގެން ކޮންސެޓެއް ބާއްވަނީ، ތަފާތު ހުނަރުތަކެއް ފެންނާނެ\nކޮވިޑް19 އިން ރައްކާތެރިވުމަށް އެހީވެދިނުމަށް ފަންޑުހޯދުމުގެ ގޮތުން ބޮލީވުޑް ތަރިން ހިމެނޭ ގޮތަށް ކޮންސެޓެއް ބާއްވަން ނިންމައިފިއެވެ.\nކަރަން ޖޯހަރު އަދި ޒޯޔާ އަޚްތަރު އިސްނަގައިގެން ބާއްވާ މި ކޮންސެޓުން ލިބޭ ފައިސާ ޖަމާ ކުރަން ނިންމާފައިވަނީ "ގިވް އިންޑިއާ ފައުންޑޭޝަން" އާއި ބަލީގައި ހާލުގައި ޖެހޭ މީހުނަށެވެ.\nރިޕޯޓުތައް ބުނާ ގޮތުން މި ކޮންސެޓުގައި ބޮލީވުޑްގެ ސުޕަސްޓާރުން ބައިވެރިވާނެއެވެ. އޭގެ ތެރޭގައި ޝާހުރުކް ޚާން، ރިތިކް ރޯޝަން، އާމިރު ޚާން، އަކްޝޭ ކުމާރު، ކަރީނާ ކަޕޫރު ޚާން، ރަންވީރު ސިންގު، ވަރުން ދަވަން، އާލިއާ ބަޓް، އަރްޖުން ކަޕޫރު، ސިދްއާތު މަލޯތުރާ، ކެޓްރީނާ ކައިފް، ޕްރިޔަންކާ ޗޯޕްރާ އަދި އަނުޝްކާ ޝަރުމާ ހިމެނެއެވެ.\nމި މަސައްކަތް ކަރަން އާއި ޒޯޔާ މީގެ ހަފުތާއެއް ކުރިން ފަށާފައިވާއިރު ހަތަރު މިނެޓަށް ވުރެ ދިގު ނުވާނެހެން ހުށަހެޅުމެއް ރިކޯޑުކޮށްފައި ފޮނުވަން ބައިވެރިވާ ތަރިންނަށް ވަނީ އަންގާފައެވެ. ކޮންމެ ތަރިޔަކުވެސް ހުށަހެޅުން ރިކޯޑު ކުރާނީ އަމިއްލަ ގޭގައެވެ. ހުރިހާ ކްލިޕްތައް ލިބުމުން ޒޯޔާ އަދި ކަރަން އެ ކޮމްޕައިލްކޮށް ވީޑިއޯ ތައްޔާރުކުރާނެ އެވެ.\nމުޅި ކޮންސެޓްގެ ދިގުމިން ދެގަޑިއިރު ވަރު ވާނެކަމަށް ލަފާކުރެއެވެ. އޭގައި ލަވައާއި ނެށުމާއި ވާހަކަދެއްކުމާއި އެކްޓު ކުރުން ހިމެނޭނެ އެވެ. ރިޕޯޓުތައް ބުނާގޮތުގައި ރިތިކް ވަނީ ކިޝޯރު ކުމާރުގެ ލަވަ "ޔާރާނާ" ކިޔަން ނިންމާފައެވެ. އަދި އާލިޔާ ވެސް ވަނީ ލަވައެއް ކިޔަން ނިންމާފައެވެ.\nބޮލީވުޑްތަރިންގެ ކޮންސެޓެއް ހަދަން ނިންމާފައިވާއިރު މީގެ ކުރިން ހޮލީވުޑް ލަވަކިޔުންތެރިޔާ ލޭޑީ ގާގާވެސް ވަނީ ގްލޯބަލް ކިޓިޒަން ކެމްޕެއިނެެއްގެ ގޮތުގައި ހޮލީވުޑް އަދި ބޮލީވުޑްގެ ގިނަ ތަރިން ހިމެނޭ ގޮތަށް ކޮންސެޓެއް ބާއްވަން ނިންމައި އެކަން އިއުކާނުކޮށްފައެވެ. "ވަން ވޯލްޑް: ޓުގެދާ އެޓް ހޯމް" ނަމުން ނަންދީފައިވާ މި މަސައްކަތުގައި ޕްރިޔަންކާ ޗޯޕްރާވެސް ބައިވެރިވެއެވެ. މިއީވެސް ފަންޑު ހޯދުމަށާއި އިތުރަށް ހޭލުންތެރިކުރުމަށް ބާއްވާ ކޮންސެޓެކެވެ.\nގުޅޭ ޓެގު ކޮވިޑް 19 ބޮލީވުޑް އިންޑިއާ ވޯލްޑް ހެލްތް އޯގަނައިޒޭޝަން ލޮކްޑައުން